একে একে এঘাৰ – সঞ্জীৱ ভট্টাচাৰ্য – ফটাঢোল\nএকে একে এঘাৰ – সঞ্জীৱ ভট্টাচাৰ্য\nৰাতিপুৱাই গাঁঁওখনত একধৰণৰ হুলস্থুলীয়া পৰিৱেশ। বহুকেইটা নিৰ্ভৰযোগ্য সূত্ৰৰ পম খেদি খেদি নিউজ চেনেলৰ স্থানীয় সংবাদদাতাজনেও ঘটনাৰ একো উৱাদিহ উলিয়াব পৰা নাই। স্থানীয় আৰক্ষী চকীৰ পৰা অহা তদন্তকাৰী দলেও একো শুংসূত্ৰ বাহিৰ কৰিব পৰা নাই তেতিয়ালৈকে। মানুহবোৰে অ’ত ত’ত জুম বান্ধি কথাবোৰ আলোচনা কৰি আছে। সকলোৰে মনত উকমুকাই থকা প্ৰশ্ন একেটাই যদিও উত্তৰ অধিক। সঠিক উত্তৰ কোনেও দিব পৰা নাই। ইতিমধ্যেই গাঁওখনৰ সচেতন মহল বুলি বিখ্যাত হালৈ মাষ্টৰ, শৰ্মা প্ৰফেচাৰ, চৌধুৰী কেৰাণী আদিয়ে নিজৰ নিজৰ সন্দেহৰ দহোটা আঙুলি দহফালে টোঁৱাইছে যদিও কোনেও নিশ্চিতভাৱে কাৰো নাম ল’ব পৰা পৰ্যায় এটাত উপনীত হোৱা নাই।\nএই ব্ৰহ্মপুৱাতে বাহিৰৰ হৈ হাল্লাবোৰ শুনি ৰাতুল বিচনাৰ পৰা উঠি আহিল। বাৰাণ্ডাতে বহি তামোল খুন্দি থকা আইতাকৰ মুখামুখি হোৱাত সি আইতাককে সুধিলে কি হৈছে গাঁৱত, ইমান ৰাতিপুৱাই মানুহবোৰ উঠিছে যে। সত্তৰোৰ্ধ আইতাকে ক’লে একে একে এঘাৰ হৈ আছে আজি গাঁৱত কথাবোৰ, নিজে অলপ ৰাস্তাত ওলাই গৈ চাই আহ, সকলো বুজিবি, ঢৌটোকে ৰৌটো দেখি নাহিবি মাথো।\nআইতাকৰ পৰা কোনো সদুত্তৰ নাপাই এইবাৰ সি হাতত টুথব্ৰাছডাল লৈ ৰাস্তালৈ ওলাই আহিল। ৰাস্তাত ওলায়ে ৰাতুল মুখামুখি হ’ল বৰ্মন দোকানীৰ ৰাতুলহঁতৰ গাঁওখনত বৰ্মন দোকানীক সকলোৱে ফাষ্টেট মোড অফ কমিউনিকেচন বুলিয়ে জানে। ভইচ ক’ল, মেছেজ, ই-মেইল, হোৱাটছ এপ সকলোবোৰ বৰ্মন দোকানীৰ সন্মুখত কাম নোহোৱা ব্যৰ্থ বস্তু একোটা। হোৱাটছ এপত যিমান সোনকালে মেছেজ প্ৰেৰণ কৰিব পাৰি তাতকৈ কম সময়তে যিকোনো খবৰ বৰ্মন দোকানীয়ে দহজন মানুহৰ মাজত প্ৰচাৰ কৰি দিব পাৰে।\n: কি হৈছে হে বৰ্মন দা, মানুহ পুলিচ সকলোবোৰ গিজগিজাই আছে দেখোন গাঁৱত।\n: এহ, তুমি গমেই নোপোৱা নেকি? ক’ত থাকাহে তোমালোক?\n: কওকচোন বৰ্মন দা, কি হ’ল? মই যোৱাকালি ৰাতি ঘৰ সোমাওঁতে অলপ দেৰি হৈছিল। মানে গাঁৱৰ সিটো মূৰৰ বন্ধু এজনৰ ঘৰত খানা খাই আহি ঘৰ সোমাওঁতে প্ৰায় বাৰটা মানেই বাজিল।\n: তেনেহ’লে তুমিতো পুলিচৰ নজৰত প্ৰথমতে সন্দেহ কৰিৱলগীয়া ব্যক্তি। ঘটনাটোও ৰাতি বাৰ মান বজাৰে হ’ব।\n: ঘটনাটো কি হে বৰ্মন দা?\n: অনিল মহাজনৰ ঘৰত আলফা সোমাইছিল ৰাতি।ভাগ্য ভাল মহাজনৰ লগুৱাটোৱে সৰুপানী চুবলৈ উঠিছিল সেইখিনি সময়তে। সি দেখিলে বাবে উভতি গ’ল। যাওঁতে বোলে মহাজনৰ লগুৱাটোৰ হাততে বগা কাপোৰ এখন দি থৈ গৈছে। এইবাৰ তাৰমানে মহাজন ফিনিচ। দিনকাল বেয়া হ’ল ঐ বোপাই, সাৱধানে থাকিবা দেই।\nকথাখিনি কৈ বৰ্মন দোকানী খৰখেদাকৈ আগুৱাই দুঘৰমান মানুহ পাৰ হৈ ৰাস্তাতে জুম বান্ধি থকা মানুহকেইজনমানৰ ওচৰত ৰ’লগৈ।\nঅনিল মহাজনৰ বিষয়ে ৰাতুলে ভালকৈয়ে জানে।মানুহজন প্ৰতিপত্তিশীল আৰু সাংঘাটিক বুধিয়ক। টকা ডিমাণ্ড কৰিবলগীয়া মানুহ নহয়, নিজে উপযাচি টকা দি অহা মানুহ। সকলোকে হাতৰ মুঠিত ৰাখিব জানে। মন্ত্ৰী এম এল এৰ পৰা একেবাৰে সাধাৰণ পৰ্যায়ৰ মানুহ এজনলৈকে সকলো মহাজনৰ হাতৰ মুঠিত। নামে বেনামে সম্পতিও বহুত যশ যশস্যাও বহুত। গাঁওখনৰ সকলোবোৰ অনুষ্ঠানতে নিজৰ দখল আছে। পূজা, বিহু সমিতিৰ পৰা আৰম্ভ কৰি স্কুল পৰিচালনা সমিতিলৈকে সকলোবোৰতে মহাজনে সভাপতিৰ আসনখন চলে বলে কৌশলে দখল কৰিয়েই আছে। যোৱাবাৰ চৰকাৰ সলনি হওঁতে মহাজনেও দল সলাইছে, তেনেস্থলত আলফাই মহাজনক মাৰিবলৈ অহাৰ প্ৰশ্নই নুঠে, আহিলেও এইবোৰ মহাজনৰ কাৰণে সৰু কথা। অ অৱশ্যে মহাজনৰ প্ৰতিপত্তিত ইৰ্ষাম্বিত হোৱা ফৈদ এটাও গাঁৱতে আছে, কিন্তু সিমান প্ৰভাৱশালী নহয়।\nকথাবোৰ মনতে পাগুলি মহাজনৰ ঘৰৰ ফালে আৰু অলপ আগবাঢ়ি গ’ল ৰাতুল। অলপদূৰ যাওঁতেই পিছফালৰ পৰা হালৈ মাষ্টৰৰ ঘৈণীয়েক মানে মালতীৰ মাকে ৰাতুলক মাত লগালে।\n: শুনাচোন ৰাতুল, ৰাতি বেছি দেৰিলৈকে অ’ত ত’ত খানা খাই ঘূৰি নুফুৰিবা, দিনকাল বেয়া হৈছে। যোৱাকালি মহাজনৰ ঘৰত আলফাৰ ল’ৰাই আহি ২০ লাখ টকা ডিমাণ্ড কৰি গৈছে। বগা মাৰ্কিন কাপোৰ দুইমিটাৰো দি গৈছে বোলে।\n: হ’ব দিয়ক খুড়ীদেউ।\nসংক্ষিপ্ত উত্তৰ এটা দি ৰাতুল আগবাঢ়িল, মানুহজনীৰ লগত বেছি কথা পাতিবলৈ সি ইচ্ছা নকৰে। কথা বতৰাৰ ধৰণ আৰু মিঠা মাতষাৰৰ মাজত সি কিবা এটা স্বাৰ্থপৰতা বিচাৰি পায়, হয়তো মালতীৰ বাবে তাৰ কথাকে মনত ভাবি থাকিবও পাৰে মাষ্টৰৰ ঘৈণীয়েকে।\nবৰ্মন দোকানী আৰু হালৈ মাষ্টৰৰ ঘৈণীয়েকে দিয়া খবৰবোৰৰ মাজত অলপমান তফাত ধৰা পৰিছে তাৰ মগজুত। বৰ্মনৰ তাত বগা কাপোৰখনলৈকে খবৰ আছিল, হালৈ মাষ্টৰৰ ঘৈণীয়েকৰ তাত বগা কাপোৰৰ লগত ২০ লাখ টকা ডিমাণ্ডৰ খবৰো যোগ হৈছে।\nৰাতুলৰ খোজ আকৌ আগবাঢ়িল, উদ্দেশ্য মহাজনৰ ঘৰ। ৰাস্তাতে শৰ্মা প্ৰফেচাৰৰ লগত ছয় সাতজন মান মানুহৰ দল এটাৰ মুখামুখি হ’ল সি।\n: ঐ ৰাতুল, তই বোলে ৰাতি ডেৰটা মান বজাত মহাজনৰ ঘৰৰ সন্মুখেদি পাৰ হৈছিলি যোৱা ৰাতি।কাকোৱেই নেদেখিলি নেকি, নে তইয়ো আলফাতে যোগ দিলি?\nৰাতুলে বুজিলে শৰ্মা প্ৰফেচাৰৰ খবৰৰ উৎস। সি হালৈ মাষ্টৰৰ ঘৈণীয়েকৰ লগত কথা পাতি থাকোঁতে বৰ্মন দোকানী যোৱা বাটে উভতি আহি তাক পাৰ হৈ গৈছিল।এনেই বৰ্মনক সিহঁত ল’ৰাবোৰে নাৰদ বুলি নকয়, আজি হাতে হাতে প্ৰমাণ পালে সি। তাকো বাৰটা বজাত ঘৰ সোমোৱা ল’ৰাটোৰ সময়ৰ লগত নিজাকৈ ডেৰ ঘণ্টা যোগ দি ডেৰটা কৰি দিলে।\n: কাকো নেদেখিলোঁ দেখোন মই৷\nচমুকৈ উত্তৰটো দি ৰাতুল আগবাঢ়িবলৈ বিচাৰিলে।\n: মহাজনৰ ঘৈণীয়েকৰ হাতত গোটেই পৰিয়ালটোৰ মৃতদেহ ঢাকিবৰ বাবে ২০ মিটাৰ বগা কাপোৰ, বন্দুকৰ গুলী ৫ জাই আৰু ৫০ লাখ টকাৰ ডিমাণ্ড লেটাৰ এখন দি গৈছে বোলে৷\nশৰ্মা প্ৰফেচাৰে ৰাতুলক ক’লে,\n: এতিয়া পুলিচে স্নিফাৰ ডগ লৈ আহি আছে। তই ৰাতি সেইফালেদি গৈছিলি যদি এতিয়াই নোযোৱাই ভাল হ’ব নেকি?\nতিনিখন মুখ বাগৰোঁতেই বগা কাপোৰ দুই মিটাৰৰ পৰা ২০ মিটাৰ হ’ল। টকাৰ পৰিমাণো ২০ লাখৰ পৰা ৫০ লাখ হ’ল। বন্দুকৰ গুলীও কেইটামান যোগ হৈছে এইবাৰ প্ৰফেচাৰৰ মুখত।\n“হব দিয়ক” বুলি কৈ ৰাতুল আগবাঢ়িল।\nমহাজনৰ ঘৰৰ চোতাললৈকে সোমাই গ’ল ৰাতুল।স্থানীয় থানাখনৰ অ’চিজনৰ সৈতে মহাজন চোতালতে বহি আছে।\n: আহ ঐ ৰাতুল, বহ ইয়াতে৷\nমহাজনে নিজৰ ওচৰতে থকা চকীখন আগুৱাই ৰাতুলক বহিবলৈ দিলে।\n: কি হৈছে হে মহাজন খুড়া?\n: কি হৈছে তই নিজে বুজিবি ৰহ৷ কথা হ’ল মোক আৰু তহঁতে কোনো অনুষ্ঠানতে সভাপতি নাপাতিবি ভৱিষ্যতে।\n: হৈছে কি মহাজন খুড়া, বুজাই কওকচোন মোক, আপোনাক দেখোন সকলোবোৰ অনুষ্ঠানতে ময়েই সভাপতিৰ পদত প্ৰস্তাৱ কৰোঁ।\n: সেইবাবে তোকেই কৈছোঁ, আৰু নাপাতিবি ঐ এইবোৰ, এইখন পঢ়ি চা, সকলো বুজিবি।\nমহাজনে চোতালতে পৰি থকা বেনাৰ এখন মোলৈ আগবঢ়াই দিলে।\n৬ ফুট × ৪ ফুটৰ বেনাৰখনত লিখা আছিল।\n“যিকোনো অনুষ্ঠান প্ৰতিষ্ঠানৰ বাবে ইয়াত সভাপতি ভাড়াত পোৱা যায়”। যোগাযোগ-অনিল মহাজন।\nঘৰৰ পৰা ওলাই আহোঁতে আইতাকে ঠিকেই কৈছিল তাক। বৰ্মন দোকানীহঁতৰ দৰে মানুহৰ কথাবোৰ একে একে এঘাৰহে হয়।\nবেজৰ নাকত খৰ – অতুল নাথ »\nগুলী লিখিছাঁ বে ৷\nহাঃ হাঃ তামাম দাদা।


ছুপাৰী-ছাগলী ছিণ্ডিকেটৰ মাফিয়া মৃণাল শইকীয়াই অগপ সম্বন্ধত ক'বলৈ কোন : তুলাৰাম গগৈ\nবিজেপি বিধায়ক মৃণাল শইকীয়াই নাজানিলেও গুপ্তহত্যাৰ আঁৰত কোন জড়িত আছিল ৰাইজে জানে : পবিন্দ্ৰ ডেকা\nকেন্দ্ৰীয় চৰকাৰে য়ুনিফাইড কমাণ্ড ষ্ট্ৰাকচাৰ গঠন কৰি অসমত আলফাৰ বিৰুদ্ধে অভিযান চলাইছিল\nগুৱাহাটী , October 3, 2018 8:06 am\nঅসমত সংঘটিত গুপ্তহত্যাৰ প্ৰসংগটো পুনৰ টানি আনি খুমটাই সমষ্টিৰ বিজেপি বিধায়ক মৃণাল শইকীয়াই সেই সময়ত থকা অগপ চৰকাৰকে গুপ্তহত্যাৰ জগৰীয়া বুলি কৰা মন্তব্যৰ পাছতে এতিয়া অগপৰ ৰোষত পৰিছে বিধায়ক শইকীয়া।\nমৃণাল শইকীয়াই কৰা মন্তব্যৰ বিৰুদ্ধে অগপই প্ৰতিক্ৰিয়া প্ৰকাশ কৰাৰ পাছতে মঙলবাৰে উক্ত বিষয়টো সন্দৰ্ভত মুখ খুলিছে পাটাছাৰকুছি সমষ্টিৰ অগপ বিধায়ক পবিন্দ্ৰ ডেকাই।\nবিজেপি বিধায়ক মৃণাল শইকীয়াক উভটি ধৰি অগপ বিধায়ক ডেকাই সেই সময়ত কেন্দ্ৰত কাৰ চৰকাৰ আছিল? অসমত আলফাক দমন কৰিবলৈ য়ুনিফাইড কমাণ্ড ষ্ট্ৰাকচাৰ কোনে গঠন কৰিছিল বুলি প্ৰশ্ন উত্থাপন কৰে।\nডেকাই কয় যে কেন্দ্ৰীয় চৰকাৰে য়ুনিফাইড কমাণ্ড ষ্ট্ৰাকচাৰ গঠন কৰি অসমত আলফাৰ বিৰুদ্ধে অভিযান চলাইছিল। সেই অভিযানৰ সময়ত কেন্দ্ৰত অটল বিহাৰী বাজপেয়ী নেতৃত্বাধীন কেন্দ্ৰীয় চৰকাৰৰ গৃহ মন্ত্ৰী আছিল এল কে আদৱানি।\nগুপ্তহত্যাৰ আঁৰত কোন জড়িত আছিল বিজেপি বিধায়ক মৃণাল শইকীয়াই নাজানিলেও অসমৰ ৰাইজে ভালদৰে জানে বুলি বিধায়ক ডেকাই সাংবাদিকৰ আগত উল্লেখ কৰে।\nআনহাতে অগপৰ মুখপাত্ৰ তুলাৰাম গগৈয়ে বিধায়ক মৃণাল শইকীয়াক উভটি ধৰি কয় যে মৃণাল শইকীয়াই অগপৰ বিৰুদ্ধে ক’বলগীয়া কোন? মৃণাল শইকীয়া হ’ল এগৰাকী ছুপাৰী ছিণ্ডিকেট তথা ছাগলী ছিণ্ডিকেটৰ মাফিয়া। সেয়ে তেওঁ অগপৰ বিৰুদ্ধে একো মাত নমতাই ভাল।\nউল্লেখযোগ্য যে আজি কিছুদিন পূৰ্বে অসম গণ পৰিষদৰ এটা দলে নাগৰিকত্ব বিধেয়কৰ বিৰুদ্ধে জনমত গঠন কৰাৰ উদ্দেশ্যে বিহাৰৰ নীতিশ কুমাৰক সাক্ষাৎ কৰিছিল। এই সাক্ষাতৰ পিছতে বিজেপি বিধায়ক মৃণাল শইকীয়াই অগপ দলৰ বিৰুদ্ধে সৰৱ হৈ কিছু কটু মন্তব্য কৰিছিল।\nবিজেপিৰ সৈতে চৰকাৰৰ অংশীদাৰী হ’বলৈ পাই অগপ দলে তেওঁলোকৰ ১০ বছৰীয়া অপশাসনৰ পাপ কিছু কম কৰিবলৈ সুযোগ পাইছে। বিজেপিৰ সৈতে কৰা মিত্ৰতাৰ বাবেই ধ্বংসৰ গৰাহলৈ যোৱা অসম গণ পৰিষদ দলটো জীয়াই আছে বুলি একপ্ৰকাৰ কটাক্ষ কৰিছিল বিজেপি বিধায়ক মৃণাল শইকীয়াই।


প্ৰস্তুতি: ময়ুৰী দত্ত | Xahitya.Org\nপকা কল এটা কিনি আনিছোঁ ।\n“এটাহে আনিলা যে!”\n“ইমান পকা কল খালে পেট চলিব, দোকানীয়ে ঠগিলে।”\nউস ৰাম! তিনিফালৰ পৰা সমুহীয়া প্ৰশ্নবাণ । পিছে মোৰ হাতত\nসময় কম । বাতি এটাত কলটো ফেনেকি লৈ পতঞ্জলি মৌৰ\nবটলটোৰ পৰা এচামুচ দি মিহলাবলৈ ধৰিলো। মুখখন ধুই লৈ সানিবলৈ লৈও\nশান্তি নাই ।\n“কলটো কোনে খালে? ”\n“তুমি মুখত পেইণ্ট কৰিছাযে।”\n“এইবোৰ কি ভাওনা?”\nসানি সানিয়েই ক’লো “ছালৰ যত্ন লৈছোঁ । পাঁচ টকাৰে কমেও\nপাঁচশ টকা বচাই দিছোঁ। সাতবছৰীয়া সৰু পুত্ৰ কাষৰ পৰা নাতৰা হ’ল ।\nডাঙৰটোৱে ফিচিঙা-ফিচিঙিখন কৰিছে দেউতাকৰ লগ লাগি। যি\nদেখিছো বাথৰুমটোৰ বাহিৰে শান্তিৰে থাকিব পৰা ঠাই\nঅকণমানো নাই ঘৰখনত। মুখখনো নুশুকুৱা হ’ল। বিয়ালৈ যাবলৈ\nদেৰি হৈছে । ঠাণ্ডা দিন ফেন চলাই শুকুৱাব নোৱাৰোঁ।\nঅৱশেষত হুৰমুৰকৈ বিয়াঘৰ পালোগৈ ।\nসম্বন্ধীয়া মাহীৰ ল’ৰাৰ বিয়া। দেৰি কৰাৰ বাবে অসন্তোষ\nকৰিলে অলপ। বিশাল আয়োজন, মানে হাই-ফাই কাৰবাৰ।\nফেচবুকৰ পৰা চিনাকি হোৱা আগতে লগ পোৱা বান্ধৱী\nদুগৰাকীমানকো পালো। আন এগৰাকীক তেওঁলোকে\nচিনাকি কৰাই দিলে। ন চিনাকি গৰাকীয়ে সুধিলে “আপোনাৰ\nফটোবিলাকত স্কিনখন চকচকাই থাকে । অ’লে নে প’ণ্ডচ\nসানে? কোনটো ফেচিয়েল কৰে? কোনখন পাৰ্লাৰত\nযায়?” সলাজ হাঁহিৰে কিবা এটা ক’বলৈ লওঁতেই কাষতে থকা সৰুপুত্ৰই\nটেপেককৈ মাতিলে “মায়ে কল সানে, মোক খাবলৈ নিদিয়ে।” হাঁহিটো জোৰেৰে\nমাৰি দিলো নিজেই ।\nআকৌ বিয়াঘৰতে –\nবহুবছৰ লগ নোপোৱা মাহী দুগৰাকীৰ লগত আড্ডা জমি\nউঠিছে, কথাবোৰ কাপোৰ, গহণা, শকত-খীণৰ মাজলৈকে ঘূৰি\nআহে। এগৰাকীয়ে সুধিলে “গাৰ্ণিয়েৰৰ কালাৰটো ভালনে\nলৰিয়েলৰটো?” মই কনফিউজড!\nমই বোলো “মাহী মই নেজানো, কালাৰ নকৰোঁ।”\n“কৰিব লাগে কৰিব লাগে, বয়সক ধৰি ৰাখিব জানিব লাগে , ট্ৰাই কৰিবা”, মাহীৰ\nকথাৰ ৰহস্য ঘৰলৈ আহি ফেচৱাশ্বেৰে মুখ ধুবলৈ লৈহে\nগম পালো, দেখিলো কাণৰ কাষৰ চুলি কেইডালমান “পকি” আছে। হঠাতে পকাচুলিৰ\nআগমনত বিব্ৰত হ’লো, মাহীয়ে\nডাইৰেক্টলি ক’বলৈ বেয়া পালে ছাগৈ। মনে নসহিলে, চল্লিছলৈ\nআছে দিন এতিয়াও। ভালকৈ চাই দেখিলো সেয়া পকা কলৰে\nঅৱশিষ্ট, শুকাই যোৱা । মাহীক ক’বলৈ ফোন নম্বৰটোও\nভুকুতে কল নপকে । ক’ৰবালৈ যোৱাৰ আগতে লৰাধপৰাকৈ সৌন্দৰ্য\nচৰ্চাত উঠি পৰি লাগিলে কিবাখন হয়গৈ কথাবোৰ। ঘৰতে সহজে\nপোৱা সামগ্ৰীৰে সৌন্দৰ্য চৰ্চা কৰিব জনাতো এক কলা, ভাল\nফলাফলৰ বাবে ধৈৰ্য আৰু ধাৰাৱাহিকতাৰ প্ৰয়োজন। নিজলৈ গভীৰ\nসমবেদনাৰে মই ইমান বছৰে বুজি উঠিছো যে ইয়াৰ এটাও গুণ\nমোৰ নাই ।


সংলাপ - নাজমা বেগম - সাহিত্য ডট অৰ্গ\nবন্ধৰ দিনকেইটা ইহঁত দুটা ব্যস্ত থাকক বুলিয়েই গান নাচৰ কৰ্মশালালৈ লৈ যোৱাৰ কথা ভাবিছিল লীনাই৷ গিৰীয়েক সুশীলৰ এইবোৰ বিষয়ত কোনো আগ্ৰহ নাই৷ অযথা সময় নষ্ট কৰাৰ বাদে এইবোৰ একো কামত নলগা বিষয় বুলি ভাবে৷ কিন্তুু লীনাই নিজৰ কষ্টবোৰলৈ চকু নিদি দুয়োটাকে দৈনিক কৰ্মশালালৈ নিজেই অনা নিয়া কৰিলে৷ আজি অন্তিমটো দিনত সকলো শিশুৰ দ্বাৰা প্ৰদৰ্শন হব এখন চুটি নাটক৷ দেউতাকক টানি টানি অনুৰোধ কৰি গৈছে গীত আৰু অভিকাই যাতে আবেলি দেউতাকে সময় মিলাই সিহঁতৰ নাটক চায়গৈ৷ লীনাক দুপৰীয়া ফোন কৰি সুশীলে ওলাই থাকিবলৈ কলে দুয়ো একেলগে যাব কাৰণ কৰ্মশালাত এদিনো নোযোৱা মানুহজন তাত গৈ অস্বাভাৱিক হোৱাই স্বাভাৱিক৷\nআবেলি দুয়ো গৈ কৰ্মশালা হোৱা স্কুলখনত উপস্থিত হ’লগৈ৷ ইতিমধ্যে নাটক আৰম্ভ হৈছিলেই৷ অভিকাই মাকৰ মেখেলা চাদৰ সুন্দৰকৈ পিন্ধি লৈছে৷ এঘাৰ বছৰীয়া ছোৱালীজনী তেৰ বছৰীয়া গীতৰ মাকৰ ভূমিকাত পৈনত লাগিছে৷ দুটোপাল চকুলো বাগৰি আহিল লীনাৰ৷ চকুৰ সন্মুখতে ছোৱালীজনী এনেকৈ এদিন আনৰ হ’বগৈ এই কথা ভাবিয়েই তেওঁৰ বুকুখন মোচৰ খাই উঠিল৷ যৌতুকৰ ওপৰত ৰচনা কৰা সুন্দৰ নাটকৰ সংলাপ বোৰে লীনাৰ বুকুখন বিন্ধি গৈছে৷ প্ৰতিটো শব্দ যেন তেওঁৰ বাবে, বিয়াৰ পিছৰ পৰা এতিয়ালৈকে সুশীলৰ কথা বতৰাত তাইৰ বাবে ওলোৱা শব্দবোৰ ঘূৰি পকি আহি তাইৰ বুকুতে সোমাইছে৷ প্ৰতিগৰাকী শিশুৰ কি সুন্দৰ অভিনয়৷ হঠাতে লীনাই দেখিলে গীত অলপ অন্যমনস্ক হৈছে৷ ইটোৱে সিটোৰ মুখলৈ চাইছে৷ জঠৰতা আহিছে গতিশীল নাটকখনত৷ হয়তো সংলাপ পাহৰিছে গীতে৷ কিন্তুু মুহূৰ্ততে পৰিস্থিতি চম্ভালি ললে সি৷ একেবাৰে প্ৰাণঢালি কৈ যোৱা সংলাপবোৰে লীনাৰ বুকুৰ গভীৰলৈ ডুব মাৰিলে৷ ভবাই নাছিল দৈনন্দিন সুশীল লীনাৰ কাজিয়াৰ ভাষাবোৰ নাটক এখনৰ সংলাপত দৰ্শকৰ জাকে জাকে হাত চাপৰি পৰিব৷\nতোমালোকৰ মাইকী মানুহৰ কিহৰ ফুটনিহে? এটকা উপাৰ্জন কৰি পাইছা? দিনৰ দিনটো ঘৰতে থাকিবা, খাবা, টিভিত ফাল্টু চিৰিয়েলসোপা চাবা, বজাৰলৈ গৈ কাপোৰ কিনিবা, আকৌ ঘূৰাবা আকৌ আনিবা বেলেগ কি কাম৷ এই সকলোবোৰ পইচা মোৰেই নহয় জানো? বাই দা ৱে তুমি লগত অনা গোটেইসোপা বস্তু এতিয়া ঘূণে খালে এইবোৰ যৌতুক দিছিল দেউতাৰে? __সেয়া গীত৷ পত্নীক তাচ্ছিল্য কৰি কোৱা প্ৰতিটো শব্দ সুশীলৰ পৰা ধাৰ কৰা৷ সংলাপ পাহৰি গৈ ঘৰখনত ঘটি থকা দৈনন্দিন কথাবোৰকে কৈ দিলে সংলাপ হিচাবে৷\nহয় দিয়া অ’ বোপাই৷ মাইকী মানুহৰ কাম সঁচাকৈয়ে দেখিবলৈ একো নাই কিন্তুু এদিন নাথাকোচোন ঘৰখন ঘৰ গুচি মৰিশালী হ’ব৷ ইমানবোৰ কথা কেনেকৈ ক’ৰ পৰা শিকিলি অ’ বোপা৷ তোৰ পিতাৰৰ আনুষ্ঠানিক শিক্ষা নাছিল কিন্তুু তেওঁ মোক বৰ আদৰ যত্ন কৰি ৰাখিছিল৷ সন্মান দিছিল, পত্নীৰ সম্পূৰ্ণ মৰ্যাদা দিছিল৷ এনেকুৱা কথাবোৰ শুনাৰ আগতে পিতাৰে মৰি গ’ল ভালেই হ’ল৷ নহ’লে তেওঁ বৰ লাজ পালেহেঁতেন৷ বলা বোৱাৰী মই তোমাক তাত ববলৈ শিকাম৷ ই তোমাক উপাৰ্জনৰ কথা কৈ হাঁহিছে তোমাক মই উপাৰ্জনৰ পথ দেখুৱাম ____মাকৰ চৰিত্ৰত অভিনয় কৰা অভিকাই কথাবোৰ কৈ বোৱাৰীয়েকক ভিতৰলৈ লৈ গ’ল৷ সুশীলৰ মুখলৈ বেকাকৈ চালে লীনাই৷ গোটেইটো লাজত ৰঙা পৰি গৈছে৷ মূৰ তুলি চাব পৰা নাই লীনালৈ৷\nঘৰলৈ ওভতাৰ পথত সুশীলৰ মুখত এটাও শব্দ নাই৷ অভিকাই শ্ৰেষ্ঠ অভিনেত্ৰীৰ বঁটাটো দেউতাকক দেখুৱাই কিবাকিবি কৈ গৈছে কিন্তুু তেওঁ নিৰুত্তৰ৷ জীৱনত ইমানখিনি লাজ তেওঁক কোনেও দিব পৰা নাছিল৷\nজানানে দেউতা হঠাতে মই নাটকৰ সকলো সংলাপ পাহৰি গ’লো কিন্তুু তুমি মাক কৈ থকা ডায়লগবোৰে কিমান সহায় কৰিলে দেখিছা? গীতৰ কথাবোৰত কাৰো মুখত মাত নাছিল৷ লীনাৰ বুকুত মাথো এটা প্ৰাৰ্থনা বাজি ৰ’ল এইবোৰ কথা গীতৰ জীৱনত কেৱল সংলাপ হৈ ৰওঁক৷ বাস্তৱ জীৱনত দ্বিতীয়জন সুশীলৰ জন্ম নহওঁক৷


বাৰ্চিলোনা এৰিব মেছিয়ে! ইতিহাসৰ সৰ্ববৃহৎ চুক্তি স্বাক্ষৰ কৰিবলৈ আগবাঢ়িছে মেছিয়ে - Olympia Sports\nHomeNewsবাৰ্চিলোনা এৰিব মেছিয়ে! ইতিহাসৰ সৰ্ববৃহৎ চুক্তি স্বাক্ষৰ কৰিবলৈ আগবাঢ়িছে মেছিয়ে\nবাৰ্চিলোনা এৰিব মেছিয়ে! ইতিহাসৰ সৰ্ববৃহৎ চুক্তি স্বাক্ষৰ কৰিবলৈ আগবাঢ়িছে মেছিয়ে\n১৯ মে’, গুৱাহাটী: তাৰকা ফুটবলাৰ লিয়োনেল মেছিৰ বাৰ্চিলোনা স্পেনিছ ফুটবল লীগ লা লিগাৰ খিতাপ দৌৰৰ পৰা বাহিৰ হৈছে। লীগত বাৰ্চিলোনাৰ প্ৰদৰ্শন আছিল যথেষ্ট হতাশাজনক। অৱশ্যে লীগত বাৰ্চিলোনাৰ এই পৰাজয়ৰ পিছতো মেছিৰ মূল্য কোনো গুণে হ্ৰাস পোৱা নাই। বৰঞ্চ তেওঁৰ চাহিদা বৃদ্ধিহে পাইছে।\nদৰাচলতে, বাৰ্চিলোনাৰ সৈতে ষ্ট্ৰাইকাৰ মেছিৰ চুক্তি সমাপ্ত হোৱাৰ পথত। তেওঁ পুনৰ বাৰ্চিলোনাৰ লগত চুক্তিত আৱদ্ধ হ’ব নে আন কোনো নতুন ক্লাবৰ সৈতে চুক্তি স্বাক্ষৰ কৰাৰ পৰিকল্পনা কৰিছে সেই বিষয়ত এতিয়ালৈকে কোনো আনুষ্ঠানিক ঘোষণা কৰা হোৱা নাই।\nসকলোৰে জ্ঞাত মেচি এনে এজন খেলুৱৈ যাৰ সৈতে স্বাক্ষৰ কৰাটো সহজ নহয়। তথাপিও ইংলিছ ক্লাব ম্যানচেষ্টাৰ চিটি, ম্যানচেষ্টাৰ ইউনাইটেড আৰু পেৰিছ ছেইণ্ট জাৰ্মেইনৰ মাজত মেচিক নিজ ক্লাবত অন্তৰ্ভুক্ত কৰাৰ এক খেলা চলি আছে।\nসংবাদ মাধ্যমৰ প্ৰতিবেদন অনুসৰি, এই ক্লাবসমূহৰ মাজত মেচিক অন্তৰ্ভুক্ত কৰাৰ খেলাখনত আগবাঢ়ি আছে মানচেষ্টাৰ চিটি।ক্লাবটোৱে মেছিৰ সৈতে এবছৰীয়া চুক্তি কৰিবলৈ ইচ্ছুক। ইয়াৰ বাবে, ক্লাবটোৱে আৰ্জেণ্টিনাৰ খেলুৱৈজনক ২৫ নিযুত পাউণ্ড অৰ্থাৎ ৩ বিলিয়ন টকালৈকে দিবলৈ সাজু হৈছে।\nযদি মেছিয়ে ম্যানচেষ্টাৰ চিটিৰ সৈতে চুক্তিত স্বাক্ষৰ কৰে তেন্তে মেছি প্ৰিমিয়াৰ লীগৰ ইতিহাসত সৰ্বাধিক উপাৰ্জন কৰা খেলুৱৈলৈ পৰিগণিত হ’ব। খবৰ অনুসৰি মেছিয়ে ম্যানচেষ্টাৰ চিটিৰ মেনেজাৰ পেপ গৰ্ডিওলাৰ সৈতেও কথা পাতিছিল। ইফালে বাৰ্চিলোনাৰ মেনেজাৰ ৰোনাল্ড কোমানে দাবী কৰিছে মেছিয়ে বাৰ্চিলোনা এৰি নাযাব। অৱশ্যে ৰোনাল্ডোৱে এই বিষয়ত চূড়ান্ত সিদ্ধান্ত মেছিয়ে নিজেই ল’ব লাগিব বুলিও উল্লেখ কৰিছে।\nPrevious articleভাৰতীয় দলৰ প্ৰশিক্ষক হ’ব ৰাহুল দ্ৰাবিড়\nNext articleঅলিম্পিকত জোতা বিতৰ্ক


Calendar The Film » Calendar কেলেণ্ডাৰ\nশান্তনু ৰৌমূৰীয়া, চিত্ৰনাট্য, কেলেণ্ডাৰ\nঅৱশেষত সিদিনা হিমজ্যোতিৰ লগত বহি ‘কেলেণ্ডাৰ’ চালো। চিনেমাখনৰ লগত জড়িত বাকীখিনি সদস্যই ইতিমধ্যে চিনেমাখন লগে ভাগে চালে। অসমৰ বাহিৰত থকা বাবেই মই চিনেমাখনৰ দৃশ্যগ্রহণৰ সময়তো থাকিম বুলি ভাৱিও থাকিব নোৱাৰিলো আৰু এতিয়া বাকীসকলৰ লগত একেলগে চাব নোৱাৰি মনটো অকমান বেয়া লাগিছিল। সেই বাবেই সুবিধা পাই সিদিনা গুৱাহাটীৰ পেনপেনীয়া বৰষুণৰ মাজতে হিমজ্যোতিক গৈ আমনি কৰিলো। ভৰিৰ বিষত ভালকৈ খোজ কাঢ়িব নোৱাৰা অৱস্থাত থাকিও সি লাল চাহ আৰু মুড়ি খুৱালে । লগতে ‘কেলেণ্ডাৰ’ খনো দেখুৱালে। ইয়াৰ আগতেও অৱশ্যে মই হিমজ্যোতিক ‘কেলেণ্ডাৰ’ৰ কামতে কষ্ট বা আমনি দি থৈছো।\nকাহিনীটো শুনি ভাল লাগি প্রথমবাৰতেই (২০১৬ চনৰ মাজভাগত) যেতিয়া হিমজ্যোতিক চিনেমাখনৰ লগত জড়িত হৈ থাকিম বুলি কথা দিছিলো, তেতিয়া মই ভৱা নাছিলো হিমজ্যোতিয়ে অনতি পলমে কাম আৰম্ভ কৰিব বুলি। কিন্তু নিজে ইতিমধ্যে লিখি থোৱা দৃশ্যকেইটা মোলৈ পঠিয়াই যেতিয়া হিমজ্যোতিয়ে মোক ইয়াৰ পিছৰ পৰা চিত্রনাট্যখন আগবঢ়াবলৈ ক’লে তেতিয়াহে মই বিপদত পৰিছিলো। যি কি নহওক, নিজৰ এলাহ মন আৰু বাকী কামৰ মাজত সুৰুঙা উলিয়াই আৰম্ভ হ’ল হিমজ্যোতি আৰু মোৰ দীঘলীয়া টেলিফোনিক বার্তালাপ – এনেকুৱা কৰিলে কেনেকুৱা হয়, এইটো চৰিত্রই এনেকৈ কথা পাতিব, ঘটনাৰ ক্রম কি হ’ব ইত্যাদি ইত্যাদি । লগত ঝুলন দাইও যোগ দিলে। দিল্লীৰ পৰা মই নিজে লিখা দৃশ্যবোৰ মেইল কৰি হিমজ্যোতিলৈ পঠিয়াও আৰু গুৱাহাটীত হিমজ্যোতি আৰু ঝুলন দা বহি সেইবোৰ সম্পাদনা কৰে, লগত তেওঁলোকে লিখা দৃশ্যবোৰ যোগ দিয়ে। সেইবোৰ মোলৈ পঠিয়ায়, মই নতুনকৈ লিখো, আকৌ পঠিয়াও, তেওঁলোকে আকৌ কটা-কটি কৰে আৰু নতুন বস্তু সংযোগ কৰে। যিহেতু কাহিনীটো হিমজ্যোতিৰ আৰু পৰিচালকো সি নিজে গতিকে চিত্রনাট্য আৰু সংলাপ তাৰ কল্পনা অনুসৰি হোৱাটো বৰ জৰুৰী। এনেকৈ আমাৰ লিখা, কটাকটি, আকৌ লিখা, কটাকটি আৰু নতুনকৈ লিখাৰ মাজেৰেই ‘কেলেণ্ডাৰ’ৰ চিত্রনাট্যখন হৈ উঠিছিল। চিনেমাখনৰ নামটোও এইখিনি সময়তে হিমজ্যোতিয়ে ঠিক কৰিছিল। মই কেইটামান বৰ ‘অর্ডিনেৰী’ নামৰ কথা কৈছিলো। ভাগ্য ভাল যে হিমজ্যোতিয়ে সেইকেইটা নামৰ কথা নাভাৱিলে! হিমজ্যোতিয়ে আৰু এটা ভাল কাম কৰিলে যে মই মনলৈ যি আহে তাকে লিখি যোৱাৰ দৰে লিখা কেইবাটাও দৃশ্য আৰু কিছুমান সংলাপ চিত্রনাট্যত নাৰাখিলে বা সম্পাদনা কৰি অন্য ৰূপত ব্যৱহাৰ কৰিলে। যাৰ ফলত চিত্রনাট্যখন মেদহীন হৈছে বুলি মোৰ ভাৱ হয় । তাৰ বাবে হিমজ্যোতিৰ ‘ক্ষুৰ’খনক ধন্যবাদ।\nদৃশ্যগ্রহণ শেষ হোৱাৰ পাছত আৰু চিনেমাৰ সম্পাদনা আৰম্ভ হোৱাৰ পৰাই হিমজ্যোতিক মই সুধি থাকো ‘হৌৰা, কেনেকুৱা হৈছে হা?’ সি কয় ‘এতিয়ালৈকেতো ভালেই লাগি আছে, জানো কি হয়!’ । মাজতে এবাৰ ঘৰলৈ যাওঁতে ‘ৰাফ কাট’ এটা চাইছিলো যদিও সংগীত আৰু শব্দৰ সৈতেহে আচল ৰূপটো গম পোৱা হ’ব বুলি আমি আলোচনা কৰিছিলো। সেই সময়তে হিমজ্যোতিৰ দাবী মতে মই ‘কেলেণ্ডাৰ’ৰ বাবে গান এটাও লিখিব লগীয়া হ’ল। গান লিখা কামটো মই প্রায়েই এৰাই চলিবলৈ চেষ্টা কৰো। তাৰো কিছুমান গোপন ‘কাৰিকৰী’ কাৰণ আছে যিটো এনেকৈ ক’ব নোৱাৰি। কিন্তু হিমজ্যোতিৰ কথা এৰাব নোৱাৰি মই গানটো লিখিব লগা হ’ল । হিমজ্যোতি, ঝুলন দা আৰু তৰালি বাই ভাল লগা বুলিয়ে ক’লে। তথাপি খু-দুৱনি এটা আছিল চিনেমাখনত কেনেকুৱা লাগিব বুলি!\nমোৰ এই সকলো উৎসুকতা সিদিনা ‘কেলেণ্ডাৰ’ অনানুষ্ঠানিকভাৱে চোৱাৰ পাছত দূৰ হ’ল। হিমজ্যোতিয়ে প্রথম কাহিনীটো কওঁতে মই যিদৰে মনতে ছবিখন দেখিছিলো ঠিক তেনেকুৱাই হৈছে ‘কেলেণ্ডাৰ’। ক’ৰবাত তাতকৈও ভাল লগাহে হৈছে। হিমজ্যোতিকে ধৰি বাকীসকল সদস্যও ‘কেলেণ্ডাৰ’ক লৈ সন্তুষ্ট যে ভৱাৰ দৰেই চিনেমাখন হৈ উঠিছে।\n‘কেলেণ্ডাৰ’ৰ কাহিনীটো কোনো অসাধাৰণ মানুহৰ বিশেষ কাহিনী নহয় । ইয়াৰ চৰিত্রবোৰ আমি প্রায়ে দেখি থকা কিছুমান সাধাৰণ মানুহ, আৰু ‘কেলেণ্ডাৰ’ তেওঁলোকৰ জীৱনৰ সাধাৰণ কাহিনী । হয়তো কোনোটো চৰিত্রত অংশ বিশেষে আমি নিজকো বিচাৰি পাম । যিটো বিষয় বা সমস্যাক লৈ ‘কেলেণ্ডাৰ’ৰ কাহিনীটো আগবাঢ়ে সেয়া আজিৰ তাৰিখত বহু মানুহে সন্মুখীন হোৱা এটা বাস্তৱ সমস্যা আৰু কিন্তু ইয়াক লৈ ‘কেলেণ্ডাৰ’ৰ যি বক্তব্য সেই বক্তব্যটো মোৰ বোধেৰে বহুতে আশা নকৰা ধৰণৰ। কিন্তু পৰিস্থিতি সাপেক্ষে এই বক্তব্য ‘কেলেণ্ডাৰ’ৰ মূল চৰিত্রৰ বাবে উচিত আৰু শুদ্ধ ।\nএতিয়া কি এই কাহিনী আৰু ‘কেলেণ্ডাৰ’ৰ বক্তব্য কি সেয়া জানিবলৈ ৰাইজে ‘কেলেণ্ডাৰ’ চাব লাগিব। অহা ফেব্রুৱাৰী মাহত ‘কেলেণ্ডাৰ’ চিত্রগৃহত মুক্তি দিয়াৰ পৰিকল্পনা কৰা হৈছে । কেৱল অসমীয়া চিনেমা বুলি নহয় অন্য ভাষাৰ অন্য এখন ভাল লগা চিনেমাৰ দৰেই ‘কেলেণ্ডাৰ’ চাইও দর্শকে ভাল পাব বুলি আমি আশাবাদী।\nএখন এড়ী চাদৰৰ কাহিনী


অচিন চিনাকি-বাগ্মিতা বৰকাকতি – ফটাঢোল\nFebruary 1, 2021 লটিঘটি\t20 Comments\nঅচিন চিনাকি-বাগ্মিতা বৰকাকতি\nবন্ধু-বান্ধৱ বা পৰিয়ালৰ লগত আড্ডাত বহিলে হোৱাই নোহোৱাই বিভিন্ন কাহিনী শুনিবলৈ পাওঁ। তাৰে কিছুমান কাহিনী সদায় মনত থাকি যায়৷ এনে এটা কাহিনী মোৰ নিজৰ সৰু মামীৰ। কাহিনী মানে একদম সঁচা ঘটনা, যিটো এতিয়া বিশ্বাস কৰিবলৈকে টান, কিছুলোকে হয়তো ভাবিব পাৰে এনেকুৱাও হ’ব পাৰে নেকি!\nঘটনাটো আজিৰপৰা প্ৰায় ত্ৰিশবছৰমানৰ আগৰ৷ মোৰ মামীয়ে বিয়াৰ আগৰেপৰা মৰিগাঁও চিভিল হস্পিটেলত নাৰ্চৰ চাকৰি কৰিছিল। মামী বৰ আজলী আৰু সৰল আছিল৷ মামীৰ মাকৰ ঘৰ আছিল একদম ভিতৰুৱা গাঁৱত। বিয়াৰ বয়স হোৱাত ঘৰৰ মানুহে মামীৰ কাৰণে দৰা বিচাৰি আছিল আৰু কোনোবা তেওঁলোকৰ সম্বন্ধীয়ই আমাৰ মামাৰ সম্ভেদ দিলে৷ ইফালে মোৰ মামাই চাকৰি কৰিছিল আৰ্মীত৷ আৰ্মীৰ চাকৰিত ছুটী নায়েই বুলিব পাৰি। বছৰেকত এবাৰ নে দুবাৰ ছুটী পায়। ছোৱালী চাবলৈ আহিবলৈ কি অজুহাত দেখুৱাইনো ছুটী ল’ব বুলি ভাবি বিয়াৰ সমস্ত দায়িত্ব ডাঙৰ মামা আৰু মামীকে দিলে। ঘৰৰ মানুহ ছোৱালী চাবলৈ গ’ল, পচন্দো হ’ল। পচন্দ নোহোৱাৰ কথাই নাহে, ছোৱালী দেখিবলৈ ৰঙে বৰণে ধুনীয়া, লগতে চৰকাৰী চাকৰিয়ালো। মামালৈ কেৱল খবৰহে পঠিয়ালে৷ খবৰ মানে মামাই আহি বিয়াখনহে পাতিব লাগে৷ বাকী সকলো যা-যোগাৰ ঘৰৰ মানুহেই কৰিব৷ তেওঁ মাত্ৰ আহি দৰাৰ সাজযোৰ পিন্ধি বিয়া পাতিবলৈ গ’লেই হ’ল৷ তেনেকৈয়ে পূজাৰ সময়তে বিয়াৰ দিনবাৰ ঠিক হোৱাত বিয়াৰ দুদিনমানৰ আগত মামা আহি পালেহি আৰু মামীক নেদেখাকৈ চিধা বিয়াৰ দিনাহে দৰা হৈ কইনাৰ চোতালত ভৰি থ’লেগৈ৷ মানে কইনাক প্ৰথম দেখিলে হোমৰ গুৰিতহে, তাকো ওৰণীৰ তলেদি কোনোমতে জুপি জুপি চাওঁতেহে৷ ভালকৈ দেখিলে, বিয়া হৈ উঠাৰ পাছতহে৷ মামাৰ অৱশ্যে কইনা পচন্দই হ’ল, শান্ত-শিষ্ট আৰু বৰ কামিলা মানুহ আমাৰ মামীজনী৷ ইফালে মামাৰ ছুটীও বেছি দিন নাছিল, মাত্ৰ পোন্ধৰ দিনৰহে ছুটী লৈ আহিছিল। গতিকে বিয়াৰ বাকী নিয়মবোৰ শেষ হওঁতে হওঁতে মামাৰ উভটিবৰে হ’ল৷ ইফালে মামীৰো ছুটী শেষ হ’বৰ হ’ল। ব’হাগ বিহুত আকৌ আহিম বুলি পৰিকল্পনা কৰি মামা উভটি গ’ল৷ মামা যোৱাৰ কেইদিনমানৰ পাছত মামীও নিজৰ কৰ্মস্থানলৈ গ’ল৷ মামীৰ চাকৰি যিহেতু ওচৰতে মাজে মাজে দুই তিনিদিনৰ ছুটী লৈ অকলেই শহুৰৰ ঘৰলৈ অহা যোৱা কৰি থাকে।\nএনেকৈয়ে সময় বাগৰি বিয়াৰ ছয় সাতমাহৰ পিছত ব’হাগ বিহু পালেহি। মামীয়ে এইবাৰ দুদিনমান বেছিকৈয়ে ছুটী লৈ শহুৰৰ ঘৰলৈ যাবলৈ ওলাল৷ মনটো উগুল-থুগুল! মামাও বিহুত অহাৰ কথা, মানুহজনক লগ পাব, এইবাৰহে ভালকৈ কথা পাতিব৷ তেতিয়া যিহেতু গাঁৱৰ ঘৰত টেলিফোন নাছিলেই, কথা বতৰাও নহৈছিল। চিঠি পত্ৰটো দূৰৰে কথা, মামীৰ নিজৰে চাকৰি আছিল বাবে পইচা পঠিয়াবলৈ মণি অৰ্ডাৰো কৰিব লগা নহৈছিল৷ তথাপি মামাই বিহুত আহিম বুলি কৈ গৈছিল, সেইটো উৎসাহ বুকুত বান্ধি মামী যাবলৈ ওলাল। বিহুৰ আগদিনা ঘৰলৈ যাবলৈ আহি মামী কামপুৰলৈ যোৱা বাছ ধৰিবলৈ বাছষ্টেণ্ড পালেহি৷ বাছষ্টেণ্ডত বহুত ভিৰ, উৎসৱৰ বতৰত নিজৰ ঘৰলৈ যোৱা মানুহেৰে বাছ ভৰি আছে৷ বাছলৈ ৰৈ থাকোতে মামীৰ সন্মুখত যুৱক এজন আহি ৰ’লহি। ওখ-পাখ, স্বাস্থ্যবান এজন যুৱক৷ মামীয়ে যুৱকজনক দেখিছে যদিও ইমান গুৰুত্ব দিয়া নাই। চকুৱে চকুৱে পৰি দুয়োটাই সৌজন্যতাৰ হাঁহি মাৰিলে। মামীয়ে দেখি ক’ৰবাত দেখা দেখা যেন লাগিছে বুলি মনতে ভাবিলে যদিও কথাটো ইমান গুৰুত্বসহকাৰে নল’লে৷ ভাবিলে হয়তো বিয়াতো দেখিব পাৰে গিৰিয়েকৰ গাঁৱৰ কোনোবা হ’ব চাগে৷ ইফালে যুৱকজনে মামীলৈ চাই হেনো হাঁহিছেও কেইবাবাৰো। তথাপিও মামীয়ে অকণো পাত্তা দিয়া নাই। এনেতে বাছ এখন আহি লাইনত ৰ’লহি আৰু গোটেই মানুহবোৰ মথাউৰি ভঙা বানপানীৰ দৰে বাছখনলৈ দৌৰ দিলে৷ ইফালে মোৰ আজলী মামীয়ে বেগটোৰ সৈতে বাচত উঠিবলৈ অলপ অসুবিধা পালে। তেনেতে যুৱকজনে ততাতৈয়াকৈ আহি বেগটো ধৰি মেলি কোনোমতে বাছত উঠাই দিলে। মামীয়ে নেলাগে বুলি কৈছিল যদিও, যুৱকজনে হেনো হাঁহি মাৰি একো নহয় মই উঠাই দিম নহয় বুলি বেগটো লৈ ভিৰ ফালি বাছৰ ভিতৰত সোমাই গ’ল। যুৱকজনে বেগটো চিটৰ ওপৰৰ কেৰিয়াৰত উঠাই মামীৰ কাষত আহি ৰ’লহি৷ সেইদিনা বাচত বহিবলৈ চিট পোৱাতো পৰ্বতত কাছ কণী বিচৰাৰ দৰে কথা৷ গাড়ী চলা আৰম্ভ কৰিলে৷ লগে লগে যুৱকজনৰ ইটো সিটো কথাও আৰম্ভ হ’ল৷ মামী নিজেই খুব কম কথা কোৱা মানুহ বাবে নিজেই অলপ অস্বস্তিও পালে। আগৰ দিনৰ বাছ,তাতে ওখ চাপৰ বেয়া ৰাস্তাৰে কোনোমতে যাওঁ নাযাওঁকৈ গৈ থকা কম দূৰত্বও যেন মামীৰ বাবে বেছি দূৰ দূৰ লগা হ’ল। মামীয়েও উপায় নাপাই তেওঁৰ কথাবোৰকে শুনি গৈ আছে। মামীৰ এনেকুৱা লাগিল যেন যুৱকজনে প্ৰথমবাৰ লগ পাইয়েই লগাতকৈ বেছি অন্তৰংগ হ’বলৈ চেষ্টা কৰিছে৷ মামীয়ে কথা নেপাতিলেও তেওঁ উপযাচি কিবা কিবি সুধি থাকে৷ তথাপি সৌজন্যতামূলক দুই এশাৰী কথাৰ উত্তৰ মামীয়েও দিলে৷ ইফালে মামীৰ ভাবিছে যদি শহুৰৰ গাঁৱৰ কোনোবা হয় ভালকৈ উত্তৰ নিদিলে পাছত যদি গাঁৱত কয় ন কইনা গোমোঠা, কথাই ক’ব নোখোজে একেবাৰে, চাকৰিয়াল বাবে ফিতাহি বেছি হেন তেন। গতিকে কথা পাতিবলৈ ইচ্ছা নেথাকিলেও দুই এটা কথাৰ উত্তৰ দি আহি থাকিল৷ হেঁচা-ঠেলাত, বাছৰ ঠেকেচনিত যুৱকজন যেন বেছি কাষ চাপি আহিব খোজে, মামীয়ে অশান্তি পাই অলপ আঁতৰি দিয়ে, কিন্তু তথাপিও একো নক’লে৷ কিবা ক’লেই যদি পাছত গাঁৱত গৈ ‘ন-কইনা বৰ দন্দুৰী, মুখচোকা’ বুলি কথা উলিয়াইগৈ! অৱশ্যে যিহেতু বাছতো বিহুত ঘৰলৈ যোৱা মানুহৰ সাংঘাটিক ভিৰ, তাতে তেতিয়াৰ দিনৰ ৰাস্তাত গাড়ী নাও যোৱাদি টুলুং ভুটুং কৰি যায়, গতিকে দুই এটা খুন্দা অনিচ্ছাকৃত ভাবেও লাগিব পাৰে, একো ডাঙৰ কথাও নহয়৷\nলাহে লাহে বাছ আহি কামপুৰ পালেহি৷ মামী বাছৰপৰা নামিল, যুৱকজনো নামিল৷ নামোতেও নিজৰ মানুহক সহায় কৰা গুণৰ পৰিচয় দি যুৱকজনে বেগটো বাচৰপৰা নমাই আনিলে৷ মামীয়ে ৰাস্তাত তেওঁৰ কথাৰপৰা অলপ আমনি পালেও, বেগটো লৈ ধন্যবাদ দি ক’লে, ‘আপুনি এতিয়া কোনফালে যাব?” যুৱকজনে উত্তৰ দিলে, “তুমি য’লৈকে যাবা ময়ো তালৈকে যাম দিয়া!” এইবাৰ মামীৰ খঙে মূৰৰ চুলি আগ পালেগৈ, বুজিলে এইজন কোনো ভদ্ৰ মানুহ নহয়! এনেইহে কোনোবা ফটুৱা৷ মামী খঙত গৰজি উঠিল, “কি ফাল্টু মানুহহে আপুনি! বাটত অকলশৰীয়া মহিলা পালে বুলিয়েই উল্টা-পুল্টা কথা কৈ আছে, তাতে মই বিবাহিত মহিলা৷ আপোনাক ইমান দেৰি একো কোৱা নাই বুলি সুযোগ পাই বেছি কথা কৈছে৷ বহুত দেৰীৰপৰা চাই আছোঁ আপোনাক৷ মোৰ স্বামীয়ে আৰ্মীত কাম কৰে। এই ঠাইৰে। গম পালে আপোনাক ভালকৈ এসেকা দিব৷”\nযুৱকজনে কিন্তু ভয় খোৱাৰ সলনি হাঁহি মাৰি উত্তৰ দিলে, “তোমাৰ স্বামীয়ে মোক একো কৰিব নোৱাৰে৷”\n“কিয় আপুনি বহুত ডাঙৰ গুণ্ডা নেকি?”\n“নহয়, তোমাৰ স্বামীতো ময়েই! তোমাৰ বিয়া মোৰ লগতেই হৈছিলে৷ নিজকে নিজে কিনো কৰিম কোৱাচোন!” যুৱকজনৰ উত্তৰ শুনি মামী লাজত মুচকচ যোৱাৰ দৰে হ’ল৷ ইমান দেৰি তেওঁ নিজৰ স্বামী অৰ্থাৎ মোৰ মামাৰ লগত ইমান সময় একেখন বাছতে অচিনাকি মানুহ অহাৰ দৰে আহিলে, নিজৰ স্বামীকে চিনি নেপালে৷ যাক স্বামীৰ গাঁৱৰ কোনোবা হ’ব পাৰে বুলি সন্দেহ কৰি আছিল, তেওঁ স্বয়ং স্বামীয়েই হয়৷ মামীৰ লাজতে কি কওঁ কি নকওঁ এনেকুৱা অৱস্থা হ’ল৷ অৱশ্যে বিয়াৰ পাছত মামাক তেওঁ মাত্ৰ কেইটামান দিনৰ বাবেহে পাইছিল৷ তেতিয়া মোবাইল দূৰৰে কথা ভিতৰুৱা গাঁৱত টেলিফোনটোৰে সুবিধা নাছিল সঘনে কথা-বতৰা পাতি থাকিবলৈ। বিয়াৰ পাছত দুই তিনিদিন যি পালে সেয়াই৷ সেইবাবে তেওঁক প্ৰথমবাৰ দেখোতে চিনাকি যেন লাগিছিল যদিও কোনো ধৰণৰ যোগাযোগ নোহোৱাকৈ তেনেকৈ একেটা দিনতে যে দুয়ো একে সময়তে ঘৰলৈ আহিবলৈ বাছষ্টেণ্ডত লগ পাব সেইয়া কল্পনাৰো অগোচৰ আছিল। মামীয়ে লাজতে ক’লে, “আপুনি দেখাৰ লগে লগে মোক নক’লে কিয়?” মামাই মিচিকিয়া হাঁহি মাৰি ক’লে, “কি বুলিনো ক’ম মানুহৰ মাজত? তোমাক মই মাতিব খোজোতেই গম পালোঁ যে তুমি মোক চিনি পোৱা নাই, সেইকাৰণে অলপ ধেমালি কৰিম বুলি কোৱা নাছিলোঁ আৰু!”\nআজিৰ দিনত সেইবোৰ কথা অবাস্তৱ যেন লাগিলেও তেতিয়াৰ দিনত এইবোৰ কোনো আচৰিত কথা নাছিল৷ আজলী মামীৰ এই কথাটো মনত পৰিলেই এতিয়াও হাঁহিত মোৰ পেটৰ নাড়ী ডাল ডাল হৈ যায়৷\n« ল’ৰালিৰ স্মৃতি – ড০ গীতিমল্লিকা গগৈ\nউৰুকা – বিকাশ শইকীয়া »\nআল্টিমেট 😄😄৷ ভাল লাগিল বাগ্মীতা৷\nএইটো পঢ়ি থাকোঁতে দৃশ্যটো কল্পনা কৰি বেচ আমোদ পালোঁ৷ মজা লিখিলা\nবঢ়িয়া লাগিল বাৰ্বি\nহাঃ হাঃ বৈদ্য জমনি, ভাল লাগিল।\nইয়ে, তামাম দেখোন।\nধৈ, কি যে মানে🤣🤣\nবঢ়িয়া লাগিল আনকমন ঘটনা\nবেলেগ জমনি দেই\nহা হা ভাল লাগিল ।\nবেছ ৰসাল অভিজ্ঞতা হৈছিল মামীৰ।\nবঢ়িয়া লাগিল অ বাৰ্বি 😝😝😝😝\nসাংঘাটিক অভিজ্ঞতা হৈছিল দেই বেছ জমিছে\nতাম্মাম.. মজ্জা লাগিল\nচিনেমা চোৱা যেন লাগিল ও। বঢ়িয়া\nবৰ বঢ়িয়া লাগিল দেই ৷


xukhdukh.com June 13, 2015 CHINTAN, PRATIM PRATAP BARUA, চিন্তন, প্ৰতিম প্ৰতাপ বৰুৱা,\nকেতিয়াবা যে বহুতে কয় “অমুকৰ শিপা নাই” অথবা “অমুক শিপাৰপৰা বিচ্ছিন্ন” তাৰ অৰ্থ কি বাৰু?\nশিপা মানে আমি দুটা অৰ্থ বুজো। এটা আক্ষৰিক অৰ্থ আৰু আনটো আক্ষৰিক অৰ্থৰ লগত মিলাই প্ৰতীকী অৰ্থ। আক্ষৰিক অৰ্থত শিপা হ’ল গছৰ মাটিৰ তলত থকা অংশটো (কেতিয়াবা কিছুমান গছৰ মাটিৰ বাহিৰতো শিপা থাকে) যি গছজোপা জীয়াই থাকিবৰ বাবে প্ৰয়োজন হোৱা খাদ্যৰ যোগান ধৰে আৰু গছজোপা মাটিৰ ওপৰত থিয় কৰি ৰাখে। শিপাৰ অবিহনে গছজোপা জীয়াই থাকিব নোৱাৰে।\nআনহাতে প্ৰতীকী অৰ্থটো বুজিবলৈ এটা বা দুটা উদাহৰণ ল’ব লাগিব। প্ৰথমটো প্ৰবাসী অসমীয়া হিচাপে আমি নিজৰ ক্ষেত্ৰতে ল’ব পাৰোঁ। আমি অসমৰ, আমি অসমীয়া, কিন্তু আমি অসমত বাস নকৰোঁ। জীৱিকা অৰ্জনৰ দায়ত পৰি আমি কম বয়সতে অসমৰ বাহিৰলৈ গুচি আহিব লগা হ’ল আৰু এতিয়া জীৱনৰ আটাইতকৈ কাৰ্য্যক্ষম বছৰকেইটাত আমি অসমৰ পৰা নিশ্চিতভাৱে আঁতৰি থাকিম। আমাৰ ক্ষেত্ৰত কথাটো এজোপা গছ এঠাইৰপৰা উঘালি আনি আন এঠাইত ৰুই দিয়াৰ দৰে হ’ল। অসমৰ বাহিৰত আমি বাস কৰা ঠাইখনৰ বতাহ-পানী-খাদ্য খাই আমি জীয়াই আছোঁ যদিও আমাৰ জীৱন তথা মনটো আৰু আমাৰ ঘৰখন এতিয়াও অসমীয়া হৈ আছে আৰু আগলৈকো অসমীয়া হৈয়েই থাকিব। আমাৰ মাত-কথা, ভাৱ-অনুভূতি, সংস্কাৰ আদি সকলো অসমীয়া হৈয়ে আছে। এতিয়াও, ইমান বছৰৰ পিছতো, অচিনাকী ভীৰৰ মাজত হঠাত শুনি পোৱা অসমীয়া মাত এষাৰে বা ভীৰৰ মাজত দূৰৰ পৰা জিলিকি উঠা অসমীয়া সাজ এযোৰে আমাক চুম্বকৰ দৰে আকৰ্ষণ কৰে। বছৰেকৰ বিহুকেইটাত ঘৰৰ পৰা, অসমৰ পৰা আঁতৰি থাকিবলগীয়া হোৱাৰ দুখ আমাতকৈ বেছি কোনে অনুভৱ কৰিব পাৰে? আমাৰ ঘাই শিপাডাল সদায় অসমত আছে। সেই শিপাডালৰ লগত আমি কেতিয়াও, এক মুহূৰ্তৰ বাবেও বিচ্ছিন্ন অনুভৱ নকৰোঁ। আনহাতে এইটোও অস্বীকাৰ কৰা বৃথা যে অসমৰ বাহিৰতে হওক বা অসমৰ ভিতৰতে হওক, এনে বহুত অসমীয়া মানুহ আছে যি নিজৰ ঘাই শিপাডালৰ লগত, মানে অসম, অসমীয়া ভাষা, অসমীয়া কৃষ্টি-সংস্কৃতি আদিৰ পৰা বিছিন্ন হৈ থাকে বা বিছিন্ন হৈ থাকিব বিচাৰে।\nএয়া হ’ল মানুহ হিচাপে আমাৰ ঘাইশিপাৰ কথা। আনহাতে এটা গোট বা এখন ৰাজহুৱা মঞ্চৰ বা এটা সংগঠনৰ শিপা মানে কি হ’ব পাৰে? এই ক্ষেত্ৰত আমি এটা প্ৰশ্ন কৰিব পাৰোঁ যে সদৌ অসম ছাত্ৰসংস্থা বা অসম সাহিত্য সভা বা অসম এছ’ছিয়েশ্যন, দিল্লী আদিৰ দৰে সংগঠনৰ শিপা আছেনে? নিশ্চয় আছে। কাৰণ সদৌ অসম ছাত্ৰসংস্থাই বা অসম সাহিত্য সভাই নিজৰ ঘোষিত উদ্দেশ্য অনুসৰি অসমৰ জাতীয় সংগঠন হিচাপে অসমৰ হকে আৰু অসমীয়া ভাষা-সাহিত্য-সংস্কৃতিৰ হকে কাম কৰিছে। অসম এছ’ছিয়েশ্যন, দিল্লীয়ে দিল্লীবাসী অসমীয়াসকলক লৈ অসমীয়াৰ হকে, অসমীয়া ভাষাৰ হকে কাম কৰিছে।\nএইখিনিতে আমি প্ৰৱাসী অসমীয়াসকলৰ দ্বিতীয় বা তৃতীয় প্ৰজন্মৰ সন্তানসকলৰ ভাষা সমস্যাটো আলোচনা কৰিব পাৰোঁ। জীৱনৰ আৰম্ভনিতে এই প্ৰৱাসী অসমীয়া সন্তানসকলে এটা গুৰুতৰ সমস্যাৰ সন্মুখীন হ’ব লগা হয়। তেওঁলোকে একে সময়তে দুটা বা তিনিটা ভাষা আয়ত্ব কৰিব লগীয়া হয়। ঘৰত মাতৃভাষা হিচাপে অসমীয়া আৰু ঘৰৰ চাৰিবেৰৰ বাহিৰ ওলালেই সমনীয়াৰ লগতেই হওক বা আন কাৰোবাৰ লগতেই হওক সাধাৰণ কথা এষাৰ পাতিবৰ বাবেও ইংৰাজী ভাষাটো বা হিন্দী ভাষাটো বা স্থানীয় ভাষাটো (বা সংযোগী ভাষাটো) আয়ত্ব কৰিব লগা হয়। এই সমস্যাটোৰ বাবে প্ৰৱাসী অসমীয়াসকলৰ বহুত শিশুৱে আৰম্ভনিতে মাতৃভাষাতকৈ স্থানীয় ভাষাটোত বা সেই অঞ্চলৰ সংযোগী ভাষাটোত বেছি খৰকৈ আগবাঢ়ে। কাৰণ তেওঁলোকে অসমৰ বাহিৰত মাতৃভাষাৰ মাধ্যমত শিক্ষাজীৱনৰ আৰম্ভনি বা শেষ একোৱেই কৰিব নোৱাৰে। তেওঁলোকে ইংৰাজী মাধ্যমতে পঢ়া-শুনা কৰে, বিভিন্ন দেশ/প্ৰদেশৰ পৰা অহা সমনীয়াৰ সৈতে ইংৰাজী বা সেই স্থানীয় বা সেই সংযোগী ভাষাটোৰ মাধ্যমতে খেলা-ধূলা কৰে। এইখিনি বাস্তৱতা স্বীকাৰ কৰিও আমি লগতে এইটোও স্বীকাৰ কৰা উচিত যে শিপাৰ লগত সংযুক্ত হৈ থকাৰ প্ৰথম আৰু প্ৰধান মাধ্যমটোৱেই হ’ল মাতৃভাষা। মাতৃভাষাৰ অবিহনে আমি নিজৰ চিনাকী দিব নোৱাৰো আৰু আন চিনাকীৰে আমাক পৃথিৱীত কোনেও গ্ৰহণো নকৰিব।\nএটা জাতিৰ (বা উপজাতিৰ) সংস্কৃতি নিজৰ ভাষাৰেহে গঢ় লৈ উঠে। মাতৃভাষা জৰিয়তেহে এটা জাতিৰ গীত-মাত, সাহিত্যৰ সৃষ্টি হয়। জাতীয় সংস্কৃতিক জীয়াই ৰাখিবলৈ হ’লে আৰু জাতীয় সংস্কৃতি বিকৃত হোৱাৰ পৰা (অথবা এসময়ত ধ্বংস হোৱাৰপৰা) ৰক্ষা কৰিবলৈ হ’লে আমি মাতৃভাষাকো বিকৃত হোৱাৰ পৰা ৰক্ষা কৰিব লাগিব আৰু আমাৰ মাতৃভাষাৰ শুদ্ধ ৰূপটোৰ চৰ্চা আৰু প্ৰসাৰ অব্যাহত ৰাখিব লাগিব। লগতে আমি বিশ্বাস কৰো যে সাহিত্য, গীত-মাত, চিত্ৰ-নাট্য-বাদ্য-নৃত্য – এইকেইটা মূল শিল্পই এটা জাতিৰ সংস্কৃতি ৰক্ষা কৰে। এটা জাতি আৰু সেই জাতিৰ সমাজ-সংস্কৃতি গঢ় লৈ উঠা প্ৰক্ৰিয়াটো যেনেকৈ দীঘলীয়া, তেনেকৈ সেই জাতিটো আৰু সেই জাতিটোৰ সমাজ-সংস্কৃতি বিপদাপন্ন হোৱা বা ধ্বংসৰ মুখলৈ আগবাঢ়ি যোৱা প্ৰক্ৰিয়াটোও সমানেই দীঘলীয়া।\nসম্প্ৰতি অসমৰ বিহুমঞ্চত শিল্পীসকলে অসমীয়া গীত-মাতৰ বাদে আন ভাষাৰ গীত মাত পৰিৱেশন কৰা নকৰাক লৈ (বা তেওঁলোকক আন ভাষাত, বিশেষকৈ হিন্দী ভাষাত গীত-মাত পৰিবেশন কৰিবলৈ দিয়া নিদিয়াক লৈ) বিতৰ্ক চলি আছে। এই বিতৰ্ক/ভাবুকি/দম্ভালি/ আকোৰগোজালি/অহংকাৰ যোৱা কিছুবছৰৰ পৰা প্ৰত্যেক বছৰে আমি দেখিবলৈ পাই আহিছোঁ। ৰঙালী বিহু বুলি ক’লেই লগতে এই বিতৰ্কও অবধাৰিতভাৱেই যেন আহি যায়। সংগীতৰ সীমা নাই, সংগীতৰ ভাষা নাই আদি কথাবোৰ মনত ৰাখিও এইক্ষেত্ৰত আমি নিজৰ স্পষ্ট মতামত ব্যক্ত কৰিব খুজিছো যে বিহুতলীত বা বিহুমঞ্চত অসমীয়া বা অসমৰ জনগোষ্ঠীয় ভাষাৰ বাদে আন যিকোনো ভাষাৰ যিকোনো গীত-মাত-নৃত্য পৰিবেশন কৰাত আমাৰ আপত্তি আছে। বিহু উদযাপন কৰিবলৈহে ৰঙালী বিহুৰ সময়ত বিহু সন্মিলন আয়োজন কৰা হয়। বিহু অসমীয়া সংস্কৃতিৰ প্ৰাণ আৰু বিহুনাম-বিহুনৃত্য অসমীয়া জাতিৰ অন্যতম জাতিগত চিনাকী। ৰঙালী বিহুৰ এই উৎসৱ অসমীয়া বা অসমৰ জনগোষ্ঠীয় ভাষাৰ বাদে আন ভাষাৰে উদযাপন কৰিব নোৱাৰি। বিহুৰ উৎসৱে স্বত:স্ফূৰ্তভাৱে ৰাঙলী কৰি তোলা অসমীয়া মনটোক আন ভাষাৰ গীত-মাত-নৃত্যৰে শাঁত পেলাব পাৰি জানো? আমাৰ মতে নোৱাৰি। এইবোৰ কথাত কাৰোবাৰ দাবী-ভাবুকি বা অনুৰোধ আদিৰ প্ৰয়োজনেই থাকিব নালাগে আচলতে। অসমীয়া আৰু জনগোষ্ঠীয় ভাষাসমূহত পুৰনাৰ পৰা নতুনলৈকে ইমান বেছি সুন্দৰ সুন্দৰ বিহুনাম, আধুনিক গীত তথা লোক-সংগীত আছে যে গাওঁ বুলিলে এজন শিল্পীৰ বাবে এৰাতিৰ মঞ্চখন আচলতে একোৱেই নহয়। বিহু অসমীয়াৰ জাতীয় উৎসৱ আৰু এই জাতীয় উৎসৱৰ সময়ত জাতীয় উৎসৱটো পালন কৰা মঞ্চখনতে যদি অসমীয়া বা অসমৰ জনগোষ্ঠীয় ভাষাৰ গীত-মাত-নৃত্যই আদৰ নাপায়, তেন্তে ক’ত পাব?\nশেষত আন এটা প্ৰাসংগিক যেন লগা কথা। বহাগী উৎসৱ, বহাগী বিদায় আদিৰ নামত বিহুসন্মিলনবোৰ যে লেথাৰী নিছিগাকৈ জেঠ-আহাৰ মাহলৈকে অনুষ্ঠিত কৰি থকা হয় তাৰ প্ৰয়োজনীয়তানো কিমান সেয়া আমাৰ ক্ষুদ্ৰ মগজুৰে আজিলৈকে বুজি নাপালোঁ। কিন্তু এই বিহু সন্মিলনবিলাকলৈ বাধ্যত পৰি চান্দা দিব লগীয়া হোৱা ব্যৱসায়ীসকলে যে সেই চান্দাখিনি পিছত সূতে-মূলে আমাৰ জেপৰ পৰাই আদায় কৰে সেয়া কিন্তু আমি ঠিকেই বুজি পালোঁ।\nলেখকৰ ঠিকনাঃ চি-৯, দিল্লী গভৰ্ণমেন্ট অফিচাৰ্চ ফ্লেট্‌চ্, ওৱান এ, বেটেৰী লেন্, ৰাজপুৰ ৰোড, দিল্লী-৫৪, ম’বাইল : +৯১৯৮৭১০১৮৮৭৪ ই-মেইল – ppbaruah.delhi@gmail.com\nBy xukhdukh.com on June 13, 2015


শনিদশা চলিছে শ্বাহৰূখৰ ! ‘মন্নত’ৰ মৌনতাই আমনি কৰিছে গৌৰীক -\nHomeব্ৰেকিং নিউজশনিদশা চলিছে শ্বাহৰূখৰ ! ‘মন্নত’ৰ মৌনতাই আমনি কৰিছে গৌৰীক\nশনিদশা চলিছে শ্বাহৰূখৰ ! ‘মন্নত’ৰ মৌনতাই আমনি কৰিছে গৌৰীক\nশনিৰ দশা চলিছে শ্ৱাহৰূখৰ ! ‘মন্নত’ৰ মৌনতাই আমনি কৰিছে গৌৰীক\nনতুন দিল্লীঃ শনিদশা চলিছে বাদশ্বাহ পৰিয়ালৰ। ঘোৰ অন্ধকাৰে ছানি ধৰিছে বাদশ্বাহৰ বিলাসবহুল প্ৰাসাদ। ড্ৰাগছৰ গোচৰত পুত্ৰ ৰঙাঘৰৰ আলহী হোৱাৰ পাছতে বিনিদ্ৰ ৰজনী কটাইছে বলীউড কিং শ্বাহৰূখে। কাৰাগাৰলৈ হাতকুৰি-বাটকুৰি বাই থকাৰ বাহিৰে একোকে কৰিব পৰা নাই শ্বাহৰূখে। আদালতত বাৰম্বাৰ খাৰিজ হৈছে আৰিয়ানৰ জামিন আবেদন। পুত্ৰৰ কাণ্ডৰ বাবে শ্বাহৰূখে হেৰুৱাবলগীয়া হৈছে বৃহত্ প্ৰজেক্ট। তথাপি সকলো দোষ মৰিষণ কৰি নিজ পুত্ৰক কাষত বিচাৰিছে শ্বাহৰূখে।\nসকলো প্ৰকাৰে চেষ্টা কৰি গৈছে কিং খানে,ফল হ’লে ধৰা নাই। ছলমান খানৰ অধিবক্তাইয়ো আৰিয়ানৰ পক্ষত যুঁজ দি জামিন দিয়াবলৈ সক্ষম নহ’ল। শ্বাহৰূখৰ চিন্তা দিনক দিনে বৃদ্ধি পাই আহিছে।বাদুলী ওলোমা দি ওলমিছে শ্বাহৰূখৰ দুগাল,গৌৰীৰ চকুত চকুলো দুধাৰ।তত্‍সত্বেও শ্বাহৰূখৰ সান্তনা বাণী-মই আছোঁ,মই আছোঁ…। উল্লেখ্য যে, আৰিয়ান গ্ৰেপ্তাৰ হোৱাৰ পাছত বলীউড বাদশ্বাহ শ্বাহৰূখৰ কাষত থিয় দিছে একাংশ শুভাকাংক্ষীয়ে। শুভাকাংক্ষীৰ সমৰ্থন লাভ কৰিলেও ঘটনাটো সন্দৰ্ভত কাণ সৰালি দিয়া লোকৰ সংখ্যাও কম নহয়। স্বাভিকতে যিটো মাত্ৰাত শেহতীয়াকৈ বলীউড কন্ঠশিল্পী মিকা সিঙেও অভিমত প্ৰদান কৰা বুলি সংবাদ মাধ্যমত প্ৰকাশ পাইছে। ক্ষোভিত মিকা সিঙ। এটা টুইটত তেওঁ কয়, ‘সকলোৱে শ্বাহৰূখৰ বাটৰ নাটখন চাই আছে।\nকোনেও টু-শব্দ এটা কৰা নাই। মই শ্বাহৰূখ খানৰ সৈতে আছো। আৰিয়ানক জামিন দিব লাগিব। সকলো তাৰকাৰ সন্তানক গ্ৰেপ্তাৰ কৰিলেহে বলীউড ইণ্ডাষ্ট্ৰীৰ মানুহে একগোট হ’ব।’ ইফালে, চলচ্চিত্ৰ নিৰ্মাতা সঞ্জয় গুপ্তাইও ঘটনাটো সন্দৰ্ভত বহুতে নীৰৱ হৈ থকাটো পছন্দ কৰা নাই। শ্বাহৰূখ খানৰ এই ঘোৰ সংকটৰ সময়ত বাদশ্বাহৰ পক্ষত থিয় নোহোৱা কথাটোক মানি ল’ব পৰা নাই সঞ্জয় গুপ্তাই, টুইটাৰত উজাৰিছে ক্ষোভ, দিছে তীব্ৰ গৰিহণা। সঞ্জয় গুপ্তাৰ টুইটৰ পাছতে জিকাৰ খাই উঠিছে মিকা সিঙৰ অন্তৰ।সামাজিক মাধ্যমত উজাৰিছে ক্ষোভ ।২ অক্টোবৰত প্ৰমোদতৰীৰ পাৰ্টীৰ পৰা ড্ৰাগছৰ গোচৰত আৰিয়ানকে ধৰি ৮জন অভিযুক্তক গ্ৰেপ্তাৰ কৰিছিল মুম্বাই আৰক্ষীয়ে। স্মৰ্তব্য যে, আৰিয়ানৰ গ্ৰেপ্তাৰ পাছতে পোহৰলৈ আহিছিল বলীউডৰ কেতবোৰ গোপন তথ্য।আৰিয়ানেই দিছে ইয়াৰ সম্ভেদ। অৱশ্যে,আৰক্ষীৰ জেৰাত অতীতত কৰি অহা ভুল দুনাই নকৰো বুলি আৰিয়ানে বজ্ৰকঠোৰ প্ৰতিজ্ঞা কৰিলেও মন গলাব পৰা নাই আদালতৰ। কাৰাগাৰাৰ বন্ধ কুঠৰীত পুত্ৰৰ সমান্তৰালকৈ ‘মন্নত’ৰ পৰাই ভাল দিনলৈ বাট চাইছে শ্বাহৰূখ-গৌৰীয়ে।\nPrevious articleহাজোৰ চক্ৰ বিষয়া কাৰ্যালয়ত মহিলাৰ উত্তাল প্ৰতিবাদ, কিয় গ্ৰহণ কৰিছে এই কাৰ্যসূচী?


ৰহস্যময় ডেকাড্রাকমাৰ ৰহস্যৰ জাল!\nPublished on February 21, 2020 | News Source: মণিমালা কন্দলী দাস\n২৮ জানুৱাৰীৰ তেনেই তোলপাৰ লগাই দিয়া এক খবৰ৷ এৰা, এলাপেছা খবৰ নহয়৷ গাজাৰ উপকূলৰ সমীপতে কেইজনমান লোকৰ জালত কিছু মুদ্রা সমুদ্র গর্ভৰ পৰা উদ্ধাৰ হোৱা খবৰ এয়া৷ আচলতে এয়া এক হেনো অতি গুৰুত্বপূর্ণ অনুসন্ধান আছিল৷ কাৰণ আলেকজেণ্ডাৰ দি গ্রেটৰ মুদ্রা ‘ডেকাড্রাকমা’ৰ সবাতোকৈ বেছি নিদর্শন সেই স্থানতেই থকাৰ গুণগুণনিটো বহু কাল ধৰি আছিল৷ আৰু তাৰেই এক অনুসন্ধানৰ প্রয়াস আছিল সেয়া৷ বিশ্বখ্যাত মুদ্রা বিশেষজ্ঞ ড০ উটে উটেনবার্গে কয়– ডেকাড্রাকমা উদ্ধাৰৰ খবৰ এক সাধাৰণ কথা নহয়৷ শিহৰণ তোলা খবৰ৷ বিশেষ সূত্র মতে, এয়া চুৰি হৈ যোৱা মুদ্রা উদ্ধাৰহেহ্ল তাৰ মানে? ২০১৭ বর্ষৰ বসন্ত কালত সেই স্থানত (গাজাৰ উপকূলত) উদ্ধাৰ হোৱা আলেকজেণ্ডাৰৰ মুদ্রাৰ আনুষ্ঠানিকভাৱে তালিকাভুক্ত কৰি– সেইবোৰৰ অধ্যয়ন তথা তথ্য উদ্ধাৰৰ অভিযান চলাই সমুদ্রৰ বুকুত অনুসন্ধানৰ সূচী লোৱা হৈছিল৷ ড০ উটেনবার্গৰ মতে, এয়া ইতিহাস আৰু ঐতিহ্যমূলক সম্পদ৷ কেৱল গুপ্তধনৰ বিষয় নহয়৷ আলেকজেণ্ডাৰৰ টকা ‘ডেকাড্রাকমা’ উদ্ধাৰৰ এক বিশেষ খবৰ বিশ্বৰ বাবেই৷ গাজাৰ প্রত্নতত্ত্ববিদ ফাডেল আলাটোলৰ মন্তব্য এনে... মই যেতিয়া ডেকাড্রাকমা হাতত তুলি ল’লোঁ–হতভম্ব যিমান অভিভূতও সিমানহ্ল ফাডেল আলাটোলেই প্রথম চিনাক্ত কৰে ২৩০০ বছৰ প্রাচীন মেছিডেনিয়ান শাসক আলেকজেণ্ডাৰ দ্য গ্রেটৰ ডেকাড্রাকমা মুদ্রা৷ গ্রীছৰ পৰা ভাৰত ভূমি পর্যন্ত ৰাজত্বৰ পতাকা উৰাই ইতিহাসৰ এক বিশেষ চৰিত্র হৈ ইতিহাসত ৰৈ গ’ল যি৷ মিছৰ অভিযান কালত ৰক্তাক্ত অৱৰোধৰ পাছত আলেকজেণ্ডাৰে অতি কৌশলগতভাৱে গুৰুত্বপূর্ণ স্থান গাজা দখল কৰি লৈছিল৷ এতিয়া প্রশ্ন আহিল– মুদ্রা নিখোজ হ’ল কেনেকৈহ্ল অর্থাৎ, এক ৰহস্যময় জালৰ সৃষ্টি হৈছে৷ ফাডেল আলাটোলে কয়– ২০১৭ বর্ষত উদ্ধাৰ হোৱা ডেকাড্রাকমা তেওঁ চিনাক্ত কৰাৰ পাছতেই আশ্চর্যজনকভাৱে সেইবোৰ নিখোজ হৈ যায়৷ আলাটোলে ধাৰণা কৰে যে সেইবোৰ আন্তর্তিক কোনো চক্রৰ হাতত পৰিছে আৰু বিক্রী হৈ গৈছে৷ কিন্তু এতিয়াও স্থানীয় যিসকল লোকে এই মুদ্রা গোপনে হাতত ৰাখি থৈছে– তেওঁলোকে বুজাই নাই ঐতিহাসিক কি গুৰুত্বময় ঐতিহ্য বহন কৰিছে সেই মুদ্রাবোৰে৷ কেইমাহমানৰ আগতে যেতিয়া একেই ধৰণৰ মুদ্রা বিশ্বৰ বিভিন্ন নিলাম কেন্দ্রত বিক্রীৰ খবৰ আহে– তেতিয়াই সন্দেহৰ বতাহ বয়৷ লণ্ডনৰ এটি নিলাম কেন্দ্রত–ৰোমা নিউমিছমেটিক্সত এটি ‘ডেকাড্রাকমা’ এক লাখ ত্রিশ হাজাৰ ডলাৰত বিক্রী হোৱাৰ খবৰৰ পাছতেই সেই প্রসংগই পূর্ণ চর্ লাভ কৰে৷\nকাৰণ– ৰোমা নিউমিছমেটিক্স এইবাবেই শিৰোনামলৈ আহে যে পৰৱর্তী দুটা বছৰৰ নিলামত ক্রমে ১৯টা ডেকাড্রাকমা নিলাম হয় আৰু তাৰ ১১টাই বিক্রী হয় ৰোমা নিউমিছমেটিক্সত৷ আশ্চর্যজনক কথা যে নিলাম-পর্বত প্রায় দ্বিগুণ দামত লাভ হৈছিল যেতিয়া–‘গুপ্তধন’ৰ আৱর্তত গাজা উপকূলত মুদ্রাৰ অনুসন্ধানত কোন কেনেকৈ নামিল সেয়াও এক ৰহস্যৰে ঘেৰা৷ মুঠতে তৰপে তৰপে ৰহস্য৷ এই প্রশ্ন তেনেই তল পৰি ৰ’ল যে এই দুর্লভ মুদ্রাবোৰ ক’ৰ পৰা কেনেকৈ আহি গাজা পালেহি? ইতিহাসেনো কি কয়? নাই নাই– ইতিহাসজনিত তাৎপর্যময় কোনো তথ্যই নাই হেনোহ্ল মুদ্রা সংক্রান্তীয় কথিত উৎস বুলি ‘ব্যক্তিগত কানাডিয়ান’–‘ব্যক্তিগত নর্থ আমেৰিকান’ বা ‘ব্যক্তিগত ইউৰোপিয়ান সংগ্রহে’ও কোনো অর্থময় তথ্য দিব পৰা নাই বা দিয়া নাই৷ এতিয়া কিভাৱে কথাবোৰ বিচাৰ কৰা হ’ব– প্রশ্ন আহি গ’ল৷ বিশ্বখ্যাত মুদ্রা বিশেষজ্ঞ থমাছ বোণ্ডজয়ে কয়– গাজাৰ ফাডেল আলটোলেই যিবোৰ ছবি তেওঁলৈ পঠাইছে বিশ্বৰ নিলাম হাউছৰ মুদ্রাৰ সৈতে তাৰ মিল নাই৷ গতিকে থমাছ বোণ্ডজেই কথাবোৰ বুজা নাই বুলি ক’লে৷ সেইবোৰ ডেকাড্রাকমা নহয় নেকিহ্ল ৰহস্যৰ ওপৰতে ৰহস্য পুনৰ৷\nএচামে ক’লে– ডেকাড্রাকমাৰ উৎসৰ কথা বাদ দিলে বিক্রীৰ প্রসংগ কিন্তু অবৈধ বা অস্বাভাৱিক নহয়৷ এচামে ক’লে ডেকাড্রাকমাৰ দৰে অত্যন্ত দুর্লভ মুদ্রাৰ ক্ষেত্রত– ঐতিহাসিক গুৰুত্বৰ ক্ষেত্রত তাৰ এনেকুৱা বিক্রী-কাণ্ড অস্বাভাৱিকহ্ল মুদ্রাবোৰ ক’ৰ পৰা কেনেকৈ গাজা পালেহি বা ২০১৭ বর্ষত উদ্ধাৰ হোৱা মুদ্রা হেৰাল কেনেকৈ, এই কথাই জোকাৰি আছে মাথোন৷ হেৰাই যোৱা প্রত্নতাত্ত্বিক বস্তু উদ্ধাৰ কৰাত সিদ্ধহস্ত– বিশেষজ্ঞ জেমছ ৰেটফ্লিক ডেকাড্রাকমা উদ্ধাৰত নামিছে নেকি, এই প্রশ্নও কৰিছে কোনোৱে৷ ‘বি বি চি নিউজ আৰৱী’ক জেমছ ৰেটফ্লিকে কয়–তেওঁৰ যদি মুদ্রাবোৰ কিনাত আগ্রহ থাকিলহেঁতেন সমস্ত তথ্য সংগ্রহ কৰিহে (ক’ৰ মুদ্রা কেনেকৈ কাৰ হাতত পৰিছে– ক’ৰ পৰা সংগ্রহ কৰি নিলাম হাউছলৈ গৈছে– ঐতিহাসিক মহত্ত্ব কি ইত্যাদি ইত্যাদি) ক্রয় কৰিলেহেঁতেন৷ গোপনীয় ৰূপত এইবোৰ ঘটিছে বাবেই জেমছ ৰেটফ্লিকে এইবোৰ কথা গম পোৱা নাই৷\nৰেটফ্লিকে কয়– ব্রিটেইন, আমেৰিকা আৰু অধিক সংখ্যক ইউৰোপিয়ান দেশে বিৰল পুৰাতত্ত্ব বিক্রী বে-আইনী বুলি কয় সঁচা৷ কিন্তু নতুনকৈ আৱিস্কৃত অথচ নথিভুক্ত নকৰি তাৰ অধ্যয়নৰ পূর্বেই সেইবোৰ গুপ্তধনৰ আৱর্তত বজাৰত মেলি দিলে– কথাবোৰ জটিল হৈ যায়৷ ৰেটফ্লিকে আৰু এটা গুৰুত্বপূর্ণ কথা ক’লে৷ ১৯৭৩ চনৰ আগলৈকে আলেকজেণ্ডাৰৰ ডেকাড্রাকমা সম্পর্কে কোনো তথ্যই পোৱা নাযায়৷ সেইবোৰ ক’ৰ মুদ্রা আৰু সেইবোৰকে ডেকাড্রাকমা বুলি প্রচাৰ কৰি বিশ্ব কঁপাই দিয়া ৰহস্যটোও খুব সাংঘাতিক কথা৷ জেমছ ৰেটফ্লিকৰ এই মন্তব্যৰ পাছতেই ‘বি বি চি’য়ে (বি বি চি আৰৱীক দিয়া জেমছৰ মন্তব্য) ৰোমা নিউমিছমেটিক্স আৰু অন্যান্য সাতটি নিলাম কেন্দ্রত ডেকাড্রাকমাক লৈ বিস্তাৰিত তথ্য বিচাৰিছে৷ ‘বি বি চি’ক সেই নিলাম কেন্দ্রবোৰেও জনাই দিছে যে বিস্তাৰিত তথ্য সম্ভৱ নহয়, যিখিনি জনোৱাৰ অনুমতি দিয়া হৈছে সেইখিনিকে ক’ব৷ অর্থাৎ, কিবা নহয় কিবা এটা গোপনীয় দিশ আছেই৷\nএইদৰে ৰহস্যৰ মেৰ জাল ফালি ফালি বি বি চিয়ে ‘চিহিুত সূত্র’ ৰূপে প্রকাশ কৰে যে ইজৰাইল গাজা (পেলেষ্টাইন) সীমান্ততে ইজৰাইলী সীমান্তৰক্ষীয়ে চোৰাংচোৱাই পিয়াপি দিয়াৰ কথা প্রকাশ কৰাই নহয়, চোৰাংভাৱেই তেনে ঘটিছে বুলি খাটাং কৰিছে৷ পেলেষ্টাইনী লোকেই আগভাগ লৈ এইবোৰ হেনো কৰিছে৷ ২০১৭ত উদ্ধাৰ হোৱা মুদ্রা নিলামত তোলা আৰু ১৯টা আলেকজেণ্ডাৰৰ ডেকাড্রাকমাৰ ভিতৰত ছয়টা উদ্ধাৰত সফল হোৱাৰ খবৰো আহিল৷ পেলেষ্টাইনৰে এজন অতি বিখ্যাত পেলেষ্টাইনী মুদ্রা সংগ্রহকাৰীয়ে (নাম তেওঁৰ তাৰেক হানি) তেৱেঁই নিজৰ ফে’চবুকত ডেকাড্রাকমাৰ ছবি দি গভীৰভাৱে দৃষ্টি আকর্ষণ কৰিছিল৷ মুদ্রা বিশেষজ্ঞৰো চকু পৰাত মন্তব্য দিছিল যে এই মুদ্রা আগতে কোনো দিন দেখাই নাই৷ তাৰেক হানিৰ পৰিয়ালে বি বি চিক জনায় যে নিলামত উঠা মুদ্রাবোৰৰ ভিতৰত পাঁচটা মুদ্রা তেওঁলোকৰ৷ ক্লাছিকেল নিউমিছমেটিক্স-নেউমিছমেটিক্স নিউমেন নোমোছ আৰু হেৰিটেজৰ (এইবোৰ নিলাম কেন্দ্র) মাধ্যমত সেইবোৰ বিক্রী হৈ গৈছে৷ ‘বি বি চি আৰৱী’ক সমস্ত নথি-পত্র তাৰেক হানিৰ পৰিয়ালে দেখুৱাইছে৷ ২০১৯ বর্ষত ‘ইৰা এণ্ড ল্যৰি গোল্ডবার্গ’ত বিক্রী হোৱা মুদ্রাটোও তেওঁলোকৰে৷ এতিয়া ‘চিহিুত সূত্র’ৰ আঁত ধৰি বি বি চিয়ে কয়– ১৯৬৭ চনৰ পৰা গাজাৰ অর্থডক্স চার্চৰ ভল্টত ডেকাড্রাকমা মুদ্রাবোৰ আছিল৷ পুৰাতত্ত্ব কিনা-বেচা সংক্রান্তীয় বর্তমানৰ আইন জাৰি হোৱাৰ আগতেই সেইবোৰ চার্চৰ পৰা অন্তর্ধান হৈ অনেকজনৰ হাতত পৰেগৈ৷ এতিয়া গাজা উপকূলৰ জালোৱা– মুদ্রা সংগ্রহকাৰী, মুদ্রা বিশেষজ্ঞ, ইতিহাসবিদ, নিলাম কেন্দ্রৰ কাণ্ডাৰী ইত্যাদি ইত্যাদিৰে যোগাযোগৰ মাজেৰে ৰহস্য উন্মোচনৰ এক জোঁটেই গঠন কৰি পেলাইছে বি বি চি আৰৱীয়ে৷\nবিশ্বখ্যাত ড০ উটে উটেনবার্গে কয়– মহান বীৰ আলেকজেণ্ডাৰে এই গাজাৰ পথেৰেই ফিৰিছিল৷ তেওঁৰ জেনেৰেলসকলেও এই পথ ধৰিয়েই ফিৰিছিল৷ তেতিয়া হয়তো গাজা উপকূলত কিবা স্বৰূপত মুদ্রাবোৰৰো কবৰ হৈ গৈছিল...হ্ল এৰা, গাজাৰ মুদ্রা ভাণ্ডাৰ উদং হৈ গ’লেও বা নগ’লেও গুপ্তধনৰ লালসাত গাজাৰ সমুদ্রত জাল পৰেইহ্ল ডেকাড্রাকমাৰ মায়াত মগন এচামে সমুদ্রত গোপনে গোপনে মুদ্রা থপিয়াব বিচাৰে...৷\nAll Rights Reserved 2020 © The Janambhumi | Total visits : 17831707


ব্ৰহ্মপুত্ৰ নদীৰ ওপৰত নিৰ্মিত ৰ’প ৱে’ বিকলঃ ৰাইজৰ আশাত চেঁচাপানী ঢালিব নেকি? | ChandubiNews\nHomeUncategorizedব্ৰহ্মপুত্ৰ নদীৰ ওপৰত নিৰ্মিত ৰ’প ৱে’ বিকলঃ ৰাইজৰ আশাত চেঁচাপানী ঢালিব নেকি?\nব্ৰহ্মপুত্ৰ নদীৰ ওপৰত নিৰ্মিত ৰ’প ৱে’ বিকলঃ ৰাইজৰ আশাত চেঁচাপানী ঢালিব নেকি?\nপ্ৰকাশিত তাৰিখঃ ৩১ আগষ্ট, ২০২০\nসুদীৰ্ঘ এঘাৰটা বছৰ অপেক্ষাৰ অন্তত আজি কিছুদিন আগতে মুকলি হৈছিলহে মাত্ৰ। কিন্তু দূৰ্ভাগ্যজনকভাৱে এদিন চলাচল কৰাৰ পাছতে বিকল হৈ পৰিল। গুৱাহাটীবাসীয়ে যি আশা কৰিছিল সেয়া নিমিষতে ধূলিস্যাৎ হ’ল।\nউল্লেখযোগ্য যে, ব্ৰহ্মপুত্ৰ নদীৰ ওপৰত নিৰ্মাণ কৰা গুৱাহাটী–উত্তৰ গুৱাহাটীয়েই দেশৰ ভিতৰত সবাতোকৈ দীঘল ৰ’প ৱে’ যাৰ দূৰত্ব ১,৮২০ মিটাৰ। ২০০৯ চনত তদানীন্তন মুখ্যমন্ত্ৰী তৰুণ গগৈয়ে আধাৰশীলা স্থাপন কৰিছিল। ৫৬ কোটি ব্যয় সাপেক্ষ আঁচনিখন নিৰ্মাণকাৰ্য সমাপ্ত হওঁতে এঘাৰটা বছৰৰ প্ৰয়োজন হ’ল। বিগত এঘাৰটা বছৰৰ জল্পনা–কল্পনাৰ অন্তত যোৱা ২৬ আগষ্ট ২০২০ত এই পথটো মুকলি কৰিছিল।\nএবাৰত মুঠ ৩২জন যাত্ৰী অহা–যোৱা কৰিব পাৰে। যাতায়তৰ বাবে প্ৰতিজন যাত্ৰীয়ে এবাৰত ৬০ টকা যদিও অহা–যোৱা কৰিলে ১০০ টকা আদায় দিব লাগে।\nগুৱাহাটী–উত্তৰ গুৱাহাটীৰ মাজত নদী পথ সংযোজনে পৰিবহন ব্যৱস্থাত অঞ্চলটোলৈ এক নতুন দিগন্তৰ সূচনা আৰম্ভ হ’ব। বুৰঞ্জী প্ৰসিদ্ধ উত্তৰ গুৱাহাটী বিশ্ব পৰ্যটনক্ষেত্ৰৰ মানচিত্ৰত স্থান লাভ কৰিব। দেশী–বিদেশী পৰ্যটকৰ ভিৰ বাঢ়িলে অঞ্চলটোত ব্যৱসায়–বাণিজ্যৰো প্ৰসাৰ ঘটিব। ৰাজ্যখনৰ অন্যান্য আঁচনিৰ দৰে এই ৰ’প ৱে’ খনো যদি বন্ধ হৈ নাযায় তেনেহ’লে ৰাইজে আশাকৰা ধৰণে ফলাফল লাভ কৰিব।\nআমাৰ উত্তৰ–পূৰ্বাঞ্চলৰে অন্য এখন ৰাজ্য ছিকিম আৰু চুবুৰীয়া বৈদেশিত ৰাষ্ট্ৰ নেপালতো নিৰ্মাণ কৰিছে ৰ’প ৱে’। নিৰ্মাণৰ বহু বছৰ অতিক্ৰম কৰিছে কিন্তু গুৱাহাটীৰ খনৰ দৰে ৪৮ ঘণ্টাৰ ভিতৰত বিকল হোৱা নাই। উল্লেখ্য যে, বিশ্বৰ প্ৰথমখন ৰ’প ৱে ১৬১৬ চনত ছুইডেনত আৰু আমাৰ দেশৰ প্ৰথমখন ৰ’প ৱে’ নিৰ্মাণ হৈছিল ১৯৮১ চনত হৰিদ্বাৰত। কিন্তু সেইদিনৰ আৰু আজিৰ প্ৰযুক্তি–কৌশলৰ আকাশ–পাতাল পাৰ্থক্য। যান্ত্ৰিক বিজুতি ঘটিব পাৰে, কিন্তু এঘাৰটা বছৰ অপেক্ষাৰ অন্তত লাভ কৰা ফচল এদিন চলাচল কৰাৰ পাছত বিকল হ’লে অসমৰ গৌৰৱক ভেঙুচালি কৰা যেন লাগে।\nশিৰোনামৰ ছবিঃ ইণ্টাৰনেট\nguwahati-north guwahati ropeway\nPrevious articleজীৱন ডিঙা আঁচনিয়ে সঠিক ৰূপ পাব নে? চলিব নে ব্ৰহ্মপুত্ৰৰ বুকুত পানী টেক্সী!\nNext articleঅসমীয়াৰ ঐতিহ্য বাহক ফুলাম গামোচা জি আই মৰ্যাদা লাভৰ পৰা বঞ্চিত


টীম ইণ্ডিয়া টুৰ্ণামেণ্টৰ বাহিৰ ! ছেমি ফাইনেলত ৪ টা দলে যুঁজিব, কোনদিনা কাৰ খেল ?– News18 assam\nT20 world Cup Semifinal lineup: টীম ইণ্ডিয়া টুৰ্ণামেণ্টৰ বাহিৰ ! ছেমি ফাইনেলত ৪ টা দলে যুঁজিব, কোনদিনা কাৰ খেল ?\nপ্ৰথম খন ছেমি ফাইনেলত ইংলেণ্ডে ১০ নৱেম্বৰত আবু ধাবিত নিউজিলেণ্ডৰ (Eng Vs Nz) বিৰুদ্ধে খেলিব। ১১ নৱেম্বৰত ডুবাইত অনুষ্ঠিত হ'বলগীয়া দ্বিতীয়খন ছেমি ফাইনেলত পাকিস্তান আৰু অষ্ট্ৰেলিয়াৰ (Pak Vs Aus) মাজত সংঘৰ্ষ হ'ব।\nLast Updated : November 08, 2021, 08:14 IST\nপাকিস্তানে টি-২০ বিশ্বকাপৰ (T20 World Cup 2021) অন্তিম খন চুপাৰ-১২ খেলত স্কটলেণ্ডক ৭২ ৰাণত পৰাস্ত কৰে। পাকিস্তানে তেওঁলোকৰ প্ৰথম ইনিংছত ২ উইকেটত ১৮৯ ৰাণ কৰিছিল। ইয়াৰ প্ৰত্যুত্তৰত স্কটলেণ্ডে মাত্ৰ ১১৭ ৰাণহে সংগ্ৰহ কৰিবলৈ সক্ষম হয়। এইটো পাকিস্তানৰ একেৰাহে ৫ম জয়। ইয়াৰ সৈতে, প্ৰতিযোগিতাখনৰ ছেমি ফাইনেলৰ লাইনআপো ঠিক কৰা হৈছে। প্ৰথম খন ছেমি ফাইনেলত ইংলেণ্ডে ১০ নৱেম্বৰত আবু ধাবিত নিউজিলেণ্ডৰ (Eng Vs Nz) বিৰুদ্ধে খেলিব। ১১ নৱেম্বৰত ডুবাইত অনুষ্ঠিত হ'বলগীয়া দ্বিতীয়খন ছেমি ফাইনেলত পাকিস্তান আৰু অষ্ট্ৰেলিয়াৰ (Pak Vs Aus) মাজত সংঘৰ্ষ হ'ব। চূড়ান্ত খেলখন ১৪ নৱেম্বৰত ডুবাইত অনুষ্ঠিত হ'ব।\nচাৰিখন ছেমি ফাইনেলৰ কথা ক'লে, পাকিস্তানৰ বাহিৰে সকলো দলে এখনকৈ মেচ হেৰুৱাইছে। গ্ৰুপ ১-ত, ইংলেণ্ডে নম্বৰ ১ত সমাপ্ত কৰে। অষ্ট্ৰেলিয়াই দ্বিতীয় স্থান লাভ কৰে। দুয়োৰে ৮-৮ পইণ্ট আছে, কিন্তু উন্নত ৰানৰেটৰ বাবে ইংলেণ্ড আগবাঢ়ি আছে। গ্ৰুপ ২-ত, পাকিস্তানে ৫ টা জয়ৰ সৈতে শীৰ্ষস্থানত আছে। নিউজিলেণ্ডে ৮ পইণ্টৰ সৈতে দ্বিতীয় স্থান দখল কৰিছে। আনহাতে ভাৰত প্ৰতিযোগিতাৰ পৰা বাহিৰ হৈছে।\nFirst published: November 08, 2021, 08:14 IST\nSemi finalT20 World CupTeam India


Candid Chronicles ..বিক্ষিপ্ত : মহাপলায়ন পৰ্ব (ফটাঢোল আলোচনীত ধাৰাবাহিক ভাৱে প্ৰকাশিত পূৰ্ণাংগ হাস্য উপন্যাস)\nপণ্ডিতৰ বহালৈ যোৱাৰপৰা আৰম্ভ কৰি কাহিনীৰ শেষলৈ এইচোৱাক ‘মহাপলায়ন পৰ্ব’ বুলি কোৱা হয়। আজি বহুদিন ধৰি এই কাহিনী মানুহৰ মুখে মুখে চলি আহিছে, লোক-কথা, লোক-গীত আৰু জন-বিশ্বাস আদিত এই কাহিনীবিলাকে বৈশিষ্টমূলক স্থান অধিকাৰ কৰি আহিছে। আৰু লগতে কনটেম্পৰেৰী ইতিহাসবিদ, পূৰাতত্ত্ববিদসকলেও এই বিষয়ে নানান গৱেষণা আদি কৰি আহিছে। কিন্তু সকলো তথ্য একে ঠাইতে সংকলিত ৰূপত পোৱা নেযায়।\nগতিকেই বিষ্ণুৰ আদেশত, ব্ৰহ্মাৰ উপদেশত আৰু ৰুদ্ৰদেৱৰ ধমকি খাই মই অফিচিয়েলী ‘মহাপলায়ন পৰ্ব’ লিখাৰ দ্বায়িত্ব ল’লোঁ। এইখিনিতে সৰু এটা ডিচক্লেইমাৰ দি লোৱা প্ৰয়োজন – হাজাৰ বিজাৰ গুণেৰে ভৰপূৰ হ’লেও অমুকা সাধাৰণ নৰ-মনিচেই। গতিকে অমুকাৰ জ্ঞান সীমিত, আৰু সীমিত জ্ঞানেৰে এই মহাকাব্য লিখিবলৈ প্ৰয়াস কৰাতো এক ৰকম দুঃসাহস বুলিও ক’ব পাৰি। গতিকে অজানিতে হ’বপৰা ভুল-ভ্ৰান্তি, এডিচন-ডিলিচন, গাত লগা বা নলগা, চোৰাত পাতৰ কোব আদিৰ বাবে আগতীয়াকৈ ক্ষমা খুজিলোঁ।\nআৰু এটা কথা, অমুকাৰ চকুৰ পাৱাৰ একেবাৰে কম হোৱা বাবে ঘটনাবোৰ মই নিজ চকুৰে দেখা পোৱা নাই। এগৰাকী মহিয়সী নাৰীয়ে মোক দাঁৰৰ বাতৰি দাঁৰে দি (মানে অসমীয়াত লাইভ টেলিকাষ্ট) থকাৰ বাবেইহে আজি এই মহান কাৰ্যত হাত দিবলৈ সক্ষম হৈছোঁ। কলিযুগৰ সঞ্জয়ৰূপী সেইগৰাকী মহিয়সীলৈ এই আপাহতে কৃতজ্ঞতা জনালোঁ; কেৱল বাতৰি দিয়াৰ বাবেই নহয়, মোক ৰান্ধি বাঢ়ি খুৱাই, ল-ছালিৰ জঞ্জাল মাৰি মোক নিৰবিছিন্নভাৱে ফেচবুক অধ্যয়ন কৰিবলৈ সুবিধা দিয়াৰ বাবেও তেখেত ধন্যবাদৰ পাত্ৰ। আৰু বেছি নিলিখো, গোটৰ পৰম্পৰা অনুসৰি ফটাঢোল কোবাই এই মহান কাৰ্য আৰম্ভ কৰিলোঁ।\nধেপ ধেপ ধেপ ধেপ…ধেধেপ ধেপ ধেধেপ ধেপ ..ধেপেচ ধেপেচ ধেপেচ থুচ!\nএক পাহাৰীয়া মনোৰম নিৰিবিলি অঞ্চলত ত্ৰিকালজ্ঞ পণ্ডিতৰ আশ্ৰম। চাৰিওফালে যেন এক স্বৰ্গীয় অনুভূতি। আশ্ৰমৰ পদূলিতে হাবি বন আৰু নানান গহৰা গজা গছে গেজেপ মাৰি ধৰিছে। তাৰ মাজত বিষাক্ত সাপ, নেউল, গুঁই, পইতাচোৰা, কেৰেলুৱা, কুমজেলেকুৱা আদি নানান বিষমাকৃতি পোক পতংগ, কাউৰী, শালিকা আদিয়ে আপোনমনে বিহাৰ কৰিছে। দিনে ৰাতিয়ে জিলি পোকৰ ৰাগ-সংগীত আৰাধনা।\nআশ্ৰমৰ ঘৰটো পকা যদিও বহুদিন ধৰি মেৰামতি নকৰাৰ চিন বিদ্যমান। পণ্ডিতৰ এইবোৰ ক্ষয়িষ্ণু সাংসাৰিক বস্তুৰ প্ৰতি কোনো মায়ামোহ নাই। পুৱাৰপৰাই পণ্ডিতে সোমৰসকে আদি কৰি নানান দৈৱ প্ৰসাদ গ্ৰহণ কৰি পৰমাত্মাৰ সন্ধানত ব্যস্ত থাকে।\nঘড়ীত তেতিয়া দিনৰ এঘাৰ বাজিছে, সেই ব্ৰহ্মপুৱাতে পণ্ডিতে শৰ্য্যা ত্যাগ কৰি দিনচৰ্যা আৰম্ভ কৰিছে। তেনেতে পণ্ডিতৰ ঘৰৰ ফাললৈ এটা প্ৰকাণ্ড সমদল আহি থকা দেখা গ’ল। সমদলটো উত্তেজিত হৈ আছে। চকুৰে ভালকৈ নেদেখা বাবে পণ্ডিতে মানুহবিলাকক চিনি নেপালে। মনে মনে অলপ ভয়ো লাগিল। যোৱা কেইদিনমানত পণ্ডিতে দুগৰাকীমান সুন্দৰী নাৰীক ইনবক্সত দুই এটা গোপন মন্ত্ৰ নিশিকোৱা নহয়, সেইটো তেওঁৰ কৰ্তব্যৰ ভিতৰতে পৰে বুলি তেওঁৰ বিশ্বাস। তাৰে প্ৰতিক্ৰিয়া নহয়তো? পণ্ডিতৰ এই বিষয়ে বৰ দুখলগা অভিজ্ঞতা আছে, জীৱনত বহুবাৰ তেওঁ অজ্ঞানীলোকৰ হাতত পাব্লিক ঢুলাই খাব লগা হৈছে। তথাপিও তেওঁ মানৱ জাতিৰ শান্তিৰ কাৰণে – “ফ’ৰগিভ দেম অ’ লৰ্ড, ফৰ দে’ নৌ ন’ট হোৱাট দে আৰ ডুইং” – বুলি সকলোকে ক্ষমা কৰি আহিছে। হ’লেও এতিয়া পণ্ডিতৰ স্বাস্থ্য পৰি আহিছে, বয়স হৈছে- আকৌ এবাৰ গণ-ঢুলাই পৰিলে পণ্ডিতৰ দেহালৈ টান পৰিব, সেয়া পণ্ডিতে নজনা নহয়। গতিকেই তেওঁ কাল বিলম্ব নকৰি এক নিভৃত গুপ্ত স্থানত নিজকে সুৰক্ষিত কৰি লৈ, নিজৰ ভাৰ্য্যাক সমদলটোৰ মুখামুখি হ’বলৈ আগবঢ়াই দিলে।\nপণ্ডিতৰ গুণৱতী ভাৰ্যাই বহুবাৰ এনে পৰিস্থিতিৰ মোকাবিলা কৰিবলগা হৈছে, তেওঁ পণ্ডিতক লুকুৱাই থৈ নিজে সমদলটোৰ মুখা মুখি হ’ল। পণ্ডিত তাপ মাৰি সোমাই থাকিল।\nকিছুসময়ৰ পাছত পণ্ডিতৰ ভাৰ্যা সহাস্যবদনে পণ্ডিতৰ ওচৰলৈ ঘুৰি আহি কাণে কাণে কিবা এটা কোৱা দেখা গ’ল। পণ্ডিতৰ মুখতো হাঁহি জিলিকি উঠিল। তেওঁ সুৰক্ষিত স্থানৰপৰা ওলাই আহিল – নিজৰ গেট-আপ, মেক-আপ ঠিক কৰিলে আৰু আশীৰ্বাদৰ ভংগীত দুই হাত ডাঙি বাহিৰত থকা সমদলটোৰ ওচৰলৈ ওলাই আহিল।\nপণ্ডিতক দেখাৰ লগে লগে সমদলটোৱে একেস্বৰে জয়ধ্বনি দিলে, দুজনমানে কৰযোৰে সেৱাও জনালে। হুলস্হূল অলপ শামকটাৰ পাছত, গুৰুগম্ভীৰ মাতেৰে পণ্ডিতে ক’লে-\n— সকলোকে প্ৰণাম! মই আজি এক বিশেষ ধ্যানত মগ্ন হৈ থকাৰ বাবে আপোনালোকক দৰ্শন দিয়াত অলপ পলম হ’ল। মই আজি অতি আনন্দিত – মোৰ এই পঁজা আপোনালোকৰ পদধূলাৰে পৱিত্ৰ হ’ল। মই ভগৱানৰ দাস, বৈষয়িকভাৱে অতি নিঃকিন, আপোনালোকক সুধিবৰ সামৰ্থ্য মোৰ নাই। গতিকে আপোনালোকে নিজগুণে সন্তুষ্ট হ’ব লাগিব। অৱশ্যে কাৰোবাৰ বৰ বেছি পিয়াহ লাগিলে সেই আলকতৰাৰ ড্ৰামটোৰপৰা পানী লৈ খাব পাৰিব। চিন্তা নকৰিব, বেমাৰ নহয়। ভগৱানৰ কৃপাত মোৰ ঘৰৰ সকলো বস্তুৱেই অমৃতসম পৱিত্ৰ। (পণ্ডিতে আজিলৈকে কোনো অতিথিক চাহ তামোল খুৱাই আদৰি পোৱা নাই, তেওঁৰ শাস্ত্ৰলব্ধ জ্ঞান মতে সেইবোৰ অযথা অৰ্থব্যয়, আৰু সকলো অযথা কাৰ্যই পাপ!!) পিছে ….মই এই জনতা জনাৰ্দনৰ আগমনৰ উদ্দেশ্য জানিব পাৰোনে?\nমানুহবোৰে মন্ত্ৰমুগ্ধ হৈ পণ্ডিতৰ ভাষণ শুনি আছিল। পণ্ডিতৰ প্ৰশ্নৰ উত্তৰত মুখিয়াল যেন লগা এজন লোকে উত্তৰ দিলে,\n— প্ৰভূ! মোৰ নাম হেমন্ত কাকতি। ৰাইজে আপোনাৰ লগত কথা পাতিবলৈ সংকোচ কৰি মোকে আগবঢ়াই দিছে। মইনো কি কম? আপুনি সকলো জানেই, আপুনি অন্তৰ্যামী। আমি সকলো অনুশোচনাৰ অগনিত দগ্ধ। আমাৰ মাহাপাপৰ কোনো প্ৰায়শ্চিত্ত নাই। এতিয়া আপুনিয়েই আমাৰ অগতিৰ গতি, আপুনি পথ প্ৰদৰ্শন কৰি আমাক মুক্তি দিব লাগে। নালাগে আমাক ঐশ্বৰ্য-বিভূতি, নেলাগে ক্ষমতা, নেলাগে বিজয়, পৰাজয়ো নেলাগে। আমাক লাগে শান্তি। লাগে অকণমান আত্মসন্মানেৰে জীয়াই থকাৰ সমল। আৰু লাগে পাপমুক্তি..আমাক দিকদৰ্শন দিয়ক প্ৰভূ।\nমুহুৰ্তৰ কাৰণে পণ্ডিতে নিজৰ কাণকে বিশ্বাস কৰিবলৈ টান পালে। আৰে!! ই কি আচৰিত? এনে ধৰণৰ মক্কেল বিছাৰি পণ্ডিতে দিন ৰাতি একাকাৰ কৰি থাকে, আজি দেখোন ‘চিকাৰ’ সদলবলে আহি ঘৰতে বুকু (পকেট/মানিবেগ/ছেকবুক) পাতি দিছেহি। পলকতে সমজুৱাৰ ওপৰত চকু ফুৰালে পণ্ডিতে, এজনৰপৰা ৫০০ মানকৈ খীৰালেই ভালে কেইহেজাৰমান ধন ওলাব। লাখৰ ওচৰো পাবগৈ পাৰে। পণ্ডিতৰ চকুত জিলিকনি এটা দেখা গ’ল – পিছ মূহুৰ্ততে নিজকে সম্বৰণ কৰি পণ্ডিতে মাত লগালে। পণ্ডিতৰ অভিজ্ঞতাই শিকাইছে, জৰীডাল এতিয়াই টান ধৰিব লাগিব। পণ্ডিত হাৰ্ড বাৰ্গেইনাৰ।\n— হে অভ্যাগত! মইতো নিমিত্ত মাত্ৰ, ভগৱানে অকণ সুদৃষ্টি এই অধমৰ ওপৰত ৰাখিছে বুলিয়েই আমি দুই এজন বিপদগ্ৰস্ত লোকক সহায় কৰিব পাৰিছোঁ। আপোনালোকৰ সমস্যা মোৰ চকুত ফটফটীয়াকৈ জিলিকি উঠিছে। আৰু তাৰ সমাধানো মই কৰিব পাৰিম বুলি ভাবিছোঁ। কিন্তু দুখৰ কথা হ’ল – মই এইকেইদিন বৰ ব্যস্ত। এখন মহৎ গ্ৰন্থ ৰচনাৰ কামত মই দিবাৰাত্ৰি একাকাৰ কৰি লাগি আছোঁ। গতিকেই .. আপোনালোকক অনুৰোধ কৰিছোঁ, আপোনালোক আন কাৰোবাৰ ওচৰলৈ যাওক………. আৰু বহু গুণী জ্ঞানী লোক আছে। তেওঁলোকে আপোনালোকক পথ দেখুৱাব।\nমানুহবোৰৰ মাজত গুণগুণনি শুনা গ’ল। অলপ পৰৰ পাছত মুখীয়ালজনে আকৌ মাত লগালে,\n— আমাক নিৰাশ নকৰিব গুৰুদেৱ, আমি আপোনাৰ বাদে আন কাৰো ওচৰলৈ নেযাওঁ। কাৰো ওপৰত আমাৰ বিশ্বাস নাই। আমি জানো আপোনাৰ ঐশ্বৰিক শক্তিৰে আপুনিহে আমাৰ সমস্যা সমাধান কৰিব পাৰিব।\nসমজুৱাৰ সকলোৱেই মুখিয়ালৰ কথাত হয়ভৰ দিলে। সমজুৱাৰ মাজতে পণ্ডিতৰ এজেণ্ট দুজনো বহি আছিল। পণ্ডিতে ল’ৰা দুটালৈ এপলক চালে। ভাল কাম কৰিছে সৰু ল’ৰা দুটাই। সমগ্ৰ ৰাইজক পণ্ডিতৰ অলৌকিক শক্তিৰ বিষয়ে সকলোৰে মনত বিশ্বাস জগাই তুলিছে। এইবাৰ সহঁতৰ কমিছন অলপ বঢ়াই দিব লাগিব।\nপণ্ডিতে এইবাৰ নিজৰ ভাৰ্য্যাৰ ফালে চাই কিবা এটা ইংগিত কৰিলে। ভাৰ্যাই মুখিয়ালজনক ইংগিতেৰে অলপ আঁতৰলৈ মাতি নিয়া দেখা গ’ল। মুখিয়ালজনে আকৌ ঘুৰি আহি সমজুৱাৰ লগত কিবা এটা আলোচনা কৰিলে। এই সময়োচোৱাত পণ্ডিত গভীৰ ধ্যানত মগ্ন হোৱা দেখা গ’ল।\n— আমি আপোনাৰ সকলো চৰ্ত মানিবলৈ সাজু গুৰুদেৱ। আপোনাৰ সম্পূৰ্ণ দক্ষিণা এডভান্স ৰূপে আপোনাৰ বেংক একাউণ্টত ভৰাই দিয়া হ’ব। বেংকৰপৰা SMS পোৱাৰ পাছতহে আপুনি আমাক উপদেশ দিব। সকলো মঞ্জুৰ। কিন্তু আমাক নিৰাশ নকৰিব। নহ’লে আমি ইয়াতে আমৰণ অনশন আৰম্ভ কৰি দিম। আপুনিয়ে আমাৰ শেষ আশ্ৰয়!\n— না না না, তেনে মহাপাপ কৰাৰ অনুমতি মই দিব নোৱাৰোঁ। যি বুজিলোঁ, আপোনালোকৰ সমস্যা অতি গুৰুতৰ। আৰু ঈশ্বৰে মোক সেই সমস্যা সমাধান কৰাৰ শক্তিকণ দিছে। গতিকে আপোনালোকক সহায় কৰা মোৰ কৰ্তব্য। আপোনালোকে জানেই মোৰ জীৱন চৰাচৰ আৰু মানৱ সেৱাতে উৎসৰ্গিত। ঠিক আছে, গ্ৰন্থ আন কোনোবাই লিখিব – ঈশ্বৰৰ সৃষ্টি এই ধৰাত গুণীলোকৰ অভাৱ নাই। মই আপোনালোকৰ কাম কৰি দিম বুলি গাত ল’লোঁ। বেংকত পইচা জমা কৰিয়েই আপোনালোক আকৌ মোৰ ওচৰলৈ আহিব। সকলো আহিব নেলাগে, দুই চাৰিজন জনা বুজা লোক আহিলেই হ’ব। ঈশ্বৰৰ কৃপাত আপোনালোকৰ মনলৈ শান্তি ঘুৰি আহিব। বাৰু এতিয়া আপোনালোক যাওক, মোৰ আকৌ নিৰ্জলা ধ্যানৰ সময় হ’ল।\nএইবুলি গুৰুদেৱ ঘৰৰ ভিতৰ সোমাল। সমজুৱাও লাহে লাহে আশ্ৰমৰপৰা ওলাই গ’ল। এজেণ্ট দুজনক পণ্ডিতে চকুৰ ঠাঁৰেৰে কিবা এটা কৈ থৈ গ’ল। দুইজনে আকৌ সমজুৱাৰ মাজত উৎসাহেৰে কিবা কিবি কৈ থকা দেখা গ’ল।\nপণ্ডিতৰ ভাৰ্যাৰ মুখতো মিচিক-মাচাক হাঁহি.. বহুদিনৰপৰা থাইলেণ্ড, চিংগাপুৰ ফুৰিবলৈ যাবলৈ মন কৰি আছিল তেওঁলোকে। এই ‘দাও’টো মাৰিব পাৰিলে সপোন সফল হ’বগৈ। পণ্ডিতেও ১০০ পাইপাৰ্চৰ বটলটো খুলি ল’লে – আজি মোটামোটি চেলিব্ৰেটেই কৰিব পাৰি। তাতে এতিয়া নিৰ্জলা ধ্যান, গতিকে পানী নিদিয়াকৈ পোনে পোনে “নীট” মাৰিব লাগিব। ৰ’ মাৰিলে আজিকালি পণ্ডিতৰ বৰ ডিঙিত ধৰে – বয়স হৈছেতো। গতিকে ভাল চাকনা লাগে।\n— হেৰা চিকেন টিকেন কিবা আছে যদি ফ্ৰাই কৰা হে। নহ’লে বুট কেইটামানকে দিয়া, জলকীয়া পিয়াজ দি। আজিৰ দিনটো ভাল।\nসম্পূৰ্ণকৈ পঢ়িবলৈ তলৰ লিংকটোত ক্লিক কৰক!\nPosted by abhijitK at 12:47 AM


দিল্লীৰ মুখ্যমন্ত্ৰী অৰবিন্দ কেজৰিৱালৰ বাসভৱনত আক্ৰমণ বিজেপি কৰ্মীৰ\n‘কাশ্মীৰ ফাইলছ’কলৈ মন্তব্য: দিল্লীৰ মুখ্যমন্ত্ৰী অৰবিন্দ কেজৰিৱালৰ বাসভৱনত আক্ৰমণ বিজেপি কৰ্মীৰ\nMarch 30, 2022 3:13 pm\nকাশ্মীৰ ফাইলছ নামৰ জি ষ্টুডিঅ’ই নিৰ্মাণ কৰা ছবি খনকলৈ কৰা মন্তব্যৰ বাবেই দিল্লীৰ মুখ্যমন্ত্ৰী অৰবিন্দ কেজৰিৱালৰ বাসভৱনত আক্ৰমণ চলালে বিজেপিৰ একাংশ উদণ্ড নেতা-কৰ্মীয়ে।\nকেজৰিৱালে দিল্লী বিধানসভাত তেওঁৰ ভাষণত কাশ্মীৰ ফাইলৰ প্ৰচাৰৰ বাবে বিজেপিক তীব্ৰ সমালোচনা কৰিছিল৷\nকেজৰিৱালৰ মন্তব্যৰ বিৰোধিতা কৰিবলৈ আজি বিজেপি সাংসদ তেজস্বী সূৰ্যৰ নেতৃত্বত একাংশ বিজেপি সমৰ্থকে আইপি কলেজৰ পৰা মুখ্যমন্ত্ৰীৰ বাসগৃহলৈ সমদল উলিয়াইছিল। সমদলকাৰীসকলে কেজৰিৱালৰ বাসভৱনৰ সন্মুখত উপস্থিত হৈয়েই বাসগৃহৰ সন্মুখৰ প্ৰৱেশদ্বাৰ ভাঙি পেলায়।\nআম আদমী পাৰ্টিৰ অফিচিয়েল টুইটাৰ হেণ্ডেলত এই কথা সবিস্তাৰে প্ৰকাশ কৰা হৈছে। আক্ৰমণকাৰীয়ে কেজৰিৱালৰ বাসভৱনৰ চিচিটিভি কেমেৰাও ভাঙি চুৰমাৰ কৰে। বিজেপি সমৰ্থকৰ এই ধ্বংসকাৰ্যত একাংশ আৰক্ষীৰ লোকেও সহযোগ কৰা বুলি অভিযোগ উঠিছে।\nএই আক্ৰমণ সন্দৰ্ভত টুইটাৰত দিল্লীৰ উপ মুখ্যমন্ত্ৰী মনীষ চিছোদিয়াই লিখিছে: ” “আচৰিত! দিল্লী আৰক্ষীয়ে কি কৰি আছিল যেতিয়া বিজেপি কৰ্মী আৰু নেতাসকলে মুখ্যমন্ত্ৰী অৰবিন্দ কেজৰিৱালৰ বাসগৃহত গুণ্ডামি কৰি আছিল? তেওঁলোকৰ ওচৰত অমিত শ্বাহৰ কাৰ্যালয়ৰ পৰা বিজেপিৰ এই উদণ্ড লোকসকলক সমৰ্থন কৰাৰ নিৰ্দেশ আছিল নেকি?”\nউল্লেখ্য বিধানসভাত অৰবিন্দ কেজৰিৱালে কাশ্মীৰ ফাইলছ ছবিখনকলৈ বিজেপিয়ে ৰাজনীতি কৰাৰ অভিযোগ কৰিছিল।\nতেওঁ কৈছিল যে বিজেপিৰ কৰ্মীসকলে সকলো ঠাইতে চিনেমাখনৰ পোষ্টাৰ লগাই আছে। এয়া কেনে কথা বুলিও তেওঁ প্ৰশ্ন কৰিছিল।


কোন দিশে দেশৰ ভৱিষ্যত! কৰ'ণা আক্ৰান্তৰ সংখ্যা ১ লাখ ৬ হাজাৰ ৭৫০ জন\nকোন দিশে দেশৰ ভৱিষ্যত! কৰ’ণা আক্ৰান্তৰ সংখ্যা ১ লাখ ৬ হাজাৰ ৭৫০ জন\nমৃত্যু হৈছে ৩৩০৩ জনৰ\nUpdated: 20-May-20 @ 11:07\nকোন দিশে গতি কৰিছে দেশৰ ভৱিষ্যত। আমেৰিকা, ইটালীৰ দৰে হ’ব নেকি ভাৰতবৰ্ষৰ অৱস্থা। বাছি থাকিব নে দেশৰ জনতা! ইতিমধ্যেই আক্ৰান্তৰ সংখ্যাই পাৰ কৰিলে চীনক। বৰ্তমানে দেশত কৰ’ণা আক্ৰান্তৰ সংখ্যা হৈছে ১ লাখ ৬ হাজাৰ ৭৫০ জন।\nইয়াৰে সক্ৰিয় অৱস্থাত আছে ৬১,১৪৯ গৰাকী লোক। লগতে সুস্থ হৈ উভতিছে ৪২,২৯৭ জন লোক আনহাতে মৃত্যু হৈছে ৩৩০৩ জনৰ। দেশত প্ৰব্ৰজনৰ সমস্যাই কঢ়িয়াই আনিছে ভয়ংকৰ বিপদ। নিজ নিজ ৰাজ্যলৈ উভতাৰ লগতে এই সকল লোকে কঢ়িয়াইছে কৰ’ণা ভাইৰাছ।\nপ্ৰব্ৰজনৰ ভয়ানক দৃশ্য দেখা পোৱা গৈছে দেশৰ কেইবাখনো ৰাজ্যত। বিহাৰত ভয়ানক ভাৱে বৃদ্ধি পাইছে কৰণা আক্ৰান্তৰ সংখ্যা। দিল্লী তথা অন্য ৰাজ্যৰ পৰা ঘৰমুৱা লোকসকলে ৰাজ্যখনলৈ মাতি আনিছে ভয়ংকৰ বিপদ। আনহাতে বহিঃৰাজ্যৰ পৰা অসমলৈ উভতি অহা প্ৰতিজন লোক হ’ব পাৰে কৰ’ণাৰ বাহক।\nবৰ্তামানে ভাৰতৰ ভিতৰত সৰ্বাধিক কৰ’ণাত মহাৰাষ্ট্ৰৰ লোক আক্ৰান্ত হৈছে। ৰাজ্যখনত কৰ’ণাত আক্ৰান্ত হৈছে মুঠ ৩৭,১৩৬জন। মহাৰাষ্ট্ৰত আক্ৰান্ত হৈ মৃত্যু ১,২৪৯জন। দ্বিতীয় স্থানত আছে দাক্ষিনাত্যৰ তামিলনাডু। ৰাজ্যকনত আক্ৰান্তৰ সংখ্যা ১২,৪৪৮ জন লগতে মৃত্যু মুখত পৰিছে ৮৪জন লোক। তৃতীয় স্থানত আছে গুজৰাট। গুজৰাটত আক্ৰান্ত হৈছে ১২,১৪০জন, মৃত্যু মুখত পৰিছে ৭১৯জন।\n20-May-20 @ 10:55


ফাইট’নিউট্রিয়েন্ট শক্তিৰে কেঞ্চাৰ প্ৰতিৰোধ কৰক — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / ফাইট’নিউট্রিয়েন্ট শক্তিৰে কেঞ্চাৰ প্ৰতিৰোধ কৰক\nফাইট’নিউট্ৰিয়েন্ট বোৰ হ’ল শাক-পাচলি, ফল-মূল, সমগ্ৰ বীজ জাতীয় পদার্থ আৰু মাহজাতীয় উদ্ভিদৰ খাদ্যত পোৱা প্রাকৃতিক উপাদান। সু-স্বাস্থ্যক প্রতিষ্ঠা কৰিবলৈ এই উদ্ভিদীয় উপাদানবোৰে অন্যান্য নিউট্ৰিয়েন্টৰ সৈতে উপকাৰী প্রভাৱেৰে কাৰ্য্য কৰে।\nহৃদয়ন্তৰ ৰোগ আৰু ষ্ট্ৰ’কৰ পৰা মধুমেহ, মানসিক বিকাৰ আৰু কেঞ্চাৰ আদি পুৰণি ৰোগত আমাৰ বাবে ফাইট’নিউট্ৰিয়েন্ট ৰক্ষা কৱচ।\nকার্বহাইদ্রেটচ, প্র’টিন আৰু চর্বি আদি মাইক্ৰ’নিউট্ৰিয়েন্টচৰ বিষয়ে আমি বহুতেই জ্ঞাত, যেনে এফ. ডি. এ.ৰ নিয়ন্ত্রিত খাদ্য লেবেলৰ বহু ভিটামিন আৰু খনিজ খাদ্যবোৰ। কিন্তু আমি কম সংখ্যক লোকেহে ফাইট’নিউট্ৰিয়েন্টচৰ সৈতে সু-পৰিচিত। উদ্ভিদীয় ভিত্তিৰ মাইক্ৰ’নিউট্ৰিয়েন্ট আমাৰ সু-স্বাস্থ্যৰ উপাদান দিয়ে আৰু কেঞ্চাৰ, মধুমেহ, হৃদয়ন্ত্ৰৰ ৰোগ আৰু ষ্ট্রোক্ আদি পুৰণি ৰোগক এৰাই চলাত সহায় কৰে।\nকেৰ'টন’ইড পৰিয়ালৰ অংশ লাইক’পেন হ’ল এটা বৰণ যিয়ে ৰঙা ফলমূল আৰু শাক-পাচলিক বৰণ দিয়াত সহায় কৰে। ই লগতে এটা মুক্ত বিস্তৃত-যুঁজাৰু অক্সিডেন্ট ৰোধক। লাইক’পেনে প্রোষ্টেট, হাঁওফাঁও আৰু পাকস্থলীৰ কেঞ্চাৰ প্ৰতিৰোধ কৰাত সহায় কৰে। অধিক লাইক’পেন গ্ৰহণৰ দ্বাৰা অগ্ন্যাশয়, মলাশয় আৰু মলনলী, খাদ্যনলী, মুখৰ বিন্ধা, স্তন আৰু কাৰ্ভিক্স কেঞ্চাৰৰ কিছু কাৰণ কমাব পাৰে। বিলাহী হ’ল লাইক’পেনৰ সম্পদশালী উৎস।\nফাইট’নিউট্ৰিয়েন্ট সমৃদ্ধ খাদ্য\nৰঙা, কমলা আৰু হালধীয়া শাক-পাচলী আৰু ফল-মূল (যেনে বিলাহী, গাজৰ, জালুক, স্কোৱাচ, মিঠা আলু, নৰাবগৰী, আম, তৰমুজ, টেঙা জাতীয় ফল-মূল আৰু সৰু জাতীয় ফলমূল)।\nগাঢ় সেউজীয়া পতুৱা শাক-পাচলি (যেনে শাক, কেইল, ব্ৰক'লি, বক চ্চায়, ছুইচ চাৰ্ভ আৰু ৰোমেইন লেট্‌ইচ)।\nনহৰু, পিয়াজ, চ্চাইভ্ আৰু লীক্।\nসম্পূর্ণ উদ্ভিদীয় সামগ্ৰী (যেনে মুগা বৰণৰ চাউল, বন্য চাউল, কুইন'ৱা, ৱাৰ্লি, ঘেঁহু গুটি আৰু সম্পূৰ্ণ ঘেঁহুৰ শস্যৰ বীজৰ ৰুটী আৰু সম্পূর্ণ শস্যৰ বীজ, ধান, ঘেঁহু বা গোম ধানৰ গুড়ি)।\nবাদাম জাতীয় ফল আৰু বীজ (যেনে ৱালনাট, অলমণ্ড, সূৰ্য্যমুখী গুটি, তিল আৰু শণৰ বীজ)।\nমাহজাতীয় খাদ্য (যেনে শুকান বীন, মটৰ মাহ, মচুৰ মাহ, চয়াবীন আৰু চয়া জাতীয় সামগ্ৰী)।\nচাহ আৰু কফি (যেনে সেউজীয়া চাহ, ৰঙা আৰু চাহ আৰু অন্যান্য আয়ুৰ্বেদীয় চাহ)।\nকেঞ্চাৰৰ চিকিৎসাত “ফাইট’নিউট্ৰিয়েন্ট” এটা মাইলৰ খুঁটি, কাৰণ বৰ্ত্তমান ব্যৱহৃত কেঞ্চাৰ প্ৰতিৰোধী কৃত্রিম ঔষধ সমূহ সু-স্বাস্থ্যৰ অংগ প্রতঙ্গৰ বাবে অতি বিষাক্ত আৰু ৰোগীৰ সংক্রমিত নোহোৱা পদ্ধতিক দুর্বল কৰে। সেইবাবে প্রতিদিন পৰ্য্যাপ্ত শাক-পাচলি আৰু ফল-মূল গ্রহণ কৰি আমি প্রাকৃতিক ফাইট’নিউট্ৰিয়েন্ট পাব পাৰো।\nউৎস: ডি.এচ. ৰিচাৰ্ছ চেন্টাৰ, গুৱাহাটী।


Flumusa in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Flumusa ar byavahar, ppali, parshwakriya, upkaar, kriya-pratikriya aaru satarkatabani\nFlumusa ৰ মূল্য আৰু পেকৰ চাইজ - Flumusa Price and Pack Size in Assamese - Flumusa ar mulya aaru pakor size\nFlumusa की जानकारी\nFlumusa ৰ লাভ আৰু ব্যৱহাৰসমূহ- Flumusa Benefits & Uses in Assamese- Flumusa ar laabh aaru byavaharsamuh\nFlumusa ৰ পালি আৰু সেয়া কেনেদৰে ল'ব- Flumusa Dosage & How to Take in Assamese - Flumusa ar paali aaru xeya kenedore lobo\nFlumusa ৰ পাৰ্শ্চক্ৰিয়াসমূহ- Flumusa Side Effects in Assamese- Flumusa ar parshwakriyasamuh\nFlumusa সংক্ৰান্ত সতৰ্কতাবাণীসমূহ- Flumusa Related Warnings in Assamese- Flumusa xonkranta xatarkatabanisamuh\nঅইন দৰৱৰ সৈতে Flumusaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Flumusa with Other Drugs in Assamese- Oinor xoite Flumusa ar gurutor kriya-pratikriya\nFlumusa মতভেদসমূহ- Flumusa Contraindications in Assamese- Flumusa nishedhsamuh\nFlumusa ৰ বিষয়ে সততে সোধা প্ৰশ্নসমূহ- Frequently asked Questions about Flumusa in Assamese- Flumusa ar bikhoye satate xodha prashnasamuh\nখাদ্য আৰু মদৰ সৈতে Flumusa ক্ৰিয়া-প্ৰতিক্ৰিয়া- Flumusa Interactions with Food and Alcohol in Assamese- khadya aaru modor xoite Flumusa kriya-pratikriya\nFlumusa ৰ লাভ আৰু ব্যৱহাৰসমূহ - Flumusa Benefits & Uses in Assamese - Flumusa ar laabh aaru byavaharsamuh\nFlumusa তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFlumusa ৰ পালি আৰু সেয়া কেনেদৰে ল'ব - Flumusa Dosage & How to Take in Assamese - Flumusa ar paali aaru xeya kenedore lobo\nFlumusa-ৰ উপাদানসমূহ - Flumusa Active Ingredients in Assamese - Flumusa-ar upadaansamuh\nFlumusa ৰ পাৰ্শ্চক্ৰিয়াসমূহ - Flumusa Side Effects in Assamese - Flumusa ar parshwakriyasamuh\nগৱেষণাৰ ভিত্তিত, Flumusa ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFlumusa সংক্ৰান্ত সতৰ্কতাবাণীসমূহ - Flumusa Related Warnings in Assamese - Flumusa xonkranta xatarkatabanisamuh\nFlumusa-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFlumusa এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Flumusa খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nFlumusa-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFlumusa গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Flumusa কি প্ৰভাৱ দেখা গৈছে?\nFlumusaৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Flumusa কি প্ৰভাৱ দেখা গৈছে?\nFlumusaৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Flumusa ৰ কি প্ৰভাৱ দেখা গৈছে?\nFlumusaৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Flumusaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Flumusa with Other Drugs in Assamese - Oinor xoite Flumusa ar gurutor kriya-pratikriya\nFlumusa তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFlumusa মতভেদসমূহ - Flumusa Contraindications in Assamese - Flumusa nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Flumusa লোৱা অনুচিত যাতে -\nFlumusa ৰ বিষয়ে সততে সোধা প্ৰশ্নসমূহ - Frequently asked Questions about Flumusa in Assamese - Flumusa ar bikhoye satate xodha prashnasamuh\nএই Flumusa-এ অভ্য়াস বা নিচাৰ সৃষ্টি কৰে নেকি?\nনহয়, Flumusa লোৱাটোৱে কোনো আসক্তিৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Flumusa লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Flumusa লোৱা উচিত।\nহয়, Flumusa লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Flumusa ক্ৰিয়া-প্ৰতিক্ৰিয়া - Flumusa Interactions with Food and Alcohol in Assamese - khadya aaru modor xoite Flumusa kriya-pratikriya\nখাদ্য আৰু Flumusaৰ ক্ৰিয়া-প্ৰতিক্ৰিয়া\nখাদ্যৰ সৈতে Flumusa লোৱাট নিৰাপদ।\nমদ আৰু Flumusaৰ মাজৰ প্ৰতিক্ৰিয়া\nFlumusa আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nFlumusa ৰ অনুকল্প - Substitutes for Flumusa in Assamese\nআপুনি বা আপোনাৰ পৰিয়ালৰ কোনোবাই Flumusa লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Flumusa ব্যৱহাৰ কৰিছিল নেকি?\nআপুনি কিমান পৰিমাণে Flumusa সেৱন কৰিছিল?\nআপুনি Flumusa ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Flumusa সেৱন কৰে?


আন্ধাৰৰ সুযোগ লৈ কোনে হানি-খুচি হত্যা কৰিলে পিণ্টুক? ন্যায় বিচাৰি প্ৰতিবাদত গাড়ী চালক সন্থা… – Pratham Khabar\nঘৰ/অসম/আন্ধাৰৰ সুযোগ লৈ কোনে হানি-খুচি হত্যা কৰিলে পিণ্টুক? ন্যায় বিচাৰি প্ৰতিবাদত গাড়ী চালক সন্থা…\nঘটনা ১২ মে' তাৰিখ, বৃহস্পতিবাৰৰ। দুৰ্বৃত্তৰ আক্ৰমণত নিহত হৈছিল পিণ্টু শৰ্মা নামৰ চালকজন।\nউত্তপ্ত তিনিচুকীয়া। সতীৰ্থৰ হত্যাৰ ন্যায় বিচাৰি প্ৰতিবাদত বহিল একাংশ। পিণ্টু শৰ্মাৰ ন্যায় বিচাৰি তিনিচুকীয়াৰ ৩৭ নং ৰাষ্ট্ৰীয় ঘাইপথত প্ৰতিবাদত বহিল সদৌ অসম গাড়ী চালক সন্থা।\nঘটনা ১২ মে’ তাৰিখ, বৃহস্পতিবাৰৰ। দুৰ্বৃত্তৰ আক্ৰমণত নিহত হৈছিল পিণ্টু শৰ্মা নামৰ চালকজন। ১২ তাৰিখে নিশা প্ৰায় ১০ বজাত কামৰ পৰা ঘৰলৈ উভতাৰ পথতেই কোনো অচিনাক্ত দুৰ্বৃত্তই চোকা অস্ত্ৰৰে পেটত প্ৰহাৰ কৰি হত্যা কৰে পিণ্টুক।\nকিন্তু হত্যাকাণ্ডৰ দুটা দিন উকলি যোৱাৰ পাছতো আজিলৈকে শুংসূত্ৰ নোলাল হত্যাকাৰীৰ। আৰক্ষীয়ে হত্যাকাৰীৰ সন্ধান উলিয়াই কৰায়ত্ত কৰিবলৈ সক্ষম নোহোৱাত আজি তিনিচুকীয়া-মাকুম সংযোগী পথত সদৌ অসম গাড়ী চালক সন্থাৰ নেতৃত্বত গাড়ী চালকসকলে সাব্যস্ত কৰে প্ৰতিবাদ। পিন্টু শৰ্মাৰ মৃত্যুৰ উচিত ন্যায়ৰ দাবীত গ্ৰহণ কৰা হয় এই প্ৰতিবাদী কাৰ্য্যসূচী।\nপিণ্টু শৰ্মাৰ সতীৰ্থসকলে হত্যাকাৰীক কৰায়ত্ব কৰাৰ উপৰিও গাড়ীচালকসকলৰ নিৰাপত্তা নিশ্চিত কৰাৰ দাবী জনায়৷ এইখিনিতে প্ৰশ্ন হয়, কিহৰ বাবে, কোনে নৃশংসভাৱে হত্যা কৰিলে পিণ্টু শৰ্মাক, কেতিয়া ন্যায় পাব পিণ্টুৱে, এই সকলোবোৰ প্ৰশ্নৰ উত্তৰৰ বাবে এতিয়া অপেক্ষাৰত পিণ্টু শৰ্মাৰ পৰিয়ালবৰ্গ আৰু সতীৰ্থ। পৰৱৰ্তী সময়তহে পোহৰলৈ আহিব ঘটনাৰ আঁৰৰ ৰহস্য়।\nAssam Assam Police Crime Tinsukia


ভাৰতৰ কাৰনে নিৰ্বাচনী সংস্কাৰ কিয় প্ৰয়োজনীয় ?\nনিৰ্বাচনক এখন দেশৰ জনসাধাৰণৰ 'সাৰ্বভৌম ইচ্ছা'ৰ প্ৰতিনিধিত্ব হিচাপে গণ্য কৰা হয়। সেয়েহে, তেওঁলোকে যিকোনো অনিয়মৰ পৰা মুক্ত হোৱা উচিত। "এক ৰাষ্ট্ৰ, এক নিৰ্বাচন" হৈছে নিৰ্বাচনী নকল বন্ধ কৰাটোৱেই সঠিক সমাধান কিয়নো ই সময়, জনশক্তি আৰু সম্পদ ৰক্ষা কৰে।\nভাৰত প্ৰকৃততেই "সাৰ্বভৌম, সমাজতান্ত্ৰিক, ধৰ্মনিৰপেক্ষ আৰু গণতান্ত্ৰিক গণৰাজ্য" হোৱাৰ বাবে, নিৰ্বাচনী সংস্কাৰৰ প্ৰয়োজনীয়তা আৰু তাৎক্ষণিকতা অপৰিহাৰ্য। কেন্দ্ৰীয় চৰকাৰে শেহতীয়াকৈ নিৰ্বাচনী আইন (সংশোধনী) বিধেয়ক-২০২১ উত্থাপন কৰি এই দিশত এক নিৰ্ণায়ক পদক্ষেপ গ্ৰহণ কৰিছে। বিধেয়কখনত কেইবাটাও নিৰ্বাচনী সংস্কাৰৰ ব্যৱস্থা আছে। ভোটাৰ পৰিচয় পত্ৰক আধাৰ কাৰ্ডৰ সৈতে সংযোগ কৰা, বিধানসভা/লোকসভা নিৰ্বাচনৰ সৈতে পঞ্চায়ত/স্থানীয় সংস্থাৰ নিৰ্বাচনৰ ভোটাৰ তালিকা একত্ৰিত কৰা, নতুন ভোটাৰসকলক (যিসকলে চলিত নিৰ্বাচনী তালিকাত 18 বছৰ বা তাতকৈ অধিক হৈছে) অন্তৰ্ভুক্ত কৰাৰ বাবে প্ৰতি বছৰে 1 জানুৱাৰী, 1 জুলাই আৰু 1 অক্টোবৰ যোগ্যতা অৰ্জনৰ তাৰিখ4লৈ বৃদ্ধি কৰা। বিধেয়কখন পিছত সংসদৰ দুয়োখন সদনে গৃহীত কৰিছিল। নিঃসন্দেহে, কেন্দ্ৰীয় চৰকাৰৰ এই সিদ্ধান্ত গুৰুত্বপূৰ্ণ আৰু ইয়াৰ সুদূৰপ্ৰসাৰী প্ৰভাৱ আছে। ভাৰতৰ প্ৰাক্তন মুখ্য নিৰ্বাচন আয়ুক্ত এছ.ৱাই. কুৰেছিয়েও এই ঐতিহাসিক সংস্কাৰসমূহৰ বৰ্ণনা কৰিছে আৰু তেওঁলোকক গণতন্ত্ৰ শক্তিশালী কৰাৰ দিশত এক পদক্ষেপ বুলি অভিহিত কৰিছে। অৱশ্যে, বিৰোধীয়ে এই সংস্কাৰৰ গুৰুত্ব উপেক্ষা কৰিবলৈ যথেষ্ট অপৰিপক্ক যেন লাগিছে। তেওঁলোকে যিকোনো সংস্কাৰক ইতিবাচক দৃষ্টিৰে লোৱাৰ সলনি বাহিৰলৈ ওলাই যাব বিচাৰে।\nভোটাৰ তালিকাক আধাৰ কাৰ্ডৰ সৈতে সংযোগ কৰাৰ সিদ্ধান্ত গুৰুত্বপূৰ্ণ, কিয়নো ইয়াৰ ফলত ভুৱা ভোটাৰ চিনাক্তকৰণ কৰা হ'ব। ভোটাৰৰ নামৰ এক বৃহৎ নকলতা আছে, জ্ঞাত ভাৱে বা অজ্ঞাতে। একাধিক ভোটাৰ তালিকাত এজন ভোটাৰৰ নাম থকাটোৱে 'এজন ব্যক্তি এক ভোট'ৰ সাংবিধানিক ব্যৱস্থা উলংঘা কৰে আৰু যথাযথ প্ৰক্ৰিয়াৰ প্ৰকৃত আদেশৰ সৈতে আপোচ কৰে। তদুপৰি, ই নিৰ্বাচনত ভোটদানৰ সঠিক শতাংশ নিশ্চিত কৰাটো কঠিন কৰি তোলে। ভোটাৰসকলে কৌশলগতভাৱে তেওঁলোকৰ নাম একাধিক ভোটাৰ তালিকাত নামভৰ্তি কৰে আৰু নিৰ্বাচনৰ ফলাফল প্ৰভাৱিত কৰিবলৈ তেওঁলোকৰ অপব্যৱহাৰ কৰে। এনে লোকসকলে একাধিক স্থানত একাধিক প্ৰাৰ্থীক তেওঁলোকৰ ভোট বিক্ৰী কৰি গণতন্ত্ৰক দুৰ্বল কৰে। ভাৰতৰ নিৰ্বাচন আয়োগে দীৰ্ঘদিন ধৰি এই সমস্যাটো সমাধান কৰিবলৈ চেষ্টা কৰি আহিছে। বিভিন্ন ছফ্টৱেৰ ব্যৱহাৰ কৰি নকল ভোটাৰ তালিকা আঁতৰ কৰাৰ চেষ্টা কৰা হৈছে। কিন্তু এই ক্ষেত্ৰত বিশেষ সফলতা অৰ্জন কৰা হোৱা নাই। সেয়েহে, ভোটাৰ কাৰ্ডবোৰ আধাৰ কাৰ্ডৰ সৈতে সংযোগ কৰিলে ভোটাৰৰ দ্বৈততা সমাধান হ'ব আৰু সমস্যাটো কঁকালত পেলাই দিব।\nদ্বিতীয় সিদ্ধান্তটো হ'ল পঞ্চায়ত/স্থানীয় সংস্থা পৰ্যায়ৰ নিৰ্বাচনৰ ভোটাৰ তালিকাবিধান সভা/লোকসভা নিৰ্বাচনৰ ভোটাৰ তালিকাৰ সৈতে একত্ৰিত কৰা। উল্লেখযোগ্য যে উত্তৰ প্ৰদেশ, উত্তৰাখণ্ড, উৰিষ্যা, অসম, মধ্য প্ৰদেশ, কেৰালা, অৰুণাচল প্ৰদেশ, নাগালেণ্ড আৰু জম্মু-কাশ্মীৰ ৰাজ্যত পঞ্চায়ত / স্থানীয় সংস্থা নিৰ্বাচন আৰু বিধানসভা/লোকসভা নিৰ্বাচনৰ বাবে পৃথক ভোটাৰ তালিকা ব্যৱহাৰ কৰা হয়। ৰাজ্যিক নিৰ্বাচন আয়োগে পঞ্চায়ত/স্থানীয় সংস্থাৰ নিৰ্বাচনৰ বাবে ভোটাৰ তালিকা প্ৰস্তুত কৰে। আনহাতে ভাৰতৰ নিৰ্বাচন আয়োগে বিধানসভা/লোকসভা নিৰ্বাচনৰ বাবে ভোটাৰ তালিকা প্ৰস্তুত কৰে। অৱশ্যে, ৰাজ্যখনত নিৰ্বাচন অনুষ্ঠিত কৰাৰ বাবে ভাৰতৰ নিৰ্বাচন আয়োগে প্ৰস্তুত কৰা ভোটাৰ তালিকা ব্যৱহাৰ কৰাৰ আদেশ থকা স্বত্বেও, ওপৰত উল্লেখ কৰা ৰাজ্যসমূহত এইটো কাৰ্যকৰী নহয়। ইয়াৰ পৰিৱৰ্তে, তেওঁলোকে তেওঁলোকৰ ভোটাৰ তালিকা পৃথকে প্ৰস্তুত কৰে, যাৰ ফলত ভোটাৰ আৰু ভোটাৰ তালিকাৰ পুনৰাবৃত্তিৰ দৰে সমস্যা হয়। এই প্ৰক্ৰিয়াটোত অপ্ৰয়োজনীয়ভাৱে বহুতো মানৱ মূলধন আৰু অন্যান্য সম্পদ অন্তৰ্ভুক্ত থাকে।\nভোটাৰ তালিকাৰ নৱীকৰণ এক জটিল, কষ্টকৰ আৰু প্ৰত্যাহ্বানমূলক কাম। সেয়েহে, এই কামটো দুবাৰ কৰাৰ পৰিৱৰ্তে, এবাৰতে ইয়াক সঠিকভাৱে কৰাটো অধিক যুক্তিসঙ্গত। এই পুনৰাবৃত্তি আৰু অধিক হাস্যকৰ যেন লাগিছে কিয়নো পঞ্চায়ত/পৌৰসভা নিৰ্বাচন, বিধানসভা নিৰ্বাচন আৰু লোকসভা নিৰ্বাচনৰ ভোটাৰসকল একে। সেয়েহে, ওপৰোক্ত সকলো নিৰ্বাচনৰ বাবে একেটা ভোটাৰ তালিকা ব্যৱহাৰ কৰি, কেৱল বৃহৎ পৰিমাণৰ ধন আৰু জনশক্তি ৰক্ষা কৰা নহয়, লগতে এই সঞ্চয়বোৰ অন্যান্য উৎপাদনশীল কাৰ্যকলাপতো ব্যৱহাৰ কৰিব পাৰি। ইয়াৰ গুৰুত্ব উপলব্ধি কৰি, ভাৰতৰ বহুতো ৰাজ্যই বৰ্তমান তেওঁলোকৰ পঞ্চায়ত/স্থানীয় সংস্থাৰ নিৰ্বাচনৰ বাবে ভাৰতৰ নিৰ্বাচন আয়োগে প্ৰস্তুত কৰা ভোটাৰ তালিকা ব্যৱহাৰ কৰি আছে। পঞ্চায়ত/খণ্ড নিৰ্বাচনত নিৰ্বাচিত হোৱা ৱাৰ্ড প্ৰতিনিধিসকলৰ বাবে, ভাৰতৰ নিৰ্বাচন আয়োগে প্ৰস্তুত কৰা ভোটাৰ তালিকাত ৱাৰ্ডৰ এটা স্তম্ভ যোগ দি, ৱাৰ্ড প্ৰতিনিধিৰ নিৰ্বাচনো সফলতাৰে কৰিব পাৰি। সেয়েহে, চৰকাৰে সমগ্ৰ ভাৰতত এটা উমৈহতীয়া নিৰ্বাচনী তালিকাৰ ব্যৱহাৰ কৰাৰ এই সিদ্ধান্ত ব্যৱহাৰিক আৰু দূৰদৰ্শী।\nRP আইন, 1950-ৰ ধাৰা 14-ৰ সংশোধনীয়ে যোগ্য যুৱক-যুৱতীসকলক ভোটাৰ হিচাপে পঞ্জীয়ন কৰিবলৈ চাৰিটা "যোগ্যতা অৰ্জন" তাৰিখৰ অনুমতি দিব। এতিয়ালৈকে, প্ৰতি বছৰৰ 1 জানুৱাৰী হৈছে একমাত্ৰ যোগ্যতা অৰ্জনৰ তাৰিখ। 1 জানুৱাৰী বা তাৰ আগতে 18 বছৰ বয়সৰ লোকসকলে ভোটাৰ হিচাপে পঞ্জীয়ন কৰিব পাৰে। তাৰ পিছত 18 বছৰীয়া হোৱা সকলে ভোটাৰ হিচাপে পঞ্জীয়ন কৰিবলৈ গোটেই বছৰ অপেক্ষা কৰিব লাগিব। ইফালে, নিৰ্বাচনৰ ক্ষেত্ৰত বহু যুৱ ভোটাৰে ভোটাধিকাৰ সাব্যস্ত কৰাৰ পৰা বঞ্চিত হয়। এতিয়া, "1 জানুৱাৰী, 1 এপ্ৰিল, 1 জুলাই আৰু 1 অক্টোবৰ কেলেণ্ডাৰ বৰ্ষত" হ'ব ৰোল প্ৰস্তুত বা সংশোধন কৰাৰ সন্দৰ্ভত যোগ্যতা অৰ্জনৰ তাৰিখ। কেন্দ্ৰীয় চৰকাৰৰ এই পদক্ষেপে গণতান্ত্ৰিক প্ৰক্ৰিয়াত বহুত যুৱ ভোটাৰৰ সময়সীমাবদ্ধ অংশগ্ৰহণ নিশ্চিত কৰিব। ভাৰতত, নিৰ্বাচনত দুৰ্নীতি আৰু হিংসা জড়িত হোৱাৰ বাবে নিৰ্বাচনী ভূমিকা সদায় ৰাজনীতিৰ এক গুৰুত্বপূৰ্ণ উপাদান হিচাপে বিবেচিত হৈ আহিছে। নিৰ্বাচনী প্ৰণালীৰ পুৰণি পদ্ধতিত পৰিৱৰ্তন কৰাৰ প্ৰয়োজন আছে। নিঃসন্দেহে, কেন্দ্ৰীয় চৰকাৰৰ এই তিনিটা সিদ্ধান্তই নিৰ্বাচনী সংস্কাৰৰ পথ প্ৰশস্ত কৰিব আৰু ভাৰতীয় গণতন্ত্ৰক শক্তিশালী কৰিব। কিন্তু এইবোৰ যথেষ্ট নেকি? আজি ভাৰতীয় গণতন্ত্ৰক মানিবেগ আৰু পেশী কৰ্মীসকলে জিম্মি কৰি ৰাখিছে। ইয়াক তেওঁলোকৰ হাতৰ পৰা মুক্ত কৰিবলৈ কঠোৰ ব্যৱস্থা কৰা প্ৰয়োজন। এছ'চিয়েশ্যন ফৰ ডেমক্ৰেটিক ৰিফৰ্মছৰ একাধিক প্ৰতিবেদনে আইনসভালৈ কোটিপতি আৰু অপৰাধীৰ পৰিমাণৰ ওপৰত উদ্বেগ প্ৰকাশ কৰিছে। এজন পৰিষ্কাৰ আৰু সৎ ব্যক্তিৰ বাবে আজিকালি নিৰ্বাচনত প্ৰতিদ্বন্দিতা কৰা আৰু জিকাটো প্ৰায় অসম্ভৱ। এইকাৰণে সংসদ আৰু বিধান সভাসমূহ দুৰ্নীতিগ্ৰস্ত আৰু অপৰাধীসকলৰ কেন্দ্ৰ হৈ পৰিছে আৰু দেশখন তেওঁলোকৰ চৰণভূমি হৈ পৰিছে।\nনিৰ্বাচনক এখন দেশৰ জনসাধাৰণৰ 'সাৰ্বভৌম ইচ্ছা'ৰ প্ৰতিনিধিত্ব হিচাপে গণ্য কৰা হয়। সেয়েহে, তেওঁলোকে যিকোনো অসদাচৰণৰ পৰা মুক্ত হোৱা উচিত। যিকোনো নিৰ্বাচন যিকোনো বাহ্যিক শক্তি বা প্ৰলোভনৰ দ্বাৰা পৰিচালিত বা পৰিচালিত হয় সেয়া মানুহৰ বাবে প্ৰৱঞ্চনাতকৈ কম নহয়। এক স্বাস্থ্যকৰ গণতন্ত্ৰৰ বাবে মুক্ত আৰু নিৰপেক্ষ নিৰ্বাচন প্ৰয়োজনীয়। 'গণতন্ত্ৰ' হৈছে 'মুক্ত আৰু নিৰপেক্ষ নিৰ্বাচন'ৰ মুঠ উৎপাদন। প্ৰতিনিধি (পৰোক্ষ) নিৰ্বাচন বন্ধ কৰা, নিৰ্বাচনী ইস্তাহাৰক শপতনামাৰ দৰে ন্যায়িক নথি তৈয়াৰ কৰা, ৰাজনৈতিক দল আৰু তেওঁলোকৰ প্ৰাৰ্থীসকলক দানৰ স্বচ্ছতা, প্ৰাৰ্থী/দলবোৰে উত্তেজিতমূলক মন্তব্য দিয়া আৰু ৰাজহুৱা ঘোষণাক প্ৰলোভিত কৰাৰ বিৰুদ্ধে কঠোৰ ব্যৱস্থা গ্ৰহণ কৰা, দলত্যাগী আৰু তেওঁলোকৰ পৰিয়ালক পাঁচ বছৰৰ বাবে নতুন দল/চৰকাৰত কাৰ্যভাৰ গ্ৰহণ কৰাত নিষেধাজ্ঞা আৰোপ কৰা আদি ব্যৱস্থা। অপৰাধমূলক পৃষ্ঠভূমিৰ লোকসকলক নিষিদ্ধ কৰাৰ ব্যৱস্থা, মিছা শপতনামা প্ৰদান কৰা, একেসময়তে আসনতকৈ অধিক আসনৰ পৰা প্ৰতিদ্বন্দিতা কৰা আৰু পূৰ্বৱৰ্তী নিৰ্বাচনৰ কাৰ্যকাল সম্পূৰ্ণ হোৱাৰ আগতে আন এটা নিৰ্বাচনত প্ৰতিদ্বন্দিতা কৰা ব্যক্তিসকলক নিৰ্বাচনত প্ৰতিদ্বন্দিতা কৰাৰ বাবে জৰুৰী মনোযোগৰ প্ৰয়োজন। তদুপৰি, একেটা পদৰ বাবে এজন ব্যক্তিক পাঁচবাৰতকৈ অধিক নিৰ্বাচনত প্ৰতিদ্বন্দিতা কৰিবলৈ নিষেধ কৰাৰ দৰে ব্যৱস্থাবোৰ অতি গুৰুত্বপূৰ্ণ। দলত্যাগী প্ৰাৰ্থী আৰু তেওঁৰ পৰিয়ালৰ বাবে পাঁচ বছৰৰ "কুল-ইন পিৰিয়ড" বাধ্যতামূলক কৰিব লাগে। সম্পত্তিৰ বিৱৰণ আৰু কুল-ইন ম্যাদ সম্পৰ্কীয় ব্যৱস্থাবোৰৰ বাবে, প্ৰাৰ্থীৰ গোটেই যুটীয়া পৰিয়ালটোক এটা পৰিয়াল বুলি গণ্য কৰিব লাগে কিয়নো বেছিভাগ ৰাজনৈতিক দল অপৰাধী আৰু দুৰ্নীতিগ্ৰস্তৰ যুটীয়া পৰিয়াল। ভোটাৰৰ নাম আৰু ভোটাৰ তালিকাৰ পুনৰাবৃত্তি প্ৰতিহত কৰাৰ পদক্ষেপৰ দৰে, নিৰ্বাচনী প্ৰক্ৰিয়াৰ পুনৰাবৃত্তি প্ৰতিহত কৰিবলৈও কাম কৰা উচিত। নিৰ্বাচনী নকল বন্ধ কৰাৰ বাবে "এক ৰাষ্ট্ৰ, এক নিৰ্বাচন" হৈছে সঠিক সমাধান। লোকসভা আৰু বিধান সভা একেলগে নিৰ্বাচন অনুষ্ঠিত কৰি সময়, জনশক্তি আৰু সম্পদৰ বৃহৎ সঞ্চয় কৰিব পাৰি।\nভাৰত হৈছে এক বিশাল আৰু বৈচিত্ৰ্যপূৰ্ণ দেশ য'ত এক গণতান্ত্ৰিক সংস্থাপন আছে যি প্ৰগতিশীল আৰু গতিশীল। এই প্ৰণালীটোৱে প্ৰতিদিনে সন্মুখীন হোৱা নতুন প্ৰত্যাহ্বান আৰু সমস্যাৰ সৈতে মোকাবিলা কৰিব লাগিব। ভাৰতত সময়ে সময়ে নিৰ্বাচনী সংস্কাৰ হৈ আহিছে। ইয়াৰ সময়মতে উন্নতি হৈছে। ই এক ভাল লক্ষণ কিয়নো সেইবোৰ আন সকলো সংস্কাৰৰ বাবে এক প্ৰাথমিক তাৎপৰ্য, আৰু আমি সেইবোৰ উপেক্ষা কৰিব নোৱাৰো। দৰাচলতে, ৰাজনৈতিক দল, ৰাজনৈতিক অভিজাত, নাগৰিক সমাজ আৰু আটাইতকৈ গুৰুত্বপূৰ্ণভাৱে আমাৰ নাগৰিকসকলৰ দৰে সকলো অংশীদাৰৰ মাজত সহমত গঢ়ি তুলি এই সংস্কাৰবোৰ কাৰ্যকৰী কৰাৰ বাবে আমি নতুন উদ্যমেৰে আগবাঢ়ি যোৱা উচিত।


জুবিন গার্গক ভালপোৱা আৰু বেয়া পোৱা মানুহবোৰ…–পার্থ পি. বৰা – ফটাঢোল\nMay 1, 2019 ভিন্নস্বাদ\t2 Comments\nজুবিন গার্গক ভালপোৱা আৰু বেয়া পোৱা মানুহবোৰ…–পার্থ পি. বৰা\nমই অফিছৰ ইণ্টাৰনেট, প্ৰিণ্টাৰ ইত্যাদি ব্যক্তিগত কামত মাজে সময়ে ব্যৱহাৰ কৰোঁ যদিও দুর্নীতিক প্ৰশ্ৰয় দিয়া স্বভাৱ মোৰ সাধাৰণতে নাই। গতিকে মই দিল্লী আৰু গুৱাহাটীৰ মাজত কৰা যাত্ৰা কালত যাত্ৰীক পৰিচর্যা কৰা কর্মচাৰীসকলক কেতিয়াও অতিৰিক্ত পইচা টিপছ্ হিচাপে নিদিওঁ। এই ধৰণে অতিৰিক্তভাৱে টিপছ দিয়া ব্যৱস্থাটোক মই এক প্ৰকাৰৰ দুর্নীতি বুলিয়েই গণ্য কৰোঁ। আজিকালি কথাবোৰ মই এনেকৈয়ে ভাবোঁ আৰু সুবিধা পালেই মোৰ এই দর্শনবোৰ মানুহক কওঁ। পিছে আজি গুৱাহাটীৰপৰা দিল্লীলৈ আহোঁতে যাত্ৰা কালত আমাক পৰিচর্যা কৰা কর্মীসকলৰ শুকান মুখকেইখন দেখি তেওঁলোকক টিপছ্ দিবলৈ মোৰ মন গ’ল। তেওঁলোকে মুখেৰে কোনো যাত্ৰীকে টিপছ্ খোজা নাই যদিও তেওঁলোকৰ শুকান মুখবোৰত বিৰিঙা অতি কৃত্ৰিম হাঁহিবোৰে তেওঁলোকৰ কেইবামাহো বেতন নোপোৱাৰ ক্ষোভখিনি মোৰ চকুত সম্পূর্ণৰূপে ঢাকিবলৈ সক্ষম হোৱা নাছিল। ময়ো বেতন নিয়মীয়াকৈ নোপোৱা শিক্ষকৰ ঘৰৰে সন্তান, (অথার্ৎ ‘মাষ্টৰৰ পুতেক’ হৈছে মোৰ আঞ্চলিক ব্ৰেণ্ডনেম) গতিকে বেতন নোপোৱা পৰিয়াল এটা কেনেকৈ চলে সেই অভিজ্ঞতা মোৰ প্ৰত্যক্ষভাৱে আছে।\nনিয়মিতভাৱে অনিয়মীয়াকৈ বেতন পোৱা অসমৰ দুর্ভগীয়া শিক্ষকসকলৰ মাজৰ অন্যতম মোৰ দেউতা আজি মোৰ যাত্ৰাৰ সহযাত্ৰী। মই দেউতাক এইবাৰ জোৰ কৰিয়েই তেওঁ বহু বছৰ ধৰি বুকুত সাঁচি থোৱা বিষটো নিৰাময় কৰাবলৈ দিল্লীলৈ আনিছোঁ। (প্ৰকৃততে মই অনা নাই, আনিছে মোৰ কোম্পানীৰ স্বাস্থ্য বীমাৰ আঁচনিখনেহে) দেশৰ ৰাজধানী চহৰলৈ কৰা প্ৰথম যাত্ৰাৰ সম্পূর্ণ সোৱাদ ল’বলৈ দেউতাক মই খিৰিকীৰ কাষৰ আসনখন এৰি দি নিজে তেওঁৰ বাওঁফালে আসনখনত বহিলোঁ। মোৰ বাওঁফালৰ আসনখন গ্ৰহণ কৰিলে চেঙেলীয়া ডেকা ল’ৰা এজনে। তাৰ কাণ দুখনত সোপা দি থকা হেডফ’নডাল আৰু হাতত জিক্‌মিকাই থকা ম’বাইলটো দেখি তাক আঢ্যৱন্ত ঘৰৰ ল’ৰা যেন লাগিলেও ল’ৰাটোৰ খীণাকায় শৰীৰৰ অৱস্থাটোৱে তাৰ অজানিতেই তাক দুবেলা দুমুঠি খাবলৈ নোপোৱাৰ শ্ৰেণীৰ প্ৰতিনিধি কৰি পেলাইছে। সি পিন্ধি থকা টি-ছার্টটো প্ৰকৃততে বগা ৰঙৰ আছিল যদিও বহুদিন পানীৰ পৰশ নোপোৱাত বর্তমান ধোঁৱা বৰণীয়া হৈ পৰিছে। মলিয়ন টি-ছার্টটোৰ মাজতে ৰঙা ৰঙেৰে লিখি থোৱা ‘জুবিন বলীয়া’ শব্দ দুটা আৰু ল’ৰাটোৰ হাতত এখন গীটাৰ দেখি বুজিলো যে বপুৰা জুবিন গার্গ আৰু সংগীতৰ প্ৰতি আকৃষ্ট। এনেকুৱা গীটাৰ এখন (বজাব জানক বা নাজানক) লগত লৈ ঘূৰি ফুৰা ল’ৰাবোৰৰ প্ৰতি স্বাভাৱিকতেই মানুহৰ কিবা এটা বিশেষ কৌতুহল থাকে। যাৰ বাবে মোৰ দৰে লোকসকলৰো মাজে মাজে গীটাৰ শিকাৰ হাবিয়াস জাগে।\nআমাৰ যাত্ৰা গুৱাহাটীৰপৰা নির্ধাৰিত সময়তকৈ প্ৰায় ২০ মিনিট পলমকৈ আৰম্ভ হৈছিল যদিও কর্মচাৰীসকলে সময়মতেই আমাক খাদ্যবস্তু যোগান ধৰিলে। যাত্ৰীৰ বাবে পৰিবেশন কৰা বিনামূলীয়া খাদ্যবস্তুৰ তালিকাত কুকুৰা মাংস বা কণী অন্তর্ভুক্ত নাছিল, তথাপি শুকান ৰসগোল্লা একোটাকৈ অতিৰিক্তভাৱে দি প্ৰতিজন যাত্ৰীক মানসিক সান্তনা দিয়া হৈছে। চাহ বা কফিৰ যিকোনো এবিধ নিজৰ ইচ্ছা অনুসৰি বাচনি কৰি এবাৰকৈ খোৱাৰ সুবিধা দিয়া হৈছে। শৈশৱৰেপৰা সীমিত খাদ্য আৰু ভাগ্যতে সন্তুষ্ট হোৱা স্বভাৱৰ আমাৰ দৰে নিম্ন মধ্যবিত্ত ঘৰৰ যাত্ৰীসকলে আমাক পৰিবেশন কৰা এই খাদ্য তৃপ্তিৰে খাবলৈ লোৱাৰ মাজতে কিছু সংখ্যক যাত্ৰীৰ ফালৰপৰা খাদ্য সম্পর্কীয় বিভিন্ন কথোপকথন শুনা গ’ল। কোনোজনে যদি ৰুটি চেঁচা পাইছে আন কোনোজনে চালাডৰ গুণগত মান সম্পর্কে বর্ণনা দিবলৈ গৈ তেওঁ যোৱা বছৰ কৰা থাইলেণ্ড ভ্ৰমণৰ কথা উলিয়াইছে। আমাৰ ঠিক সন্মুখৰ আসনত বহা বালিকাগৰাকীয়ে কর্মচাৰীসকলক ছাইনীজ খাদ্য বস্তু বিচাৰি তেনে সময়তে অনুৰোধ কৰিলে। স্বাভাৱিকভাৱে সুগঢ়ী বালিকাগৰাকীৰ চুলিকোছাত ৰঙা, নীলা, হালধীয়া, মটীয়া, গোলাপী, সেউজীয়া বহুকেইটা ৰঙৰ সমাহাৰ ঘটিছে (ঘটাইছে)। তাই পৰিধান কৰা ঠায়ে ঠায়ে ফটা আৰু সূতা ওলোৱা জিনছ্ পেণ্টটোৱে তাইৰ সহযাত্ৰীসকলক তাইৰ প্ৰতি অতিৰিক্তভাৱে আকর্ষিত কৰিছে। এনেকুৱা বালিকা সাধাৰণে টিভিত দামী ব্ৰেণ্ডৰ সামগ্ৰীৰ বিজ্ঞাপনত বা আই পি এলৰ ঘোষিকাৰ ৰূপত টিভিতহে দেখা যায় যদিও আজি মোৰ বাস্তৱতে দেখাৰ সৌভাগ্য হ’ল। এনে সুন্দৰী বালিকাৰ সহযাত্ৰী হ’লে কবিয়ে তেওঁৰ বাবে কবিতা লিখে, গায়কে গান গায় বা গল্পকাৰে গল্প লিখে। কিন্তু মোৰ দৰে অপ্ৰতিভাশালী মানুহবোৰে দীঘলকৈ উশাহটো লৈ নিজৰ পেটটো লুকুৱাবলৈ চেষ্টা কৰে। ময়ো তাকে কৰি দেউতাৰ সৈতে দুই এটা কথা পতাৰ লগতে দীঘলীয়া যাত্ৰাৰ বিৰক্তিকৰ সময় কটাবলৈ শেহতীয়াকৈ গ্ৰন্থমেলাৰপৰা কিনা অসমীয়া কবিতাৰ কিতাপখনতে মনোনিৱেশ কৰিলোঁ। মোৰ হাতৰ কিতাপখন দেখি জুবিন বলিয়া ল’ৰাটোৱে কৌতুহলবশতঃ মোক মাত লগালে,\n– ‘Hi Bro, Can I have this book?’\n– ‘yes, please take it.’\n– ‘Thank you.’\n(‘জুবিন বলীয়া’ ল’ৰাটোৱে মোক কিতাপখন ইংৰাজীত খোজা দেখি মোৰ মনলৈ দুটা কথা আহিল। প্ৰথমটো হৈছে সি যদি অনা-অসমীয়া ল’ৰা হয়ো জুবিন গার্গৰ অনুৰাগী হোৱাৰ লগতে মোৰ হাতৰপৰা অসমীয়া কবিতাৰ কিতাপখন চাবলৈ খুজিছে তেন্তে সেয়া আমাৰ বাবে গৌৰৱৰ কথা। কিন্তু মোক দেউতাৰ সৈতে অসমীয়াত কথা পাতি থকা শুনিও যদি এইজন অসমীয়া বালকে মোক ইংৰাজীত কথা সুধিছে এইটো আমাৰ বাবে দুভার্গ্যৰ কথা।)\nমোৰ দেউতাৰ মতে জুবিন গার্গ এটা খেলিমেলি মানুহ। গতিকে বর্তমান মোৰ হাতত থকা জুবিন গার্গৰ পদ্যৰ কিতাপখনৰ প্ৰতি তেওঁ সামান্যতম আগ্ৰহো প্ৰকাশ কৰা নাই। চিত্ৰশিল্পী ৰিতুপর্ণ বৰাই জুবিন গার্গৰ প্ৰতিটো কবিতাৰ তাৎপর্য্য অনুসৰি আকর্ষণীয় চিত্ৰ শিল্পৰ সমাহাৰ ঘটোৱা কিতাপখন সহযাত্ৰী বালকজনে দুই পৃষ্ঠা মান মেলি মোলৈ চায়েই মোক সুধিলে,\n– ‘প্ৰভুয়ে পইম লিখে নেকি?’\n– ‘কোন প্ৰভু? তুমি অসমীয়া নেকি ভাইটি?’\n– ‘য়েছ ব্ৰ’। মই আছামিজ। প্ৰভু মানে জুবিন দা আকৌ। আপুনি জুবিন দাৰ পইম ভাল পাই নেকি?’\n– ‘মই কবিতাহে ভালপাওঁ ভাইটি। জুবিন গার্গে লিখা বুলি নহয়, ভাল লিখা সকলো কবিৰে অসমীয়া, বাংলা, হিন্দী, ইংৰাজী কবিতাবোৰ ভালপাওঁ।’\n– ‘মোৰ মামীয়ে কবিতা পঢ়ে। বাট মই এই বস্তুটো এলার্জী পাওঁ জানে?’\nএইবাৰ মই বাপুক উত্তৰ দিবলৈ লৈ বিমোৰত পৰিলোঁ। কাৰণ, তেওঁৰ বাবে কবিতা হৈছে এটা বস্তু (প্ৰডাক্ট), যি তেওঁক এবিধ বেমাৰৰ (এলার্জী) ৰূপ লৈ আক্ৰান্ত কৰে। কি কওঁ ভাবি থাকোঁতেই দেউতাই ল’ৰাটোলৈ চাই মাত লগালে,\n– ‘তুমি মামা মামীৰ লগত থাকা নেকি?’\nল’ৰাটোৱে কথাষাৰ বুজি নাপাই মোৰ মুখলৈ চালে। মই কথাষাৰৰ খেলিমেলিটো তৎক্ষণাত বুজি দেউতাক ক’লো,\n– ‘দেউতা, এওঁ কোৱা মামীজনী মামাকৰ ঘৈণীয়েক (অসমীয়া মামী) নহয়, দেউতাকৰ ঘৈণীয়েক, মানে নিজৰ মাকৰ (ইংৰাজী মামী) কথাহে এওঁ কৈছে।’\n– ‘অ’ হয় নেকি? আমাৰ দিনত এইবোৰ নাছিল নহয়।’\nদেউতাৰ জন্ম ৬০ৰ দশকত হৈছিল যদিও দেউতাই ‘আমাৰ দিনত…’ বুলি কথা ক’বলৈ আৰম্ভ কৰিলে তেওঁক মাধৱ কন্দলীৰ বাল্যবন্ধু যেন লাগে। বর্তমানৰ যিকোনো পৰিস্থিতি এটাক তৎক্ষণাত ‘আমাৰ দিনত…’ বুলি আৰম্ভ কৰি নিজৰ জীৱনৰ অভিজ্ঞতাসমূহ শুনাব পৰাটো মোৰ দেউতাৰ অতিৰিক্ত প্ৰতিভা। ‘জুবিন বলীয়া’ বালকজনে যে দেউতাৰ কথাবোৰ শুনিবলৈ অলপো আগ্ৰহী নহয় সেয়া বুজি ময়েই প্ৰসংগ সলাই ল’ৰাটোক সুধিলোঁ,\n– ‘ভাইটি তোমাৰ ঘৰ ক’ত? নামটো কি?’\n– ‘মই গু-হাটিৰ ল’কেল। নাম ছিদার্থ। বাট ছছিয়েল মিডিয়াত ‘ছিদ্দ জুবিন বলীয়া’ বুলিয়েই জানে চবে।’\n– ‘সিদ্ধার্থ। খুব ভাল নাম। তুমি জুবিন গার্গৰ ডাঙৰ ফেন মানে?’\n– ‘জুবিন দা ভগৱান। সি মৰিবলৈ ক’লে মৰি যাম আমি।’\n– ‘আমি মানে?’\n– ‘আমাৰ ফেন ক্লাৱ আছে। গেং আছে না।’\n– ‘বাঃ। তোমালোকে কি কি কাম কৰা নো?’\n– ‘বহুত কিবাকিবি। এই যে পিন্ধি আছো এনেকা টি-ছার্ট বনাওঁ। বাইক ৰেলী কৰোঁ। জুবিন দাক ছ’ছিয়েল মিডিয়াত কোনো ক্ৰিটিছাইজ কৰিলে আমি জেং কৰোঁ।’\n– ‘জুবিন গার্গে দেখোন ফেন ক্লাৱক গছ পুলি ৰুবলৈ, কিতাপ পঢ়িবলৈ, বিপদত পৰাসকলক সহায় কৰিবলৈহে কোৱা শুনি থাকো।’\n– ‘সেই চব কাম অলপ বৰিং। প্লাছ ফ’কাছ নাপাওঁ গছ ৰুই থাকিলে।’\nমাজতে দেউতাই মাত দিলে,\n– ‘তুমি গান গোৱা নেকি?’\n– ‘য়েছ। মাজে মাজে জ’ছ উঠিলে গাওঁ। জুবিন দাৰ নিচিনা ছাঞ্চ পালে ষ্টেজ ফালি দিম।’\n– ‘গান ক’ত শিকা তুমি? কাৰ কাৰ মিউজিক ফ’ল’ কৰা?’\n– ‘ক’তো শিকা নাই। জুবিন দাক ফ’ল’ কৰিয়ে ছিংগাৰ হৈছোঁ। বেলেগ কাকো নালাগে।’\n– ‘তাৰমানে তুমি কেৱল জুবিন গার্গৰ গানহে গোৱা?’\n– ‘ইয়েছ ব্ৰ’, খালি গানেই নহয়। জুবিন দাৰ ড্ৰেছিং, লাইফষ্টাইল চব ফ’ল’ কৰো।’\nকথাবোৰ শুনি দেউতাই মোৰ কাণত মাত দিলে,\n– ‘দেখিলি জুবিনে ল’ৰাবোৰক কোন দিশে নি আছে?’\n– ‘দেউতা, এইবোৰ কথা পাছত পাতিম। এতিয়াও আধা বাট বাকী আছে।’\n– ‘জুবিন ল’ৰাটোৰ মাতটো বেয়া নহয় তাৰ পিছে আদব কায়দাবোৰহে বেয়া। কাপোৰেই চাবা নে তাৰ, জোতাই চাবা! আমাৰ দিনত কথাবোৰ বেলেগ আছিল। ভূপেন হাজৰিকা, জয়ন্ত হাজৰিকাৰ গানহে আচল গান আছিল। গীতৰ কথাত গভীৰতা আছিল। আজিকালি নাই একো।’\nহঠাৎ বালক সিদ্ধার্থয়ে মাজতে মাত লগালে,\n-‘আংকল, আপুনি জুবিনদাক বেয়াকৈ নক’ব দেই। জেং কৰি দিম কিন্তু!’\nপৰিস্থিতি বিষম দেখি ময়েই প্ৰসংগ সলাই দেউতাক গা চা বেয়া লাগিছে নেকি সুধিলোঁ। অসুখীয়া মানুহ নহ’লেও এয়াৰ ইণ্ডিয়াত ভ্ৰমণ কৰা যাত্ৰীসকলক এই প্ৰশ্নটো কৰা যুক্তি সংগত। কাৰণ, অন্য যিকোনো বিমান সংস্থাৰ যাত্ৰাতকৈ এয়াৰ ইণ্ডিয়াত যাত্ৰাৰ বাবে বেছি সময়ৰ প্ৰয়োজন হয়। (চৰকাৰী বিভাগৰ লেহেমীয়া বৈশিষ্ট) আপোনাৰ যদি কোনো ঠাইলৈ জৰুৰীকালীনভাৱে ভ্ৰমণ কৰিব লগা হয়, আপুনি যদি উৰাজাহাজৰ বিনামূলীয়া খাদ্য সম্ভাৰ অধিক উৎকৃষ্ট মানৰ বুলি মনত ধাৰণা লৈ আছে, আপুনি যদি ৰূপহী ৰাংঢালী পৰিচাৰিকাই আপোনাক হাঁহিমুখে পৰিচর্যা কৰাটো বিচাৰে তেন্তে পৰাপক্ষত এয়াৰ ইণ্ডিয়াত যাত্ৰা নকৰিব। তাৰ বিপৰীতে এয়াৰ ইণ্ডিয়াত ভ্ৰমণ কৰা কিছু সুবিধাও নথকা নহয়। অসমৰপৰা যদি চাউল, মাটিমাহ, নেমু ইত্যাদি সৰহকৈ লগত কঢ়িব খোজে এয়াৰ ইণ্ডিয়াই আপোনাক অতিৰিক্তভাৱে ১০ কেজি সামগ্ৰী বিনামূলীয়াকৈ লগত আনিবলৈ দিয়ে। এয়াৰ ইণ্ডিয়াত কৰা দীঘলীয়া ভ্ৰমণকালৰ সময়খিনি আপুনি সাহিত্য চর্চা কৰা, তপস্যা কৰা, অফিছৰ কাম কৰা বা মটৰ, আদা, নহৰুৰ বাকলি গুছোৱাৰ দৰে ফলদায়ক কামত ব্যৱহাৰ কৰিব পাৰে। অন্য বিমান পৰিবহণ সংস্থাসমূহৰ তুলনাত এয়াৰ ইণ্ডিয়াৰ আসনবোৰ আহল বহল গতিকে দীঘলঠেঙীয়া লোকসকলেও ইয়াত ভৰি মেলি বহিব পাৰে। এয়াৰ এছিয়া, ইণ্ডিগ’ ইত্যাদি সংস্থাৰ চেপা খোৱা আসনত বহি এনে লাগে যেন এয়া ভ্ৰমণ নহয় মোৰ কোনো জনমৰ পাপৰ কর্মফলহে ভোগ কৰিছোঁ। ফ্লাইটখন গৈ আকাশ ভালদৰে নাপাওঁতেই অন্য সংস্থাৰ বিমানসমূহত আৰম্ভ কৰা বস্তু বিক্ৰী কৰাৰ মিনা বজাৰখনৰ হৈ চৈৰ পৰাও এয়াৰ ইণ্ডিয়া মুক্ত। গা বেয়া নহ’লেও যে জুবিন বলীয়া ল’ৰাজনৰ ব্যৱহাৰে দেউতাৰ মনটো বেয়া কৰিলে সেয়া সহজেই অনুমান কৰিব পাৰিলোঁ। কিছু সময়ৰ পাছত দেউতাৰ মনটো ভাল লগাবলৈয়ে সুধিলোঁ, “আপোনালোকৰ দিনৰ গীত মাতবোৰনো কেনে আছিল দেউতা?\n– ‘তহঁতে ক’ত বুজিবি সেই দিনৰ গীতৰ কথাবোৰ। য’ত সেইসময়ৰ সামাজিক ৰাজনৈতিক সাম্প্ৰতিক সকলো বিষয়েই অন্তর্ভুক্ত আছিল। হাজাৰ হাজাৰ মানুহে ভূপেন দাক চাবলৈ আহিছিল ভূপেনদাৰ অনুষ্ঠান।’\n– ‘আংকল, জুবিনদাক চাবলৈও হাজাৰ হাজাৰ মানুহ হয়। আপুনি মডার্ণ মিউজিক বুজি নাপায় কাৰণে এইবোৰ পুৰণি গানতে লাগি আছে। ভূপেন হাজৰিকাৰ ছেণ্টি গানবোৰ যে শুনিব নোৱাৰি আৰু।’\n– ‘সেই কাৰণেতো কৈছোঁ তোমালোকে কেৱল জুবিন গার্গক অনুকৰণ কৰি সংগীত শিল্পী হ’ব খোজা। আজিকালিৰ পাতলীয়া গান শুনা মানুহে কথাবোৰ নুবুজিবা।’\n-‘ ভূপেন হাজৰিকাৰ গানৰ কোনো জ’ছ নাই।’\nপুনৰ পৰিস্থিতি নিয়ন্ত্ৰণ কৰিবলৈ মই মাত মাতিব লগা হ’ল।\n-‘চোৱা ভাইটি, তুমি বা কোনোবাই ভূপেন হাজৰিকাদেৱৰ সংগীত ভাল নোপোৱাটো যিদৰে ডাঙৰ কথা নহয়, একেদৰে মোৰ দেউতাই জুবিন গার্গৰ বা বর্তমানৰ সংগীত বেয়া পোৱাটোও অতি স্বাভাৱিক কথা। আমি পুৰণিক সম্পূর্ণৰূপে বাদ দিবও নোৱাৰো আৰু নতুন পৰিৱর্তনবোৰো বিবেচনা কৰি গ্ৰহণ নকৰাকৈ থাকিব নোৱাৰোঁ।’\n– ‘হ’লেও ভূপেন হাজৰিকা মহান।’\n– ‘দেউতা, তেওঁ মহান নহয় বুলি কোনে কেতিয়া ক’লেনো? আপুনি কিয় ভাবি আছে যে আমি নতুন প্ৰজন্মই ভূপেন হাজৰিকাক বেয়া পাওঁ? আপোনালোকে জুবিন গার্গৰ মাজত ভূপেন হাজৰিকাক বিচাৰি থকাটো কিমান যুক্তিসংগত কথা? আপুনি জুবিন গার্গক, জুবিন গার্গ হিচাপে কিয় গ্ৰহণ নকৰে?’\n– ‘ জুবিন দাৰ ষ্টাইলবোৰ মর্ডাণ যে আংকলহঁতে সেই কাৰণে বেয়া পায়।’\n-‘ ড্ৰেছ বা চুলিৰ ষ্টাইলে মানুহক আধুনিক নকৰে বোপাই। মানুহ আধুনিক হয় নিজৰ জ্ঞান, সাধনা আৰু চিন্তাৰে। তুমি ভূপেন হাজৰিকা, জ্যোতি প্ৰসাদ আগৰৱালা আধুনিক নাছিল বুলি ক’ব নোৱাৰা। কেইবাশ বছৰ পূর্বে জীৱনকাল কটোৱা আমাৰ গুৰুজনা শংকৰদেৱ কি মডার্ণ নাছিল?’\nল’ৰাটো কিছুসময় মৌন হৈ ৰ’ল। সি হয়তো জ্যোাতিপ্ৰসাদ আগৰৱালাক ফাঁচী বজাৰৰ কোনোবা পাইকাৰী দোকানী বুলি ভাবিছে। তাৰ সীমিত জ্ঞান আৰু কথা বতৰাই সূচাই যে সি শংকৰদেৱতকৈ বেছি মার্ক জুকাৰবার্গ বা কেটৰীণা কাইফ, ছেতন ভগতৰ বিষয়ে দুটা কথা বেছিকৈ জানে। দেউতাই পুনৰ আৰম্ভ কৰিলে,\n– ‘হ’লেও জুবিনৰ ড্ৰেছবোৰ বেয়া। মদো বেছি খায়।’\n– ‘দেউতা, সেয়া তেওঁৰ ব্যক্তিগত কথা কি পিন্ধে কি খায়। আপুনি যেনেকৈ দিনটো চাহ তামোল, চাধা খাই থাকে সেই কথাটো কোনোবাই ক’লে আপুনি ভাল পাব জানো? আপুনি বেয়া পোৱা তেওঁৰ ড্ৰেছযোৰ হয়তো আন বহুলোকে ভাল পায়। কোনোবাই ভাল পাওক বা নাপাওক তেওঁ কি পিন্ধিব সেয়া তেওঁৰ সম্পূর্ণ নিজা সিদ্ধান্ত।’\nদেউতাই খঙেৰে উত্তৰ দিলে, ‘তোৰ বাপেৰক চাবলৈ হাজাৰ হাজাৰ মানুহ গোট নাখায় নহয়। মই যুৱপ্ৰজন্মৰ আইকন নহয়, দৰমহা নোপোৱা মাষ্টৰহে। মই চাহ-তামোল, চাদা খোৱা কামটোৰ বাবে নিউজ চেনেলৰ ৰিপর্টাৰ কেইটাৰ বাহিৰে কোনো আগ্ৰহী নহ’ব বুজিছ?কিন্তু সি কিমান প্ৰভাৱশালী ল’ৰা ! জুবিন গার্গৰ প্ৰতিটো শব্দই নতুন প্ৰজন্মৰ ওপৰত প্ৰভাৱ পেলায়। গতিকে তেওঁ নিজৰ মতামত প্ৰকাশ কৰোঁতে বা ব্যক্তিগত স্বাধীনতাবোৰ উপভোগ কৰোঁতেও সতর্ক হ’বই লাগিব।’\n– ‘আপোনাৰ এই কথাটো মিছা নহয় বাৰু।’\n– ‘তহঁতৰ মতে জুবিন গার্গে অসম সংগীত সলনি কৰি গোৱাটো, সেনা বাহিনীৰ প্ৰতি কৰা মন্তব্যটোৰ ক্ষেত্ৰটো একো ভুল নাই?’\n– ‘ভুল নিশ্চিতভাৱে আছে। মানু্হ হিচাপে সকলোৱে ভুল কৰে। নিজৰ ভুলবোৰৰ বাবে তেওঁ সময়ত ক্ষমাও খুজিছে। পিছে দেউতা, মানুহে বাৰু তেওঁ সংগীততকৈ এই অন্য কথাবোৰত অলপ বেছিকৈ লাগি থকা নাইনে?’\n– ‘মূল সমস্যাটো হৈছে জুবিনৰ কথাত বলীয়া হৈ বিপথে যোৱা যুৱচাম।’\n– ‘সকলো যুৱক বিপথে যোৱা বুলি কেনেকৈ ক’ব? সিদ্ধার্থৰ নিচিনা ভাইটিসকলে আৱেগিকভাৱে জুবিন গার্গৰ সৈতে জড়িত হৈ কিবা ভুল কৰিলে, তাৰ বাবে জুবিন গার্গ কেনেকৈ জগৰীয়া হ’ব? আপুনি ইমান বছৰে পঢ়োৱা সকলো ছাত্ৰ ছাত্ৰীৰ দায়িত্ব আপুনি ল’ব নে দেউতা?’\nমোৰ কথাবোৰে দেউতা আৰু সিদ্ধার্থ দুয়োজনকে নিমাত কৰিলে। আকৌ ক’বলৈ ল’লো, “আজি এই ভাইটিহঁতক আমাৰ ভাষা, সাহিত্য, কৃষ্টি-সংস্কৃতি সৈতে চিনাই দিয়াৰ দায়িত্ব কোনে ল’ব? বিপথে গ’ল বুলি সমালোচনা কৰাতকৈ আমিয়েই নতুন সঠিক পথলৈ ঘূৰাই আনিব লাগিব দেউতা। ভাইটি তোমাকলোকক জুবিন গার্গে তেওঁৰ নিচিনা হ’বলৈ কৈছে নেকি?”\n: তোমালোকে জুবিন গার্গৰ সাধনা আৰু দৈনিক কষ্টখিনিৰ কথা জানা নে? জুবিন গার্গে কিমান কিতাপ পঢ়ে খবৰ ৰাখিছানে? যদি সঁচাকৈয়েই জুবিন গার্গৰপৰা অনুপ্ৰেৰণা পাই সংগীতৰ জগতত আগুৱাব খুজিছা খুব ভাল কথা। পিছে কেৱল জুবিন গার্গৰ সংগীততে নিজক সীমাবদ্ধ ৰাখি এই পথেৰে বেছি দূৰ আগুৱাব নোৱাৰিবা। জুবিন গার্গে নিজেও পৃথিৱীৰ বিভিন্ন প্ৰান্তত হৈ থকা শিল্প সাধনাৰ খবৰ ৰাখে। কথাবোৰ বুজিছানে?\nবহুত দেৰি কথা কৈ ভালকৈ উশাহটো সলাই ল’বলৈ লওঁতেই ঘোষণা কৰা হ’ল যে নির্ধাৰিত সময়তকৈ ১৫ মিনিট পূর্বেই আমাৰ বিমানখনে দিল্লীৰ ইন্দিৰা গান্ধী আন্তঃৰাষ্ট্ৰীয় বিমান বন্দৰত অৱতৰণ কৰিবলৈ লৈছে। স্বাভাৱিকতে গুৱাহাটীৰপৰা দিল্লীলৈ যাত্ৰাৰ সময় প্ৰায় আঢ়ৈ ঘণ্টা হোৱাটো সকলো যাত্ৰীয়ে জানে যদিও যাত্ৰীসকলক নির্ধাৰিত সময়তকৈ পূর্বে অৱতৰণ কৰাৰ মানসিক শান্তিকণ দিবলৈয়ে কিজানি এয়াৰ ইণ্ডিয়াই তেওঁলোকৰ যাত্ৰাৰ সময় আগতীয়াকৈ ৩ ঘণ্টা বুলি নির্ধাৰণ কৰে। বিমান বন্দৰৰপৰা সিদ্ধার্থই নিজৰ বাট ল’লে। মোৰ কথাবোৰ সি কিমান বুজি পালে তাৰ উমান নাপালোঁ। অত্যাধুনিক দিল্লীৰ বিমান বন্দৰৰ ধৰণ কৰণত মুগ্ধ হৈ পৰা দেউতাক এতিয়া আৰু জুবিন গার্গ সম্পর্কে কথা ক’বলৈ মন নগ’ল। দেউতাক অতি সোনকলে জুবিন গার্গৰ মা, শিশু, পাখি, যন্ত্ৰ ইত্যাদি এলবামৰ গীতসমূহৰ কথাবোৰ পঢ়িবলৈ গোটাই দিব লাগিব। তেওঁক ৰাহুল গৌতম শর্মা, শংকুৰাজ কোঁৱৰ, নিলোৎপল বৰা, অৰূপজ্যাতি বৰুৱা, শশাংকৰ সমীৰ, শান্তনু ৰৌমূৰীয়াৰ দৰে নতুন প্ৰজন্মৰ অসমীয়া শিল্পীৰ সংগীতৰ সৈতে চিনাকি কৰাই দিব লাগিব।\nভালপোৱাৰ কোনো কাৰণ নাথাকে, আমি কাৰোবাক বেয়া পাবলৈহে কাৰণ লাগে। পৃথিৱীত এজন ঈশ্বৰকো সকলো মানুহে ভাল পাব নোৱাৰি মন্দিৰ, মছজিদ, গীর্জাঘৰ পৃথকে পৃথকে সাজি লৈছে। গতিকে জুবিন গার্গ নামৰ মানুহজনক সকলোৱে ভাল পাবই লগিব বুলি কোনো কথা নাই। মূল কথাটো হৈছে তেওঁক বেয়া পোৱাজনে জুবিন গার্গক কিয় বেয়া পায় সেয়া নিজে নিশ্চিত হৈ জুবিন গার্গক গঠনমূলকভাৱে সমালোচনা কৰি শুদ্ধৰাই দিয়া আৰু জুবিন গার্গক ভালপোৱা মানুহখিনিৰ ভালপোৱা অনুভৱখিনিক উপলুঙা নকৰা। তাৰ বিপৰীতে, জুবিন গার্গক ভালপোৱাসকলে জুবিন গার্গৰ ভুলবোৰ আওকাণ কৰি যুঁজি ফুৰি শিল্পীগৰাকীৰ ক্ষতিহে কৰিছে। কোনোবাই জুবিন গার্গক যুক্তিসংগতভাৱে সমালোচনা কৰিলে সেয়া গ্ৰহণ কৰিবলৈ পৰাকৈ শক্তিশালীজনহে জুবিন গার্গৰ প্ৰকৃত অনুৰাগী। সৰল সাধাৰণভাৱে জীৱন যাপন কৰা জুবিন গার্গে কোনো দিন ঈশ্বৰ হ’বলৈ খোজা নাই। অনুগ্ৰহ কৰি, তেওঁক ঈশ্বৰ নাসাজি মৰম, আদৰ, সহযোগিতাৰ মাজেৰে সাধাৰণ জুবিন গার্গজনেই কৰি ৰাখক।\n(বি.দ্ৰ. : প্ৰথম পুৰুষত বর্ণনা কৰি আগুৱাই নিয়া লেখাটো বাস্তৱ অভিজ্ঞতাৰ আলমত গঢ় দিয়া হৈছে যদিও লেখাটোৰ কথক আৰু লেখক দুটা ভিন্ন অস্বিত্ব। প্ৰতিজন পাঠকেই নিজকে কথকজনৰ ৰূপত খন্তেকৰ বাবেও বিচাৰি পাই জুবিন গার্গক ভালপোৱা আৰু বেয়াপোৱা লোকসকলকৰ ওচৰ চাপিব খুজিলে লেখকৰ শ্ৰম সার্থক হ’ব।)\n« কাৰ্টুন – দেৱজিত শইকীয়া\nসেই নিৰ্বাচনী কোঠালিটোত – পৰিস্মিতা দাস »\nভাল লাগিল পাৰ্থ\nধুনীয়াকৈ লিখিলে৷বৰ ভাল লাগিল৷


এবাৰ পোৱা পৰিত্ৰাণ সদায়ৰ বাবে পৰিত্ৰাণনে?\nপ্রশ্ন: এবাৰ পোৱা পৰিত্ৰাণ সদায়ৰ বাবে পৰিত্ৰাণনে?\nউত্তৰ: কোনোৱে এবাৰ পৰিত্ৰাণ পালে সদয়ৰ বাবে পৰিত্ৰাণ নে? যেতিয়া মানুহে খ্ৰীষ্টক তেওঁলোকৰ ত্ৰাণকৰ্তা বুলি জানে, তেওঁলোক ঈশ্বৰৰ সম্পৰ্কলৈ আহে যিয়ে তেওঁলোকক অনন্ত কালৰ বাবে পৰিত্ৰাণৰ নিশ্চয়তা দিয়ে। শাস্ত্ৰত বহুতো তেনে অংশ আছে যিবিলাকে সেই সত্যতাটো ঘোষণা কৰিছে। (ক) ৰোমীয়া ৮:৩০ত আছে, “আৰু যিবিলাকক আগেয়ে নিৰূপন কৰিলে, তেওঁবিলাকক আমন্ত্ৰণ কৰিলে, তেওঁবিলাকক ধাৰ্মিক বুলিও গণিত কৰিলে, আৰু যিবিলাকক ধাৰ্মিক বুলি গণিত কৰিলে, তেওঁবিলাকক গৌৰৱান্বিতো কৰিলে।” এই পদটোৱে আমাক কৈছে যে ঈশ্বৰে আমাক মনোনীত কৰা সময়ৰ পৰা, আমি স্বৰ্গত তেওঁৰ উপস্থিতিত গৌৰৱান্বিত হোৱাৰ দৰে। ঈশ্বৰে স্বৰ্গত মনোনীত কৰা এজন বিশ্বাসীক কোনোৱে বাধা দিব নোৱাৰে। যেতিয়া এজন ধাৰ্মিক বুলি গণিত হ’ল, তেওঁৰ পৰিত্ৰাণ নিশ্চিত হ’ল- তেওঁ স্বৰ্গত গৌৰৱান্বিত হোৱাৰ দৰেই সুৰক্ষিত।\n(খ) ৰোমীয়া ৮:৩৭-৩৪ত পৌলে দুটা জটিল প্ৰশ্ন কৰিছে “দণ্ডাজ্ঞা দিওঁতা নো কোন? যি জন মৰিল, এনে কি মৃতবিলাকৰ মজৰ পৰা তোলাও হ’ল, সেই জনা খ্ৰীষ্ট যীচু; তেওঁ ঈশ্বৰৰ সোঁফালে থাকি, অমাৰ কাৰণে নিবেদনো কৰি আছে।” ঈশ্বৰৰ মনোনীতবিলাকৰ বিৰুদ্ধে কোনে অপবাদ আনিব? কোনেও নানিব, কিয়নো খ্ৰীষ্ট আমাৰ সহয়কৰ্তা। কোনে অমাক দোষী সাব্যস্ত কৰিব? কোনেও নকৰিব, কিয়নো খ্ৰীষ্ট, যি জনা আমাৰ বাবে মৰিল, তেৱেঁই দণ্ডাজ্ঞা কৰে। অমাৰ সহায়কৰ্তা আৰু বিচাৰকৰ্তাহিচাপে অমাৰ ত্ৰাণকৰ্তা আছে।\n(গ) বিশ্বাসীসকলৰ নতুন জন্ম হয়(পুনৰ জন্ম) যেতিয়া তেওঁলোকে বিশ্বাস কৰে(যোহন ৩:৩; তীত ৩:৫)। এজন খ্ৰীষ্টীয়ানে পৰিত্ৰাণ হেৰুৱাবলৈ হ’লে তেওঁ পুনৰ জন্ম নোহোৱা হ’ব লাগিব। নতুন জন্ম যে কাঢ়ি নিব পাৰে বাইবেলে তেনে কোনো সাক্ষ্য দিয়া নাই। (ঘ) সকলো বিশ্বাসীতে পবিত্ৰ আত্মা নিবাস কৰে(যোহন ১৪:১৭; ৰোমীয়া ৮:৯) আৰু সকলো বিশ্বাসীকে খ্ৰীষ্টৰ শৰীৰলৈ বাপ্তিষ্ম দিয়ে (১ কৰিন্থীয়া ১২:১৩)। এজন বিশ্বাসীয়ে পৰিত্ৰাণ নোপোৱা হ’বলৈ, তেওঁ খ্ৰীষ্টৰ শৰীৰ পৰা পৃথক আৰু তেওঁৰ লগত নিবাস নকৰা হ’ব লাগিব।\n(ঙ) যোহন ৩:১৫ত কৈছে, “যিকোনোৱে যীচু খ্ৰীষ্টক বিশ্বাস কৰে তেওঁৰ “অনন্ত জীৱন থাকে।” যদি আজি আপুনি যীচু খ্ৰীষ্টক বিশ্বাস কৰে আৰু অনন্ত জীৱন থাকে, তেতিয়া কাইলৈ হেৰুৱালে, এইয়া কেতিয়াও “অনন্ত” হ’ব নোৱাৰে। সেয়েহে আপুনি যদি পৰিত্ৰাণ হেৰুৱাই, বাইবেলত থকা অনন্ত জীৱনৰ প্ৰতিজ্ঞা ভ্ৰান্তিজনক হ’ব। (চ) অতি চূড়ান্ত সিদ্ধান্তৰ বাবে, মই ভাবো শাস্ত্ৰই নিজে ভালধৰণেৰে কৈছে, “কিয়নো আমাৰ প্ৰভু খ্ৰীষ্ট যীচুত ঈশ্বৰৰ যি প্ৰেম, তাৰ পৰা মৃত্যু বা জীৱন, স্বৰ্গদুত ব আধিপত্য, বৰ্তমান বা ভৱিষ্যত বিষয়, বা পৰাক্ৰম, ওপৰ বা তল, বা আন কোনো সৃষ্ট বস্তুৱেই আমাক বিচ্ছিন্ন কৰিব নোৱাৰে, মোৰ এনে দৃঢ় বিশ্বাস আছে”(ৰোমীয়া ৮:৩৯-৪০)। মনত ৰাখিব যিজন ঈশ্বৰে আপোনাক পৰিত্ৰাণ কৰিলে সেইজনেই ধৰি ৰাখিব। আমি এবাৰ যেতিয়া পৰিত্ৰাণ পালো, সদায়ৰ বাবে পালো। আমাৰ পৰিত্ৰাণ নিৰ্দিষ্টকৈ অনন্তভাৱে সুৰক্ষিত!


ভাৰতত যান বাহনৰ সংখ্যা বৃদ্ধি পাইছে। ইয়াৰ এটা মুখ্য কাৰণ হ'ল জীৱনশৈলীৰ মানদণ্ডৰ গুৰুত্বপূৰ্ণ উন্নতি। ফলস্বৰূপে, অটোমোবাইলবোৰ বিলাসিতাতকৈ অধিক প্ৰয়োজনীয় হৈ পৰিছে। এইটোৱে যোৱা কেইটামান দশকৰ তুলনাত আমাৰ দেশৰ প্ৰতিজন মুৰব্বীৰ ইন্ধন ব্যৱহাৰত যথেষ্ট প্ৰভাৱ পেলাইছে। এই সকলোবোৰে পেট্ৰ'ল পাম্পৰ চাহিদা অধিক দ্ৰুতগতিত চলাই আছে।\nদাম যিমানেই উচ্চ বা কম নহওঁক কিয় মানুহে ক্ৰয় কৰিব লগা সেই প্ৰয়োজনীয়তাবোৰৰ ভিতৰত ইন্ধন অন্যতম। আৰু এই কাৰণে, পেট্ৰ'ল পাম্প আৰম্ভ কৰাটো এক অতি লাভজনক ব্যৱসায়িক ধাৰণা। বিশেষকৈ যেতিয়া ই চহৰৰ ব্যস্ত এলেকাত বা ঘাইপথৰ ওচৰত অৱস্থিত হয়, মুঠ লাভৰ মাৰ্জিন গুৰুতৰভাৱে অধিক হয়।\nপৰিসংখ্যা অনুসৰি, তেল ব্যৱহাৰৰ অভিলেখত ভাৰত হৈছে তৃতীয় সৰ্বোচ্চ ৰাষ্ট্ৰ। । যি সকল লোকে নিজে নিজৰ মালিক হ'ব বিচাৰে আৰু পৰ্যাপ্ত সম্পদ আৰু মূলধন হাতত লৈ তেওঁলোকৰ নিজা ব্যৱসায় আৰম্ভ কৰিব বিচৰা লোকসকলৰ বাবে, এইটো আৰম্ভণিতে এক লাভজনক আৰু স্থিৰ ক্ষেত্ৰ হ'ব পাৰে।\nআপুনি জানেনে? বিভিন্ন পেট্ৰ'লিয়াম সামগ্ৰীৰ সৈতে 19602 তকৈও অধিক পেট্ৰ'ল ষ্টেচনৰ নেটৱৰ্কৰ সৈতে HPCL ভাৰতত পেট্ৰ'লিয়াম পাইপলাইনৰ দ্বিতীয় সৰ্ববৃহৎ অনুষ্ঠান\nপেট্ৰ'ল পাম্প ডিলাৰশ্বিপৰ বাবে এইচপিচিএল কিয় বাছনি কৰিব?\nহিন্দুস্তান পেট্ৰ'লিয়াম কৰ্পোৰেচন লিমিটেড ১৯৫২ চনত অন্তৰ্ভুক্ত কৰা হৈছিল আৰু যোৱা ৭০ বছৰ ধৰি ইয়াৰ গ্ৰাহকসকলক সেৱা আগবঢ়াই আহিছে।\nতেল আৰু প্ৰাকৃতিক গেছ নিগমৰ সহায়ক হিচাপে, ই ভাৰতীয় বজাৰৰ প্ৰায় 25% অংশ দখল কৰিছে। গেছ আৰু পেট্ৰ'লিয়াম খণ্ডত, মুঠ সম্পত্তিৰ মূল্য ₹1,89,906 কোটি, ই হৈছে ভাৰতৰ সৰ্ববৃহৎ পেট্ৰ'ল ডিলাৰশ্বিপৰ ভিতৰত এটা।\nহিন্দুস্তান পেট্ৰ'লিয়ামে ইয়াৰ ব্ৰেণ্ড মূল্যৰ বাবে এক গুৰুত্বপূৰ্ণ স্থিতি লাভ কৰিছে। এইচপিচিএলৰ বিষয়ে মন কৰিবলগীয়া কিছুমান মুখ্য বৈশিষ্ট্য ইয়াত দিয়া হৈছে।\nএইচপিচিএল ফৰ্চুন ৫০০ আৰু ফৰ্বচ ২০০০ কোম্পানীৰ তালিকাত আছে।\nএইচ.পি.চি.এল.-ৰ লক্ষ্য হৈছে প্ৰতিজন গ্ৰাহকৰ প্ৰয়োজনীয়তাৰ সৈতে খাপ খোৱা সমাধানৰ সৈতে গেছ আৰু পেট্ৰ'লিয়াম উদ্যোগক পৰিৱৰ্তন কৰা।\nএইচপিচিএলৰ ভাৰতত মুঠ ১৯৬০২ খন খুচুৰা পেট্ৰ'লিয়াম বিপনী আছে।\nএইচপিচিএল ৰিটেইল আউটলেট খোলাৰ বাবে যোগ্যতাৰ চৰ্ত:\nএইচপি পেট্ৰ'ল পাম্প ডিলাৰশ্বিপ লোৱাৰ বাবে আপোনাক প্ৰথম বস্তুটো হ'ল পেট্ৰ'ল পাম্প ৰ অনুজ্ঞাপত্ৰ। এইচ.পি.চি.এল. ৰিটেইল আউটলেটৰ ডিলাৰ-মালিকানাধীন স্থানৰ বাবে, এই অনুজ্ঞা মাচুল প্ৰতি লিটাৰত পেট্ৰ'লত প্ৰায় টকা1.18 আৰু ডিজেলৰ প্ৰতি লিটাৰতত 1.16 টকা।\nযোগ্য হ'বলৈ আপুনি প্ৰথমে পূৰণ কৰিব লগা কেইটামান চৰ্ত ইয়াত দিয়া হৈছে:\nআবেদনকাৰী এজন ভাৰতীয় নাগৰিক হ'ব লাগে। যদি এজন এন.আৰ.আই.-য়ে পেট্ৰ'ল পাম্পৰ বাবে আবেদন কৰিছে, তেন্তে তেওঁ আবেদন কৰাৰ আগতে কমেও ছয় মাহ ভাৰতত থাকিব লাগিব।\nআবেদনকাৰীৰ বাবে বয়সৰ সীমা: 21 ৰ পৰা 55 বছৰ\nজন্ম তাৰিখৰ প্ৰমাণৰ বাবে, আবেদনকাৰীয়ে দশম শ্ৰেণীৰ মাৰ্কশ্বীটৰ এটা প্ৰতিলিপি সংলগ্ন কৰিব লাগিব।\nযদি তেওঁলোকে গ্ৰাম্য এলেকাত পেট্ৰ'ল পাম্প খুলিব বিচাৰে তেন্তে আবেদনকাৰী দশম উত্তীৰ্ণ হ'ব লাগিব আনহাতে, চহৰৰ বাবে, তেওঁলোক দ্বাদশ উত্তীৰ্ণ হ'ব লাগিব।\nবয়সৰ সীমা আৰু নিম্নতম অৰ্হতাৰ চৰ্তৰ বাবে স্বাধীনতা সংগ্ৰামীসকলৰ পৰিয়ালৰ বাবে শিথিলতা প্ৰদান কৰা হয়।\nএইচপিচিএল পেট্ৰ'ল পাম্প ফ্ৰেঞ্চাইজি প্ৰাপ্ত কৰাৰ বাবে প্ৰয়োজনীয় নথিপত্ৰ\nজন্ম প্ৰমাণৰ তাৰিখৰ বাবে, আপুনি হয় আধাৰ কাৰ্ড, জন্মপ্ৰমাণপত্ৰ, ভোটাৰ পৰিচয় পত্ৰ, পাছপোৰ্ট বা স্থানান্তৰ প্ৰমাণপত্ৰ বহন কৰিব লাগিব।\nস্বীকৃত বোৰ্ড/বিশ্ববিদ্যালয়ৰ পৰা ডিগ্ৰী/মাৰ্ক শ্বীট।\nভূমি মূল্যাঙ্কন প্ৰমাণপত্ৰ।\nডেমাট বিবৃতিৰ এটা প্ৰতিলিপি।\nপাছবুক, একাউণ্ট বিবৃতি, আৰু জমা ৰচিদৰ প্ৰতিলিপি।\nযদি থাকে মিউচুৱেল ফাণ্ড প্ৰমাণপত্ৰৰ প্ৰতিলিপি।\nআৰু জানক:1 লাখ টকাৰ ভিতৰত শ্ৰেষ্ঠ ক্ষুদ্ৰ ব্যৱসায়িক ধাৰণা\nএইচপিচিএল পেট্ৰ'ল পাম্প আবেদন প্ৰপত্ৰ আৰু মাচুল\nআবেদনকাৰীয়ে অনলাইন আৰু অফলাইন দুয়োধৰণৰ এইচপিচিএল ৰিটেইল আউটলেটৰ বাবে আবেদন কৰিব পাৰে।\nঅফলাইন দাখিলৰ বাবে: আবেদনকাৰীয়ে নিৰ্ধাৰিত আৱেদন প্ৰপত্ৰখন নিৰ্ধাৰিত ফৰ্মেটত ডিলাৰশ্বিপৰ বাবে শপতনামাৰ সৈতে পূৰণ কৰিব লাগিব।\nঅনলাইন দাখিলৰ বাবে: আবেদন কৰিবলৈ, আবেদনকাৰীয়ে ৱেবছাইটত অনলাইন পঞ্জীয়ন কৰিব লাগিব। পঞ্জীয়ন বিকল্পত ক্লিক কৰক আৰু আবেদন পঞ্জীয়নৰ বাবে সকলো প্ৰয়োজনীয় বিৱৰণ প্ৰদান কৰক আৰু দাখিলত ক্লিক কৰক।\nআৱেদন প্ৰপত্ৰৰ সৈতে, আবেদনকাৰীয়ে এইচ.পি.চি.এল.-ৰ সপক্ষে ডিমাণ্ড ড্ৰাফ্ট ৰ ৰূপত নামমাত্ৰ মাচুল পৰিশোধ কৰিব লাগিব।\nগ্ৰাম্য এইচ.পি.চি.এল. ৰিটেইল আউটলেটৰ বাবে, ₹1,100 আবেদন মাচুল পৰিশোধ কৰিব লাগিব। আৰু অনুসূচীত জাতি/জনজাতিৰ আবেদনকাৰীসকলৰ বাবে মাচুল হৈছে 150 টকা।\nনিয়মীয়া এইচপিচিএল ৰিটেইল আউটলেটৰ বাবে, ₹11,000 আবেদন মাচুল পৰিশোধ কৰিব লাগিব আৰু অনুসূচীত জাতি/জনজাতি শ্ৰেণীৰ বাবে মাচুল মাত্ৰ 1,500 টকা।\nএইচপিচিএল পেট্ৰ'ল পাম্প বিনিয়োগ ব্যয়\nএইচ.পি.চি.এল. পেট্ৰ'ল পাম্প আউটলেট এটা স্থাপন কৰাৰ বাবে, ভূমিৰ ব্যয়, প্লটৰ আকাৰ, আৰু গ্ৰাহকৰ প্ৰয়োজনীয়তা পূৰণ কৰাৰ বাবে বিকশিত কৰিব লগা সুবিধাবোৰৰ সৈতে সামঞ্জস্য ৰাখি মূলধন বিনিয়োগৰ প্ৰয়োজন।\nপ্ৰথমটো ব্ৰেণ্ড সুৰক্ষাৰ ৰূপত: আবেদনখন অনুমোদিত হোৱাৰ পিছত, হিন্দুস্তান পেট্ৰ'লিয়াম ফ্ৰেঞ্চাইজি প্ৰাপ্ত কৰিবলৈ ব্ৰেণ্ড সুৰক্ষাৰ ৰূপত বিনিয়োগৰ প্ৰয়োজন।\nনিয়মীয়া এইচ.পি.চি.এল. আউটলেটৰ বাবে, 1.25 লাখ টকা বিনিয়োগৰ প্ৰয়োজন।\nগ্ৰাম্য এইচ.পি.চি.এল. বিপনীসমূহৰ বাবে, ই প্ৰায় 1.12 লাখ।\nকাৰ্যকৰী মূলধনৰ প্ৰয়োজনীয়তা পূৰণ কৰাৰ বাবে: ব্যৱসায় এটা চলাবলৈ দৈনন্দিন পৰিচালনা ব্যয় পূৰণ কৰাৰ বাবে প্ৰয়োজনীয় পুঁজি আউটলেটৰ পৰা আউটলেটলৈ পৃথক হয়।\nএই পুঁজিবোৰ এইচপিচিএল কৰ্তৃপক্ষৰ নিৰ্দেশনাৱলীত নিৰ্ধাৰণ কৰা অনুসৰি তৰল ৰূপত বা শ্বেয়াৰৰ ৰূপত হ'ব পাৰে, ৰাষ্ট্ৰীয় সঞ্চয় প্ৰমাণপত্ৰ, মিউচুৱেল ফাণ্ড ইত্যাদি।\nএইচপি পেট্ৰ'ল পাম্প ডিলাৰশ্বিপ যোগাযোগ নম্বৰ আৰু অন্যান্য বিৱৰণ\nকোম্পানীৰ সম্পূৰ্ণ নাম: হিন্দুস্তান পেট্ৰ'লিয়াম কৰ্পোৰেচন লিমিটেড\nউদ্যোগ: পেট্ৰ'লিয়াম আৰু প্ৰাকৃতিক গেছ\nস্থাপন হোৱা বছৰ: ১৯৭৪\nঅধ্যক্ষ আৰু মুখ্য কাৰ্যবাহী বিষয়া: এম.আৰ. মুকেশ কুমাৰ সুৰানা\nমুখ্য কাৰ্যালয়: মুম্বাই, মহাৰাষ্ট্ৰ, ভাৰত\nমূল কোম্পানী: তেল আৰু প্ৰাকৃতিক গেছ নিগম\nএইচপি ডিলাৰশ্বিপ যোগাযোগ নম্বৰ: 1800 233 3555\nঅত্যাৱশ্যকীয় হোৱাৰ বাবে, পেট্ৰ'লিয়াম ব্যৱসায়ৰ সদায় যথেষ্ট চাহিদা আছে আৰু অব্যাহত থাকিব। পেট্ৰ'ল পাম্প ডিলাৰশ্বিপ এটাক লাভজনক কৰি তোলে যে আপুনি ব্যৱসায়টো চলাবলৈ ৰয়েলটি মাচুল বা কমিছন পৰিশোধ কৰিব নালাগে। । আন এটা গুৰুত্বপূৰ্ণ কাৰক হৈছে ব্ৰেণ্ড, হিন্দুস্তান পেট্ৰ'লিয়ামক নিঃসন্দেহে বজাৰৰ শীৰ্ষ খেলুৱৈসকলৰ ভিতৰত এজন বুলি গণ্য কৰা হয়। গতিকে এনে ডিলাৰশ্বিপ এটা যথেষ্ট লাভজনক ব্যৱসায় হিচাপে প্ৰমাণিত হ'ব পাৰে।\nশেহতীয়া আপডেট, বাতৰি ব্লগ, আৰু মাইক্ৰ', ক্ষুদ্ৰ আৰু মজলীয়া ব্যৱসায় (এমএছএমই), ব্যৱসায়িক পৰামৰ্শ, আয়কৰ, জিএছটি, দৰমহা আৰু একাউণ্টিং সম্পৰ্কীয় প্ৰবন্ধৰ বাবে Khatabook অনুসৰণ কৰক\nপ্ৰশ্ন: পেট্ৰ'ল পাম্প ব্যৱসায়ৰ বাবে আৰম্ভণি বিনিয়োগ কি প্ৰয়োজন?\nভাৰতত পেট্ৰ'ল পাম্পব্যৱসায় আৰম্ভ কৰাৰ বাবে প্ৰয়োজনীয় মুঠ বিনিয়োগ হৈছে মহানগৰসমূহৰ বাবে প্ৰায় 25 ৰ পৰা 30 লাখ টকা আৰু গ্ৰাম্য বা গাওঁ অঞ্চলৰ বাবে 12 ৰ পৰা 14 লাখ টকা।\nপ্ৰশ্ন: এজন ব্যক্তিয়ে পেট্ৰ'ল পাম্পৰ ব্যৱসায় আৰম্ভ কৰিব লগা কিছুমান মৌলিক দক্ষতা কি?\nপেট্ৰ'ল পাম্পৰ ব্যৱসায় খোলাৰ বাবে প্ৰয়োজনীয় কিছুমান প্ৰয়োজনীয় দক্ষতা হৈছে কৰ্মচাৰীৰ সকলক পৰিচালনা কৰিবলৈ প্ৰয়োজনীয় দক্ষতা ভাল ব্যৱস্থাপনা আৰু কাৰ্যকৰী দক্ষতা থাকিব লাগিব।\nপ্ৰশ্ন: পেট্ৰ'ল পাম্প স্থাপনৰ বাবে কিমান মাটিৰ প্ৰয়োজন?\nভাৰতত পেট্ৰ'ল পাম্পৰ ব্যৱসায় আৰম্ভ কৰাৰ বাবে প্ৰয়োজনীয় ভূমি সাধাৰণতে ৮০০ বৰ্গ মিটাৰৰ পৰা ১২০০ বৰ্গ মিটাৰ ৰ ভিতৰত হয়।\nপ্ৰশ্ন: মই অনলাইনত এইচপি পেট্ৰ'ল পাম্পৰ বাবে কেনেদৰে আবেদন কৰিম?\nআপুনি অনলাইন আবেদন কৰিবলৈ https://www.hindustanpetroleum.com ছাইটৰ জড়িয়তে সকলো তথ্য লাভ কৰিব\nপ্ৰশ্ন: মই পেট্ৰ'লৰ ব্যৱসায় কেনেদৰে আৰম্ভ কৰিম?\nঅৱস্থান আৰু অন্যান্য কাৰকৰ ওপৰত আধাৰিত কৰি পেট্ৰ'ল পাম্প এটা আৰম্ভ কৰিবলৈ প্ৰয়োজনীয় নিম্নতম বিনিয়োগ বিশ্লেষণ কৰক। ভাৰতত পেট্ৰ'ল পাম্প আৰম্ভ কৰাৰ প্ৰাৰম্ভিক পৰিচালনা ব্যয় উলিয়াওক। পেট্ৰ'ল পাম্প স্থাপন ৰ বাবে প্ৰয়োজনীয় ভূমিৰ চৰ্ত পূৰণ কৰক। নিৰ্ধাৰিত মাচুলৰ সৈতে আৱেদন প্ৰপত্ৰ দাখিল কৰক। আবেদনকাৰীয়ে পেট্ৰ'ল পাম্প ডিলাৰশ্বিপৰ বাবে সকলো যোগ্যতাৰ চৰ্ত পূৰণ কৰিব লাগে।\nপ্ৰশ্ন: মই মোৰ পেট্ৰ'ল পাম্প লাইচেঞ্চ স্থানান্তৰ কৰিব পাৰোনে?\nকোনেও পেট্ৰ'ল পাম্পৰ অনুজ্ঞাপত্ৰ আন কাকো স্থানান্তৰ কৰিব নোৱাৰে। যদি আপুনি স্থানান্তৰ কৰিব বিচাৰে, ফ্ৰেঞ্চাইজি সম্পৰ্কীয় নথিপত্ৰবোৰ সমৰ্পণ কৰিব লাগিব বা আপুনি ফ্ৰেঞ্চাইজিৰ পৰা নিজকে প্ৰত্যাহাৰ কৰিব লাগিব।\nপ্ৰশ্ন: ভাৰতৰ সৰ্বশ্ৰেষ্ঠ ইন্ধন কোম্পানী কোনবোৰ?\nভাৰতৰ কেইটামান শীৰ্ষ ইন্ধন কোম্পানী আছে:\nহিন্দুস্তান পেট্ৰ'লিয়াম কৰ্পোৰেচন লিমিটেড\nশ্বেল ইণ্ডিয়া প্ৰাইভেট লিমিটেড\nৰিলায়েন্স ইণ্ডাষ্ট্ৰিজ লিমিটেড\nভাৰত পেট্ৰ'লিয়াম কৰ্পোৰেচন লিমিটেড